


ПОНЕДЕЛНИК 


СПИСАНИЕ ЗА ТЕОРИЯ, 
ПОЛИТИКА И КУЛТУРА 


година двадесет и втора 


3/4 


София, 2019 


Александър Лилов 


Основател и главен редактор (1998-2013) 


Редакционен съвет: Издателски съвет: 
Янаки Стоилов (председател) Емил Костадинов (председател) 
Александър Симов Георги Аврамов 
Андрей Пантев Георги Григоров 
Анна Лилова Димитър Георгиев 
Васил Проданов Иван Драганов 
Васил Сгурев Орлин Иванов 
Иван Ангелов Тодор Канев 
Кольо Георгиев 
Юрий Борисов 

РЕДАКЦИОННА КОЛЕГИЯ 


Главен редактор: „Димитър Генчев 
Заместник главен редактор: Павел Писарев 


Редактори: > Генка Николова 
Харалампия Чунева 
Владимир Трифонов 
Иван Динков-младши 


АДРЕС НА РЕДАКЦИЯТА 
София, Позитано 20 
Тел./факс: 02/944-39-22 
у/уум.ропедепкЬа 
е-тма!: ропедепксздару. Ба 
Център за стратегически изследвания „Александър Лилов” 
към НС на БСП 
155М 0861-6620 


Ръкописи се приемат в обем до 15 страници и не се връщат. 


Този брой, както и предишни книжки могат да бъдат намерени 
в редакцията на списанието. 


Печат ЕКСПЕРТПРИНТ ЕООД 


С ЪдъРЖАНИЕ 
ПОНЕДЕДНИК 


СПИСАНИЕ ЗА ТЕОРИЯ, ПОЛИТИКА И КУЛТУРА 


Мисли и АФОРИЗМИ 


ТЕОРИЯ 


Васил Проданов 


Славой Жижек 


Николай Велев 


МЕЖДУНАРОДНА ПОЛИТИКА 


Владимир Трифонов 
Лъчезар Радев 


ЕВРОПЕЙСКА ЛЕВИЦА 
Къдринка Къдринова 


Икономика 


Иван Ангелов 


Васил Сгурев 


ОБщество 
Максим Мизов 


Етапи на развитие на социалистически, 
консервативни и либерални версии 

на лявото 

Маркс днес 


Ценностите и обективността 

на социалнонаучното познание 

при Маркс и Вебер 

(Опит за критика на Веберовите критики към Маркс) 


Русия през 2019 - сигурност, 
диалогичност и социална политика 


САЩ: На Венецуела с,любов” 


Разломът в„Подемос" 
удря испанската левица 


Манифест на О/ЕЛМ25 
за демократична Европа 


Завръщане на държавата 
в управлението на икономиката 


Догонващо и недогонващо 
технико-икономическо развитие 


Функции на паралелната държава 


27 


32 


39 
61 


81 


95 


105 


113 


119 


С ЪдъРЖАНИЕ 


КултурА 
Нели Дечева Орисията на един творец 
(Валентин Старчев - 
от възторзите до разпятието и обратно) 139 
Тенко Тенев Стихове 145 
Нови книги 


Надя Попова Надзъртане в тайните на битието 
(За книгата на Пенка Чернева „Любовен роман) 149 


Пенка Чернева През юни 151 


4 ПОНЕДЕЯНИК | бр.3/4- год. ХХ 


Мисли и АФОРИЗМИ 





Човек - това е неотдавнашно изобретение. И краят му вероятно 


е недалече. 
обуббе. 
Да напишеш книга - това в някакъв смисъл е да унищожиш пре- 1 
дишната. 
бе | 


Помраченият разум обръща глава към слънцето - и не вижда нищо, 
тоест не вижда въобще. 


обубфе 
Мания - единственият изход за прекомерна любов, преживяла 
разочарование. 
обубе 


Страстта и лудостта стояха рамо до рамо дълго преди класиче- 
ската епоха и както е видно и сега, както изглежда, ще продължат да 
стоят и занапред. 

обубфе 

Анонимният текст, който четете на стените на улицата, има 
свой съставител, но той няма автор. 

обубфе 

На суетността маската е същата усмивка, както и на мъртвеца. 

обубе 

Двама човека могат едновременно да кажат едно и също, но двама- | 
та имат два различни акта на изказване. 

обубфе 

В края на краищата ние сме оценявани, осъждани, класирани, при-  . 
нуждавани да извършваме определени задачи, да водим определен начин 
на живот или да умираме по определени начини в зависимост от ис- 
тинни дискурси, съдържащи в себе си специфични властови следствия. 


аи: 


Мишел Фуко 








Валентин Старчев 

ЕТАПИ НА РАЗВИТИЕ 
НА СОЦИАЛИСТИЧЕСКИ, КОНСЕРВАТИВНИ 
И ЛИБЕРАЛНИ ВЕРСИИ НА ЛЯВОТО 





Васил Проданов -- член-кореспон- 
дент на БАН, професор, доктор на 
философските науки. Работи в 06- 
ластта на философията, социо- 
логията, етиката, политически- 
те науки. Автор е на над 500 науч- 
ни труда. Издал е над 20 книги, 
между които: „Познание и ценнос- 
ти“ (1979) „Биосоциални ценнос- 
ти“ (1982), „Личност и политика“ 
(1988), „лобалните промени и съд- 
бата на България“ (1999), „Граждан- 
ското общество и глобалният капи- 
тализъм“ (2003), „Насилието в мо- 
дерната епоха“ (2003), „Бъдещето 
на философията“ (2005), „Теория на 
българския преход“ (2012), „Социоло- 
гия на философията“ (2012). Биле20 
години директор на Института за 
философски науки и на Инапитута 
за философски изследвания към БАН. 


Васил Проданов 


1. Лявото между 1789 г. 
и 40-те години на ХХ век 


И--+“ на лявото започва с времето около Френ- 
ската революция, когато възникват самите понятия 
за ляво и дясно в политическия живот. По това време 
термини като „либерализъм”, „консерватизъм”, „социа- 
лизъм” не са се появили още, то ще стане в първите десе- 
тилетия на ХХ век. Затова разграничението между ляво 
и дясно се предшества от идентификациите „либерал, 
„консерватор”, „социалист”. В Генералните щати (еквива- 
лент на парламента) преди революцията благородници- 
те стоят отдясно на краля, а представителите на третото 
съсловие - отляво. Така по-нататък се създава тради- 
цията тези, които са повече или по-малко за съхраня- 
ване на статуквото, да сядат отдясно, а техните опоненти 
- отляво. С развитието на революционния процес пре- 
дишните съмишленици, които са стояли отляво, се раз- 
делят във вижданията си дали да се извършват по-на- 
тагъшни и радикални промени, или не. В лявата страна 
сядат якобинците, от които левите обикновено извеж- 
дат своята политическа история, а в дясната са жирон- 
дистите. В този период лявото е преди всичко израз на 
борбата на най-бедните групи от третото съсловие - 
градския плебс, занаятчии, дребни търговци, наемни 
работници - срещу другите две. Така не само във френ- 
ския, аи в други европейски парламенти през ХТХ век се 
създава традиция отляво на председателя на парламен- 
та да сядат привърженици на демократични и либерал- 
ни разбирания. В началото то се свързва с либерализма, 
особено в радикалните му проявления, противопоста- 

вен на консервативните реакции на Френската революция, но след 30-те години на 
ХХ век ще се появи социализмът, който ще заеме позициите наляво, а либерализ- 
мът ще започне да се помирява с консерватизма, заедно с него утвърждавайки част- 
ната собственост, буржоазната система и държава - такива, каквито са. 

Лявото се поражда като типичен политически продукт на развитието на 
капитализма ина модерната епоха. От една страна, то съдържа либералните искания 
за освобождаване на човека от съсловни ограничения, за защита на негови основни 
права и свободи. Включва в себе си основни идеи на философията на Просвеще- 
нието, под флага на която се извършват буржоазните революции. От друга страна, 
в него се съдържат първите протести и желания за промяна на ужасните условия 
от периода на първоначална индустриализация и натрупване на капитала. Тези две 
посоки, от които се запълват формиращите се леви идентичности, стават основа 
съответно на умерените и радикалните крила на силите, които се борят за промяна 
на съществуващата ситуация. В различни периоди след това то ще влиза в различ- 
ни съчетания, ще влияе и на консерватизма, и на либерализма, което ще поражда в 
рамките на тези идеологии различни версии на ляв (социален) либерализъм, акцен- 
тиращ върху преразпределителната роля на държавата, и на ляв (социален) консер- 
ватизъм, поставящ ударение на това, че всеки индивид е част от общност, обвързан 
ес права и задължения в нея и не трябва да бъде оставян на произвола на съдбата. 

В периода между края на ХУШ и 40-те години на ХХ век се формират ня- 
колко най-важни характеристики, които стават класическо ядро за възприятие- 
то на идеята за ляво за много дълъг период: 

1. Лявото е свързано с прогреса, с промяната към по-добро. Противопоста- 
вянето между лявото и дясното е паралелно с опозициите между прогресивно 
и реакционно, „млади” и „стари”, либерали и консерватори. Лявото е противо- 
поставяне, атака срещу съществуващата реалност. От самата си поява то е из- 
пълнено с напрежение между това, което е, и това, което трябва да бъде, между 
актуалното и някакво желано или идеално състояние на обществото и неговото 
устройство. То иска да ускори историческото развитие. Затова и думата „револю- 
ция” е между любимите на голяма част от левите политически сили. „Лявостта” 
се измерва в много отношения с интензивността, скоростта, радикалността на 
търсената промяна и вътре в левите на тази основа се разграничават умерени и 
радикални, реформисти и революционери, т.е. още със самата си поява лявото 
встъпва в своеобразна двойствена идентичност. 

2. Лявото е свързано с рационалността, разума, просвещението, науката. 
Така левицата се основава на типична епистемология, която стои в основата на 
всички свързани с нея теории. Тя носи със себе си „духа на Просвещението”, вя- 
рата в човешкия разум и неговите възможности, докато на десните се приписва 
недоверие към разума, отдаването на по-голямо значение на вярата, емоциите, 
чувствата. Например в САЩ Том Пейн ще прокламира безкрайните възможности 
на човешкия разум, докато неговият политически опонент Джон Адамс ще гово- 
ри за безкрайните илюзии на разума. Така лявото за дълъг период ще се свърже 

с науката и „научния подход” към обществените явления, с разглеждането на ис- 
торията като познаваем и рационален процес, с убедеността, че е възможно да 
се постигне пълна прозрачност на човешките и обществените отношения. Тази 
вяра във възможностите на разума и науката за рационално преобразуване на 
обществото става фундаментална характеристика на всички леви проекти - и 
на по-радикалните, и на умерените. Левите непрекъснато ще бъдат склонни да 
правят разлика между наука и идеология, да свързват себе си с науката и да се 
обявяват за противници на илюзиите, които носи идеологията. 

3. Лявото се свързва с такива идеали като равенството, справедливостта, 
демокрацията за разлика от дясното, което набляга на социалните йерархии, на 
естественото неравенство. То е реакция на всякакви съсловни и наследствени 
привилегии и е на първо място равенство на всички граждани пред закона, въз- 
можност да се ползват с неотменими за всички права и свободи. 

Тези три най-ранни елемента на понятието за ляво ще стоят в основата на 
множество негови версии, при които то е версия на либералното или се препли- 
та с либералното. Паралелно с това ядро обаче в съдържанието на лявото в не- 
говите радикални версии се появяват още два негови елемента - отношението 
към собствеността и пролетариатът. През 1836 г. немските имигранти, живеещи 
във Франция, създават радикалната тайна организация „Съюз на справедливи- 
те” (Вина дег Сегестеп). Сред нейните организатори са занаятчии и работници 
като Хайнрих Бауер, Карл Шапер, Йосиф Мол, Вилхелм Вайтлинг. Главен идео- 
лог е Вилхелм Вайтлинг. Постепенно организацията ще се интернационализира и 
нейният главен център ще стане Лондон, но ще има групи и в различни области 
на Германия. В устава на Съюза на справедливите се казва, че негова цел е разкре- 
постяването на човечеството чрез разпространение на теорията за колективност на 
собствеността и чрез нейното скорошно осъществяване в живота. Така трябва да се 
ликвидира експлоатацията, като за тази цел се просвещават работниците, за да мо- 
гат да отстояват своите права. Според тях истинската демокрация е възможна при 
общност на собствеността в едно ново общество, до което ще се стигне с въоръжена 
революция. Там правото на глас ще принадлежи на тези, които се занимават с 06- 
щественополезен труд. Безделието ще се наказва като престъпление. Организация- 
та на бъдещото общество ще се осъществява чрез централна администрация, която 
ще управлява размяната на стоки и различните видове икономическа дейност, ра- 
ботната заплата и работният ден ще се регулират. Парите ще изчезнат като мерна 
единица за положения труд, той ще се измерва с отработените часове и качеството 
на труда, за което работещите ще получават съответното количество стоки от 06- 
ществените складове. Ще има период на преход към новото комунистическо обще- 
ство, когато ще действат все още съответни книжни пари, които ще изчезнат при 
неговата поява. В новото общество ще има три вида труд - необходим, полезен и 
приятен, като първите два вида във формата на часове заетост се разпределят по 
равно между всички лица в работоспособна възраст, за което получават и по равно 
продукти, докато допълнително всеки може да се занимава с труд, който възприема 

като приятен, и за него получава съответно допълнително количество продукти.! 
Организацията „Съюз на справедливите” с двата нови момента, които внася в идея- 
та за лявото - колективната собственост и нейното функциониране в едно бъдещо 
некапиталистическо общество, както и ролята на пролетариите при създаването на 
това общество, поставя началото на радикалната версия на лявото, от което ще се 
появят по-късно различните социалистически и социалдемократически партии. 


2. Лявото между 40-те години на ХХ век 
и Първата световна война 


До революционната вълна в Европа през 1848 г. - когато една след друга са 
противопоставени либералната и консервативната идеология, партиите на про- 
мяната и партиите на статуквото и разграничението между леви и десни става 
преди всичко в тези рамки. През ХГХ в. тези понятия са аналози също и на проти- 
вопоставянията радикалност и умереност в политическото поведение, промяна 
и статукво, прогресивно и реакционно, равенство и неравенство. Постепенно 
придържането към либералния пазар ще започне да се възприема не като ляво, а 
като дясно, докато лявото ще започне да се противопоставя на пазарната стихия. 

Сутвърждаването на социализмаи на идеи на комунизма като самостоятелни 
идеологически учения, особено след 1848 г., нещата ще започнат да се променят. 
Либерализмът ще заема центристки позиции от гледна точка на опозицията „ста- 
тукво-промяна” и десни позиции във връзка с опозицията „частна-колективна 
собственост”. Този етап има своите предпоставки още в най-радикалните иска- 
ния по време на Френската революция и в различни версии на домарксов социа- 
лизъм. Неговото налагане обаче като сериозна алтернатива в публичния живот 
става от 40-те години на ХЕХ век насам и заложените по това време характерис- 
тики дефинират лявото до Първата световна война. 

Модерната европейска левица придобива своите основни черти в годините 
между поражението на Наполеон и революциите от 1848 г., когато и събитията 
между 1879 и 1894 г. получават интерпретацията, която ги превръща във водо- 
раздел между лявото и дясното през целия ХТХ и ХХ век.? В началото тя се проя- 
вява чрез идеите на Сен-Симон, Шарл Фурие, Робърт Оуен, но след 1848 г. - ко- 
гато индустриалната революция с бързи темпове променя Европа и се появява 
нарастваща, намираща се в условия на крайна експлоатация работническа класа, 
водеща роля придобива марксизмът, претендиращ да изразява нейните позиции 
и перспективи. Във всички тях ще има елемент, липсващ в ранните значения на 
лявото в радикалните му версии на Френската революция - акцент върху общ- 
ностите, върху това, че човек не е атом, изолиран от останалите, а може да бъде 
разбран чрез неговите социални характеристики. 

Вглавата „Митът за левицата” в своя „Опиумза интелектуалците” Раймон Арон 
отбелязва, че „в момента, когато укрепването на Третата република (във Франция) 
слага край на раздорите сред буржоазната левица, излиза наяве ново разцепление... 

Левицата срещу капитализма заема мястото на левицата срещу Стария режим... 
Марксизмът вече е дал формулата, която едновременно гарантира приемствеността 
и бележи разрива между вчерашната и днешната левица. Четвъртото съсловие зае- 
ма мястото на третото, пролетариатът заема мястото на буржоазията: 

През следващия половин век ще се оформят социалистическите стратегии 
за два етапа на борбата. Според тях на първия етап се овладява държавната власт, 
а на втория с нейна помощ се преминава към социализма. Така протичат проце- 
си на първото голямо редефиниране на лявото и разгръщане на допълнителни 
негови значения. Формира се своеобразен континуум с различни леви идентич- 
ности в политическото пространство от крайно ляво до центъра. Вътре в този 
континуум лявото може да се разграничи по различни признаци, но сред тях 
най-съществено значение за последвалото му развитие има разделянето на два 
типа лява идентичност, които най-грубо могат да бъдат описани като политиче- 
ско ляво и икономическо ляво или като буржоазно ляво и социалистическо ляво. 

Първият тип лява идентичност акцентира на политическото ляво, на 
промените в политическата сфера и се стреми да доведе докрай равенството в 
политическата област, както и да смекчи, облекчи състоянието на най-бедни- 
те, мизерстващите слоеве на населението. Това е традицията, демократизира- 
ща либерализма, който в началото се развива откъснат от демокрацията. Тя се 
проявява в епичната борба срещу всякакви привилегии и йерархии по рождение, 
за всеобщо избирателно право, за равенство в шансовете, в движението на фи- 
лософските радикали в Англия начело с Бентам и исканията им за радикална 
трансформация на политическата система, в дейността на суфражетките, в дви- 
женията за граждански права и самоопределение, което характеризира в различ- 
ни версии левия либерализъм и до наши дни. В тази борба има моралистичен 
и хуманистичен заряд, акцент върху човеколюбието, чувство за достойнство на 
всяка човешка личност, защита на унижените и оскърбените, реакция срещу все- 
ки произвол, жестокост и потисничество. Тя е типична за множеството револю- 
ционни демократични движения, които се борят за национално освобождение, 
включително и за нашите дейци от Букурещкия кръг, борещи се за освобожде- 
ние на българите от турско робство. Те се обявяват срещу всякакво политическо 
потисничество и политически йерархии, срещу неравенството в политическата и 
правната сфера. У нас този либерално-демократичен егалитаризъм е така силен, 
че подлага на особен морално-хуманистичен прицел и чорбаджийството. 

Вторият тип лява идентичност, която се формира в този период, извеж- 
да на преден план икономическото ляво и получава своите импулси и обос- 
новка от марксизма, обръщащ особено внимание на ролята на собствеността 
и изобщо на производствените отношения като предпоставка за развитие или 
задържане на развитието на производителните сили. Така от 1831 г., когато за 
първи път се въвежда понятието „социализъм”, се утвърждава идеята за лявото 
като социализъм, за „социалистическото ляво”, което възприема себе си като 
наследник на идеите на Френската революция и като отиващо по-нататък в с0- 

циалната промяна в сравнение с „буржоазното ляво”. Равенството се разглежда 
преди всичко като социално-икономически проблем. Смята се, че постигна- 
тото от либерализма равенство в политическите институции не е достатъчно, 
трябва да се отиде по-нататък и да се разреши въпросът с неравенството по от- 
ношение на средствата за производство и с контрола върху труда и заплащане- 
то. Първата индустриална революция ще предизвика първата голяма социална 
криза през 1848 г., а след това през 1871 г. разрушаването на инструментите на 
принуда от страна на държавата в резултат на Френско-пруската война ще до- 
веде до Парижката комуна, която ще бъде първият исторически опит чрез ре- 
волюционно въстание да се създаде алтернативна на капитализма система. Тя 
ще създаде определен модел, на който ще се позовават неведнъж след това - от 
самуоправлението на комуната и императивния мандат на депутатите през екс- 
проприиране на собствеността на църквите и безплатното обучение в учебните 
заведения. Това ще бъде във време на зрялост на Първата индустриална рево- 
люция и ускорено увеличаване на едрата индустрия, ангажираща нарастващо 
количество индустриални работници. 

Това от своя страна въвежда в политическата теория и практика устойчива- 
та представа, че левите могат сравнително много точно да бъдат идентифицира- 
ни чрез социалните групи, които подкрепят, и онези, на които се противопоста- 
вят. Маркс ще напише, че „това беше първата революция, в която работническата 
класа бе открито призната за единствената класа, която е още способна за 06- 
ществена инициатива” Левите са защитници на хората без собственост, на бед- 
ните, докато десните изразяват позициите на собствениците на средствата за 
производство, позициите на богатите. Идеята за класовото представителство 
става централна за този тип лява идентичност и политическата левица обвързва 
себе си с намиращия се във възход през този период промишлен пролетариат и 
с вярата в неговата прогресивна и революционна същност. Изглежда, че той ще 
е социалната група на бъдещето, тъй като тенденцията през изминалите десети- 
летия е не само ускореното нарастване на количеството му, но и нарастващата 
възможност за самоорганизация в големите предприятия, в които той се труди. 

Тези два типа леви идентичности до Първата световна война споделят общи 
нагласи, които ги правят част от лявото пространство, обуславят на различ- 
ни етапи взаимодействието им срещу съществуващите режими, както и раз- 
нообразните синтези между тях като идеологическо и политическо мислене. В 
тези общи нагласи, формиращи родовите характеристики на лявото политиче- 
ско пространство, се включват всички особености, които се утвърждават още на 
първия етап от неговото развитие след Френската революция, но които намират 
различна конкретизация при буржоазното (либералното) и социалистическото, 
политическо и икономическо ляво. 

Първо. Предпоставката за ролята на рационалността, разума, просвещение- 
то в личния и в обществения живот, борбата за освобождаване на действител- 
ността от всякакви предразсъдъци и идеологии. 

Либерално левите обръщат внимание преди всичко на ролята на науката за 
прогресивна промяна на обществото, както и на това, че всеки човек в еднаква 
степен притежава рационална способност да участва в политическия живот и да 
бъде господар на своята съдба. Разумът, рационалността са характеристики на 
отделните индивиди и осигуряването на равенство на техните шансове ще им 
даде възможност да изградят едно разумно и рационално общество. Рационал- 
ността е на първо място индивидуален феномен. 

За социалистическото ляво рационалността и разумът са на първо място 
характеристика на системата от обществени отношения, която по различен на- 
чин се проявява у всеки отделен индивид. Рационалността е колективен фено- 
мен. Марксизмът като лява идеология отива по-нататък, като свързва социалната 
рационалност с особеностите на социално-икономическите отношения и сто- 
ковата размяна. Капитализмът и стоковата размяна раждат стоков фетишизъм, 
социална ирационалност, идеологиите като „фалшиво съзнание”. Само промяна- 
та на отношенията на собственост може да ни избави от тази ирационалност, да 
направи социалните отношения „прозрачни”. 

Второ. Предпоставката за левите като сили, които работят за промяната, за 
обществения прогрес. 

Либерално левите обръщат внимание на промяната преди всичко в полити- 
ческата и правната сфера и на ролята на науката в тази промяна. 

С марксизма в социалистическото ляво прогресът става историческа тен- 
денция и необходимост. Така моралното неприемане на действителността като 
несправедлива се оказва осъдено и от историята. Убеждението, че историята 
крачи в „ляв марш”, че „колелото на историята неизбежно се върти към оконча- 
телната победа”, че „времето е наше”, привлича в лагера на левите милиони хора 
през последните два века и е изключително важен (мотивиращ индивидуалното 
поведение) фактор при техния успех. 

Трето. Левите са силите, които подкрепят справедливостта и равенството. 

Либералното ляво се опира на класическата за новото време идея, че „всич- 
ки хора се раждат равни”, и на необходимостта да се създадат условия за равен- 
ство в шансовете на всички хора, като това се съчетава със симпатии към бедни- 
те и потиснатите и с търсене на пътища за тяхното подпомагане. Това ще стане 
предпоставка за появата на първите социални закони през втората половина на 
ХХ век, за появата на профсъюзите, за развитието на индустриалната демокра- 
ция, над които през ХХ век ще се надгради социалната демокрация. При това 
профсъюзите ще се появят и разгърнат през втората половина на ХХ век в трите 
най-развити държави - Великобритания, Германия и САЩ. 

Социалистическото ляво вижда корените на всяко неравенство в отноше- 
нията на собственост, в класовото неравенство и си поставя за цел именно тях- 
ното преодоляване. 

Четвърто. Лявото е антиетатистко, то търси да ограничи ролята на държа- 
вата, защото това е буржоазна държава. 


13 


Теория 


Това е типична характеристика на лявото до Първата световна война. Либера- 
лите се стремят да ограничат ролята на държавата в рамките на идеологията (а!5ег 
апе, азег раззег). Но негативни са нагласите към държавата и на антибуржоазните 
леви, независимо от различията и големия спор, който се води по тази тема между 
марксисти и анархисти в рамките на Първия интернационал. Крайната позиция се 
заема от анархистите на Прудон и Бакунин, които са склонни да търсят път към 
социализма чрез тотално разрушаване на държавния организъм, който се разглеж- 
да като неоспоримо зло. За Маркс държавата също не е нищо друго освен инстру- 
мент за класово господство и в идеала за безкласовото бъдеще тя няма място. Но 
тя има своята позитивна историческа роля, докато буржоазията и свързаните с нея 
обществени отношения играят също положителна роля. И преди да се разруши, 
трябва да бъде овладяна и използвана. 

В различните периоди до Първата световна война двете основни направле- 
ния на лявото си взаимодействат, конвергират, дивергират по своеобразен начин 
в отделните страни. Така например до 1914 г. социалдемокрацията в Германия „с 
удоволствие афишира безразличието си към чисто политическите ценности на 
демокрацията и не крие своето презрително неодобрение спрямо позицията на 
френските социалисти, твърди защитници на всеобщото избирателно право”. 
Във Франция едва след 1936 г. започва да се приема социално законодателство. 

Първият етап на възхода на лявото в средата на ХГХ век е непосредствено след 
въстанието в Полша през 1863 г., когато в Лондон на 28 септември 1864 г. се събират 
1864 делегати от различни страни, за да основат Първия интернационал. Негово се- 
далище става Лондон, а комисия от 21 човека трябва да изработи проект за програма 
иустав. Водеща роля в този процес играе Карл Маркс, макар че организацията, която 
се създава, е твърде разнородна и в нея има различни тенденции. Това е времето, 
когато Първата индустриална революция във Великобритания е във върховия си пе- 
риод и работническата класа вече е мнозинство в обществото, но в Европа като цяло 
все още по-голямата част от населението е селско. Във Великобритания са се появи- 
ли вече синдикатите, които обаче са под влияние на либералното мислене и търсят 
път към класово сътрудничество. Във Франция е силен прудонизмът, противопоста- 
вящ се на участието на работниците в политическата борба и пропагандиращ т.нар. 
мютюализъм. Маркс вижда бъдещето на света през ставащото в най-развитата стра- 
на по това време, във Великобритания. Затова и Първият интернационал формули- 
ра като своя задача обединението на работниците, използването на работническо- 
то движение в Европа и Америка. Първият интернационал не е марксистки, макар 
Маркс и Енгелс да играят важна роля в него. Освен техните привърженици, в него 
влизат британци, които са под влияние на Робърт Оуени са реформистки настроени 
профсъюзни дейци. От Франция са включени анархисти - привърженици на Пиер 
Прудон и последователи на Луи Югюст Бланки, виждащи промяната на обществото 
чрез заговори и терор срещу управляващите. От Италия има последователи на на- 
ционалистически ориентирани мацини, от Русия ще доминират анархистите. През 
юли 1870 г. ще избухне Френско-пруската война и Интернационалът ще заеме ан- 

тивоенни позиции, порицаващи войната. През 1871 г. войната ще доведе до първия 
опит за работническа революция - Парижката комуна. Тя няма обаче нито ясно де- 
финирана програма, нито силни лидери и е смазана с много кръв. Поражението ще 
бъде удар и по Интернационала, който и без това се тресе от вътрешни противоре- 
чия. Разцеплението в него идва още през 1872 г. поради различното отношение към 
държавата при отговора дали тя има място в модела на бъдещо социалистическо 06- 
щество. Сблъскват се марксисти и анархисти, Маркс с Бакунин и това води до раз- 
пад на Първия интернационал, а Маркс намира компромисен вариант на отношение 
към държавата, когато в „Критика на Готската програма” формулира идеята за двата 
етапа на прехода към новото общество, в които държавата ще има различна роля. 
Първият интернационал ще прекрати своето съществуване официално през 1876 г., 
но това ще бъде много важно различие при всички следващи етапи на развитието на 
лявото в социалистическите и комунистическите му версии, тъй като непрекъснато 
на опитите за изграждане на социализма чрез държавата противоположната страна 
ще реагира с искания за самодейност, самоорганизация на масите отдолу, за пряка 
демокрация с обвинения, че държавата с нейната йерархическа структура не може да 
бъде израз на самодейността на масите, на която се гледа като на нещо много важно 
в бъдещото общество. Ще се противопоставят пряката демокрация на представител- 
ната демокрация, либертарианската свобода от държавата на ролята на държавата 
като инструмент за изграждане на новото общество. Този въпрос ще стои ив нача- 
лото на Октомврийската революция, която се базира, от една страна, на възникна- 
лите отдолу съвети като форма на самоорганизация и пряка демокрация, а, от друга 
страна, се осъществява от партия, функционираща на основата на демократическия 
централизъм и изградена йерархически пирамидално. 

След това през 1889 г. идва Вторият интернационал, който успява да при- 
влече в своите редици милиони работници и да се опре на бързо разрастващите 
се профсъюзи и социалистически партии в Германия, Франция, Великобритния, 
Белгия и на редица други места. Формално той се изгражда на основата на рево- 
люционния марксизъм, разпаднал се с Първата световна война, но става второто 
голямо разделение в лявото пространство, свързано с отношението към либе- 
ралната представителна многопартийна демокрация и с противопоставянето на 
формална и реална демокрация, разделящо социалдемократи и комунисти. 

Всъщност идва времето за радикални трансформации и нови синтези, свър- 
зани с лявото, обусловени от нов етап на развитие на капитализма, основаващ 
се на втората индустриална революция и свързаното с нея масово производство 
и потребление. Тя ще дойде след дългата депресия през 1873-1896 г., от която в 
развитите западни държави ще се излезе с нова технологична революция, уве- 
личаваща производителността на труда и носеща със себе си предпоставки за 
подобряване на социалното положение на повече хора, тъй като се нуждае от 
масов потребител на нарастващото количество стоки, които се създават чрез нея. 

Това ще доведе до ново ускорено развитие на капитализма преди Първата 
световна война, даващо възможност за отстъпки на буржоазията и създаване на 

предпоставки за поява на социалдемокрацията и в Германия, и във Великобрита- 
ния, и на други места. Когато в 1900 г. нюйоркското издание „Пе Ханон” се опитва 
да обобщи политическите тенденции на идващия век, то отбелязва: „Либерализ- 
мът е упадаща, почти мъртва сила. Само остатъци, по-голямата част от тях 
стари хора, все още поддържат либералната доктрина и когато те си отидат, 
тя ще остане без поддръжници” 

Социалдемокрацията е във възход в развитите западни страни и постепен- 
но се превръща в част от системата. Така ще се дойде до 1914 г., когато лидери на 
Интернационала ще гласуват военни кредити за войната и ще подкрепят капита- 
листите в своите държави в започване на войната. Това ще доведе до ново разце- 
пление и до отделянето през 1919 г. на Третия (комунистически) интернационал. 

Социалдемокрацията става възможна благодарение на това, че капитализмът 
успява да създаде през втората половина на ХХ век либералната демокрация като 
инструмент за овладяване на противоречията, за които говори Маркс преди това. 
В безкризисни периоди на развитието на капитализма с помощта на либералната 
демокрация се създава социалната държава и се осъществява преразпределението 
на ресурси към по-бедните части на обществото, с което се стимулира потребле- 
нието и се дава възможност за печалба и на капиталистите в рамките на национал- 
ните държави. В условията на криза и нарастване на противоречията либералната 
демокрация дава възможност да бъдат избрани популистки, авторитарни, нацио- 
налистически лидери, налагащи „силна власт”, която овладява противоречията. 


З3.Лявото между Първата световна война 
и 60-те години на ХХ век 


Нов и относително стабилен континуум на лявото се формира в периода 
между Първата световна война и Октомврийската революция и продължава до 
60-те години на нашия век. След създаването си през 1889 г. Вторият интернацио- 
нал обявява, че е против войните и че те са неизбежен продукт на капитализма и 
фактор, който ще доведе до изчезването му. Включването обаче на част от социал- 
демократическите партии, които са в парламентите на своите страни през Първа- 
та световна война, и отказът от интернационализма ще доведе до разпадането на 
предходното ляво на две различни направления. Френските социалисти откриват 
своя най-голям враг в „пангерманизма”, а германските социалдемократи възприе- 
мат царска Русия като най-големия си враг. В продължение на няколко години от 
двете страни на фронта се сражават едни срещу други милиони работници, които 
би трябвало по знаменития призив на Комунистическия манифест седем десетиле- 
тия преди това да следват стратегията „Пролетарии от всички страни, обединявай- 
те се!” Те се оказват разединени във война, в която се ангажират и водещи социал- 
демократически партии, което не може да не доведе до тежки сътресения. 

Антивоенно ориентирани представители на различни социалдемократически 
партии се срещат през септември 1915 г. в Цимервалди през април 1916 г.в Киентал, 

опитвайки се да разрешат противоречията в рамките на Втория интернационал и 
на своите партии. Ленин настоява за скъсване със „социалпатриотите” и социалде- 
мократическите партии в Интернационала, но това не става. Класовите интереси се 
оказват подчинени на националните, независимо от острите изказвания на Ленин 
срещу национализма и дребнобуржоазното мислене, което води до опортюнизъм в 
полза на оформила се в развитите западни държави „работническа аристокрация”. 

Част от социалдемократите застават всъщност в услуга на капиталистическа- 
та държава. Германски социалдемократи като Шайдеман и Парвус са пратени на 
мисии в неутралните държави, за да повлияят на „братските партии” и да оправ- 
даят политиката на своето правителство. Германските социалдемократи ще влязат 
дори в правителството през октомври 1918 г. Същото ще направят във Франция и 
френските социалисти. Противопоставянето на работническата класа на Европа в 
два противоположни лагера, които воюват на живот и смърт не в името на класо- 
вите, а на националистически интереси, е свързано с тенденцията на интеграцията 
в рамките на капиталистическото общество на водещи партии в Западна Европа, 
разделяйки окончателно левите във Втория интернационал на реформатори и ре- 
волюционери. Съсъществуването им става все по-невъзможно, тъй като „умерени- 
те” и „реформаторите” се отказват по същество от идеята за класова борба и тър- 
сят решения на проблемите в рамките на националните си държави. Най-напред 
разединение ще възникне вътре в парламентарната група на Германската социал- 
демократическа партия, когато през декември 1915 г. двадесет души от нея гласуват 
срещу кредити за войната, за което върху тях е оказан натиск от дясното мнозин- 
ство на тяхната партия. През януари 1917 г. те ще свикат отделна конференция, 
поради което ще бъдат изключени от партията. През април 1917 г. в Гота те ще съз- 
дадат Независима социалдемократическа партия, а по-късно Германска комунис- 
тическа партия.? През 1918 г., когато одеснялата Германска социалдемократическа 
партия става основна сила в правителство начело със социалдемократа Фридрих 
Еберт, този конфликт ще се изостри. Ще се противопоставят привържениците на 
революционния социализъм и предходни „умерени”, които стават представители 
на своеобразен контрареволюционен социализъм, смазващ насила опита за рево- 
люционни действия на революционно настроените и съучастващи в крайна сметка 
в убийството на революционно настроените Роза Люксембург и Карл Либкнехт. 

В резултат на всичко това ориентираните към „революционно преодоляване 
на капитализма” и класова борба ще създадат в Москва през март 1919 г., в края на 
Първата световна война, оставяща Европа в руини, Трети интернационал на пар- 
тии, които ще почнат след това да наричат себе си комунистически. Това е времето 
след Октомврийската революция и идеята за революционна промяна на света става 
популярна. Тя би могла да започне от Русия като „слабо звено” в световния капита- 
лизъм, но да бъде продължена в развитите западни държави. Възникнала е Ленино- 
вата интерпретация на империализма като висш и последен стадий на капитализма 
и обединените в новия интернационал не виждат перспективи за новото общество 
в рамките на все повече затъващия във войни капитализъм, а отвъд него. 

Появяват се съвсем нови реалности, които дават основания след Първата 
световна война да се заговори изобщо за смъртта на лявото и нецелесъобразност- 
та от използването на ляво-десните разграничения. Знаменателен израз на това 
възприятие е една известна статия на Семьон Франк, писана след революцията и 
озаглавена „Отвъд дясното и лявото”. Тогава за първи път се заговорва, че левите 
одесняват. „Руската революция от 1917 г. - пише Франк - беше тласък към реши- 
телно преминаване „надясно”. Но с натрупването на впечатления започна и нов 
процес: самите понятия „ляво” и „дясно” почнаха да стават все по-случайни, по- 
аморфни, загубваха някогашния си еднозначен смисъл, ставаха призрачни и неак- 
туални... В наши дни историческата ситуация толкова се е променила, че един- 
ството на тия понятия до голяма степен е разклатено и затова по същество 
те са остарели, не са годни за ориентировка в съдържанието на най-острите и 
съществени проблеми и продължават да господстват само поради историческа 
инерция на мисълта, или по-просто казано - по недоразумение. 

Разделението между ляво и дясно започва да се съизмерва с проблемите и 
ситуацията след революцията в Русия и засилващите се песимистични съмнения 
в перспективите на либералния капитализъм. Най-дълбоката трансформация 
във всички най-важни версии на лявото и в негови синтези с други идеологии 
се състои в етатизацията на лявото. Преходът от класически към монополис- 
тичен и „организиран” капитализъм радикално променя предходната ситуация 
и превръща държавата в основен елемент на всички ползващи се с влияние иде- 
ологии, включително и на основните леви проекти или ляво-десни синтези. Във 
формиращия се континуум на лявото най-отляво е комунизмът (ленинизмът), 
след това различни версии на западен марксизъм и социалдемокрация, за да се 
стигне до леви и социални либерали в центъра на политическото пространство. 

Първият тип лява идентичност от предходния период запазва акцента си 
върху политическото ляво, разбрано като повече демокрация, като отчитане на са- 
мостоятелната и значима роля на демокрацията в политическата сфера. Той обаче 
се съчетава със социалния момент, с утвърждаването на ролята на държавата за 
разрешаването на социалните проблеми и с развитието на „социалната държава”, 
или „държавата на благоденствието”. За тази цел предходните идеологии се тран- 
сформират чрез нови ляво-десни синтези по посока както на буржоазното, така и 
на социалистическото ляво. Всички те по същество се превръщат в системни ти- 
пове ляво, които имат важната функция да реагират на определени противоречия 
и да търсят решения в рамките на системата, с което допринасят за нейното раз- 
витие. Системното ляво спомага за запазването на капитализма чрез намиране на 
решения за смекчаване на едни или други противоречия с помощта на държавата. 


3.1. Левият либерализъм е редефиниран като социален либерализъм 

Поначало левият либерализъм е означавал винаги един доста широк спектър 
от нагласи, проявяващи се особено силно сред просветената част на обществото 
- интелигенцията. Специфично негово проявление през Х1Х век е английското 

фабианство, опитващо се да съчетае либерализма с идеите на социализма. Левите 
либерали съединяват базисни либерални убеждения, особено убедеността в ес- 
тествените права и свободи, в правовата държава, в толерантността, с идеите за 
социална справедливост и необходимостта от известни преразпределителни про- 
цеси в обществото. В края на века в Англия Томас Грийн се опитва да спаси стария 
либерализъм, като го съчетава с хегелианството, провъзгласявайки, че държавата 
не ограничава, а увеличава свободата. В 1911 г. Ленърд Хобхауз ще напише своя 
знаменит труд „Либерализмът”. Той ще стане библия на едно учение, което в на- 
чалото ще бъде наричано либерален социализъм, а след това ще бъде по-известно 
като социален либерализъм. Там авторът ще редефинира радикално предходния 
либерализъм, заявявайки, че човекът е социално същество, че свободата е неот- 
делима от равенството, че държавата е средство за достигане на общото благо и 
инструмент за социална реализация на човека. Работа на държавата е да се грижи 
икономическите условия да са такива, че всеки здрав човек да може чрез своя труд 
да се изхранва, да си осигурява жилище, да облича себе си и семейството си. „Обще- 
ството му дължи средства за поддържане на един цивилизован начин на живот - 
ще кажетой - и този дълг не може да бъде адекватно изпълнен, ако той е оставен да 
си осигури такова заплащане чрез договаряне на пазара... Везможностите за труд и 
възнаграждение за труда са определяни от сложната съвкупност от социални сили, 
които никой индивид, със сигурност никой отделен трудещ се, не може да формира. 
Те могат да бъдат контролирани, ако това е възможно изобщо, чрез организирани- 
те действия на обществото и следователно при едно справедливо разпределение на 
отговорностите работа на обществото е да се занимава с тях. 

Но ще кажат, че това не е либерализъм, а социализъм. Стремежът да се 
осигурят икономически права на индивида ни доведе до размишления за социа- 
листическа организация на промишлеността. Но дума като „социализъм” има 
много значения и е възможно да има либерален социализъм, както и социализъм, 
който не е либерален” 

Елементи на засилваща се социалност можем да открием в практическа- 
та политика на правителствата на либерализма още в 80-те години на ХТХ век у 
Бисмарк, в 90-те години в Нова Зеландия, малко преди Първата световна война в 
Англия, но в истинския смисъл на думата неговото време идва в САЩ през 30-те 
години, а в Западна Европа - след Втората световна война. Напорът на новите 
реалности през този период прави либералната демокрация все по-неадекватна, 
неработеща, изчерпала себе си и като че ли обречена на изчезване поради непрео- 
долим сблъсък с тенденции, на които тя не може да даде отговор. 

В 1932 г. най-видните американски интелектуалци, сред които са Сидни Хук и 
Ърнест Колдуел, подписват манифест, в който казват, че „капитализмът е разру- 
шител на културата, а комунизмът се стреми да спаси цивилизацията и нейно- 
то културно наследство от бездната, в която я тласна световната криза”. Ав 
1933 г. Райнхолд Нибур, владетелят на мислите на поколения американски интелек- 
туалци, публикува статия, озаглавена „След капитализма - какво?, в която изра- 

зява убеждението си, че капитализмът умира ие „длъжен да умре”. Капитализмът 
обаче оцелява, като редефинира изходните принципи на либералната демокрация, 
съчетавайки ги с леви и социални елементи в нов идеен синтез, идентификация и 
практика - тези на социалния либерализем. Т. Грин, Л. Хобхауз, Д. Кейнс, Д. Дюи, 
Ф. Д. Рузвелт, У Бевъридж и много други от едно ново поколение либерали отчи- 
тат факта, че либералните принципи следва да се социализират и преформулират 
съобразно с новите реалности на акционерния и корпоративния капитализъм с 
нарастваща мениджърска класа, при което упованието само на „невидимата ръка” 
на пазара води до катастрофални кризи. Така либерализмът олевява и включва съ- 
държание, което в началото за много хора изглежда истински социализъм - дър- 
жавно регулиране на собствеността, социално партньорство, преразпределение на 
доходите чрез данъчната система, кейнсианската икономическа теория, опитва се 
да съчетае индивидуализма с идеята за обществена солидарност. Този нов идеен 
синтез променя традиционни либерални идентификации и се свързва с „държа- 
вата на благоденствието” („социалната държава”) през ХХ век. Тази държава се 
опира на кейнсианството и преразпределя активно ресурси с помощта на данъчна- 
та система, с което стимулира потреблението и създава средна класа. Показателен 
за мащабите на този процес е дори мащабът на преразпределение в САЩ. Там от 
1948 г. до 1963 г. най-високата данъчна ставка е 9190, а през 1952-1953 г. стига дори 
до 9200. През 1964 г. намалява на 77 90, а от 1964 г. до 70-те години е 7090. 

През 70-те години Джон Роулз написа своето фундаментално съчинение „ТГе- 
ория на справедливостта”, в което се опита да изгради стройна философска тео- 
рия, обосноваваща левия (егалитарния) либерализъм. Той тръгна от една самооче- 
видна според него истина за еднаквата ценност на всеки индивид. Изгради обща 
политическа доктрина, като се стремеше да докаже съвместимостта на двете сис- 
теми от ценности - свързаната с либералното учение за правата и свободите и со- 
циалистическите идеи за социална справедливост и преразпределение на благата. 


3.2. Ляв консерватизъм 

Два са основните източници на социалния консерватизъм през ХХ век. Първи- 
ят източник е английският патерналистичен консерватизъм с неговите принципи 
органицизъм, йерархия, задължения. Той може да бъде разглеждан като рожба на 
традиционния консерватизъм. Корените му могат да бъдат открити в работите на 
Б. Дизраели (1804-1881 г.), който предупреждава за опасността Великобритания да 
се раздели на „две нации” - бедни и богати, акцентирайки на страха от революция в 
средата на ХГХ век след революцията в Европа от 1848 г. и на чартисткото движение 
в Англия. Той призовава към личния интерес на привилегированите да започнат 
„реформи отгоре”, които са за предпочитане пред „революция отдолу”. Този призив 
се свързва с акцент не върху правата на човека, а върху дълга и социалните задъл- 
жения, опиращи се на неофеодални идеи като благороднически дълг, който е цената 
за привилегиите. По-силните и богатите носят отговорността да се грижат за на- 
миращите се в по-неблагополучно положение и за социалното единство и цялост. 

Така идеите за една нация, за органичен баланс на социалните групи и за цялостна и 
стабилна йерархия заемат ключово място в позицията на английските тори, като се 
противопоставят на тезите на социалистите за социално равенство. 

Традицията на „една нация” се въплъщава не само в готовността за социал- 
ни реформи, но и в прагматична икономическа политика. Това ясно се вижда в 
концепцията за „средния път”, възприет в 50-те години на ХХ век от британските 
консерватори Харолд Макмилън (1894-1986 г.), РА. Бътлър (1902-1982 г.) и Фейд 
Маклийд (1913-1970 г.). Те противопоставят тази концепция както на капитализ- 
ма на свободното предприемачество, така и на централното планиране на държав- 
ния социализъм. Според тях либералните акценти върху социалния атомизъм, 
индивидуализма и свободата на всички правят социалната цялост, социалното 
единство невъзможни и имат бедствени следствия за слабите и уязвимите в обще- 
ството. Но те не са съгласни и със социализма в Източна Европа, когото обвиняват, 
че е разрушител на всички форми на инициатива и независимост. Изходът според 
тях ев баланс между пазарна конкуренция и държавна регулация, между държава 
и индивид, което да създаде предпоставки за „частна инициатива без егоизъм”. 

Сходни идеи се развиват след 1945 г. от консерваторите и в другите европей- 
ски страни, които възприемат принципите на християндемокрацията. Най-ярки 
изразители на този тип мислене, утвърждаващо идеята за „социален пазар”, ста- 
ват германските християндемократи. Те приемат пазара, частната инициатива, 
конкуренцията, но смятат, че те трябва да се социализират, т.е. полученото чрез 
тях благополучие трябва да се използва за благото на обществото. 

Вторият източник на социалния (реформисткия) консерватизъм е свързан с 
католическата църква и християндемокрацията. През първата половина на ХТХ век 
във Франция се появява работническо движение под название „социален консер- 
ватизъм”. В 1891 г. е публикувана енцикликата „Рерум новарум” (За новите неща) на 
папа Лъв ХШ. С нея католическата църква слага началото на преориентация, която 
да й даде възможност да реагира на разрастващото се работническо движение, на 
възхода на социалистическото влияние, на социалния либерализъм. Така се слага 
начало на модернизация на църквата към съвременните политически, социални, 
идеологически реалности. В енцикликата капитализмът се приема, но се критику- 
ват крайностите му. Изказва се идеята за хармонично сътрудничество между дър- 
жава и църква. На мястото на марксистката идея за класовата борба се утвърждава 
тезата за класов компромис на основата на традициите на корпоративизма, идващи 
още от Средновековието. Предполага се ограничена намеса в дейността на държа- 
вата. В 1901 г. ще се появи енцикликата „Гравес де комуна”, разглеждана като кон- 
ституция на християндемокрацията. Постепенно се появяват християндемокра- 
тически партии: в 1896-1897 г. във Франция се появява Християндемократическа 
партия, в 1852 г. в Прусия - Партия на центъра, в 1919 г. в Италия - Италианска 
народна партия. Всички те обаче са недостатъчно устойчиви и след Първата све- 
товна война са изтикани встрани от фашистки и националистически партии. След 
Втората световна война в различни европейски страни християндемокрация- 

та става основен представител на консерватизма. Най-общо в нейните програми 
влизат моменти като: антифашизъм и демократизъм, социална ориентация (която 
предполага освен намесата на държавата акцент върху филантропията и семейната 
солидарност); изтъкване, че обществото има своя органична структура и йерар- 
хия; стремеж за влияние сред работниците и особено сред селяните, които запазват 
своята религиозност; опиране на традицията и съхранение на моралните ценнос- 
ти; утвърждаване на естественото неравенство на хората и на това, че равенството 
превръща народа в маса; наблягане на необходимостта от порядък и силна дър- 
жава, сдържаща егоизма на различните социални групи; изискване за съчетаване 
на свободите с отговорността, със задълженията; скептицизъм за възможностите 
за съвършено общество и човек; изтъкване, че интересите на държавата, нацията, 
общността са по-важни от интересите на индивида; изтъкване на необходимостта 
от единство и противопоставяне на крайностите на плурализма, които се обвиня- 
ват за водещи до конфликти; отчитане, че статусът на индивида зависи не само от 
неговите лични постижения, но и от други важни фактори; изискване начело на 
обществото да стои елит, който се характеризира с пестеливост, скромност, прост 
начин на живот; еманципацията е вредна и води до нещастия. 

Функционирането на обществото в католическото социално учение се ос- 
новава на няколко основни принципа: 

- Общото благо като резултат на усърдните усилия на всички и на всеки. 

- Субсидиарност, което означава, че всяка социална общност, като се за- 
почне с най-малката, трябва да изпълнява съответните си задачи. Са- 
мостоятелността и отговорността на малките групи „долу” не трябва да 
се потиска от големите „горе”. Социалните проблеми трябва да се реша- 
ват в началото на равнище семейство. И само когато едно семейство няма 
възможности, може да се намесва държавата. 

- Солидарност, означаваща, че общността се застъпва за индивида, когато 
той няма сили да запази своето човешко достойнство. И всеки трябва да 
участва в такава помощ. 

През 50-те години на ХХ век в Германия се разгръщат идеите за социална па- 
зарна икономика, които се възприемат от християндемократични политици като 
Лудвик Еркхарт. Социалната пазарна икономика се основава на пазарни принципи 
и в значителна степен е свободна от правителствена намеса, действа в общество, в 
което единството се утвърждава чрез разгръщане на социална система и ефективни 
публични услуги. Така пазарът не е цел сам по себе си, а средство за създаване на 60- 
гатство и достигане на по-широки социални цели. Акцентите върху партньорство- 
то, сътрудничеството и субсидиарността отличават социалния от свободния пазар. 


3.3. Социалистическото ляво се раздвоява на социалдемократическо и ко- 
мунистическо 

По този начин става разделение всъщност на западна и на източна левица. То 
тръгва от различните схващания преди всичко за ролята на демокрацията и собстве- 

ността в реализацията на социалистическия проект. През 1898 г. Едуард Бернщайн ще 
напише „Предпоставките на социализма и задачите на социалдемокрацията”, където 
ще се опита да ревизира радикално марксизма, който според него не обяснява новите 
проблеми на социалните класи и способността на капитализма да се приспособява и 
преодолява противоречията. Той смята, че Хегеловата диалектика не е подходяща за 
анализ на това, което става, призовава за отказ и от понятието за революция в полза 
на реформистка политика, опираща се на масовата представителна демокрация. 1 

Ако за социалдемократите пътят към левите проекти минава най-напред през 
демокрацията, за комунистите самата демокрация е зависима от отношенията на 
собственост. Социалдемократическото, западното ляво, извежда на преден план 
ролята на политическото ляво и еволюционната, реформаторска политика в соци- 
алната промяна; отчита самостоятелната и значима роля на демокрацията в поли- 
тическата сфера и стремежа да се завоюва политическата власт чрез механизмите 
на демокрацията. В тази посока тръгват част от наследниците на Маркс, които се 
опитват да съединят Марксови идеи и неокантиански етически идеи. Преди това 
Марксговори за противоречивостта на прогреса и за противоречията между иконо- 
мически и морален прогрес, които носи със себе си буржоазната епоха, като за него 
само развитието на производителните сили е разрешение на това противоречие в 
бъдещото комунистическо общество. Социалдемократите извеждат на преден план 
реализацията на определени ценности в настоящето. Теоретическа основа на ико- 
номическата си политика от 30-те години те получават от кейнсианството. Стремят 
се да премахнат съществуващите преди това социални неравенства, търсят компро- 
миси между труда и капитала и действат по сходен начин сьс социалните либерали, 
като основната разлика помежду им е във виждането на бъдещето ив някои фунда- 
ментални философски предпоставки. Ако социаллибералите се опитват да социа- 
лизират либерализма, социалдемократите се стремят да либерализират социализ- 
ма. Тяхното активно взаимодействие създава десни версии на социалдемокрацията, 
които на определен етап ги правят почти неразграничими от най-левите версии на 
социалния либерализъм. Така е например сьс социалдемокрацията в германоезич- 
нитеи в скандинавските страни, която е склонна да приеме идеите за функционален 
социализъм, оставящи настрани изобщо въпроса за формата на собственост и 
поставящи на преден план преразпределителната роля на държавата и демокра- 
тизацията на производствения процес. А това съответства и на традицията на 
фабианското общество. Така лявото е нещо, което е изцяло реализуемо чрез сред- 
ствата на държавата и демокрацията. Напротив, социалдемокрацията в страните 
от Средиземноморския регион и Великобритания запазва определена роля на дър- 
жавата в реализация на левия проект и на промени в икономическите отношения, в 
отношенията на собственост и включва в програмите си национализация на някои 
от водещите индустрии. Сходствата и взаимното редуване в управлението на со- 
циалдемократически и социаллиберално ориентирани партии дават основание да 
се заговори за „голям консенсус” и „социалдемократически компромис” в развити- 
те държави. 

След Втората световна война социалдемократите стават управляващи партии 
в почти всички западноевропейски страни, провеждат трайни социални реформи 
и извършват значимо преразпределение на икономическата власт. Те са убедени, че 
непрекъснатият растеж на икономиката позволява с помощта на преразпредели- 
телната политика на държавата да се постигне социална справедливост. И някои от 
точките в исканията, формулирани в Комунистическия манифест, в една или друга 
степен се реализират - например подоходният прогресивен данък или грижата на 
държавата за образованието и възпитанието на децата. Самите социалдемократи 
ще включват до средата на ХХ век в своето идейно наследство и марксизма и ще 
говорят, че в бъдеще ще стане смяна на частната собственост с обществена. 

Този тип лява политика се осъществява благодарение на индустриалното 
масово производство и на възможността то да се регулира в рамките на отделна- 
та държава, да се реализира кейнсианска политика на предлагането и така да се 
осъществява компромис между интересите на работници и работодатели, тъй 
като повишеното потребление на работниците става фактор за развитие на произ- 
водството. Ще възникне „социалната държава” („държавата на благоденствието”, 
„уелфеъристката държава”), която има за цел социална осигуреност на индивида, 
създаване на възможности за равен старт чрез държавна подкрепа, образование и 
възпитание, регулиране на пазара на труда и контрол върху условията на труд, бор- 
ба с бедността, намаляване на неравенството. 

Втората посока, в която е редефинирано социалистическото ляво, е лениниз- 
мът, където за дефинирането на който и да еляв проект е отредено централно мяс- 
то на ролята на икономическия фактор и на отношенията на собственост. 

Това е левият проект, който става особено значим за страните от втория 
ешелон на икономическо развитие без достатъчно демократически традиции, 
в които се получава наслагване на множество противоречия, водещи по-лесно 
до дестабилизация на обществото. В този проект отношенията на собственост 
се схващат като почти еднозначно дефиниращи всички останали отношения. 
Това е и основният аргумент на Ленин при споровете му с представителите на 
изтъкващите ролята на парламентаризма и политическата демокрация западни 
социалдемократи. В „Пролетарската революция и ренегатът Кауцки” Ленин ще 
настоява, че особеностите на политическия живот в максимална степен зави- 
сят от отношенията на собственост, че няма демокрация изобщо, а буржоазна и 
социалистическа, зависещи от различните форми на собственост. Буржоазната 
държава може да бъде само оръдие на буржоазната класа за експлоатация на ра- 
ботниците и не може да се използва за осъществяване на какъвто и да е социа- 
листически проект без промяна на отношенията на собственост. Не е възможна 
демокрация без промяна на отношенията на собственост и всеки ляв проект, 
който пренебрегва това, автоматично се превръща в ренегатство. „Пролетарска- 
та демокрация - ще каже Ленин - е милион пъти по-демократична от всяка бур- 
жоазна демокрация; съветската власт е милион пъти по-демократична от най-де- 
мократичната буржоазна република. 

Това може да не забележи само онзи, който или е съзнателен слуга на буржоа- 
зията, или е човек политически съвсем мъртъв, който от прашните буржоазни кни- 
ги не вижда живия живот, онзи, който изцяло живее с буржоазнодемократични 
предразсъдъци и по този начин се превръща обективно в лакей на буржоазията”? 

Този ляв проект севъплътявав „реалния („държавния ”, „административния, 
„бюрократичния”) социализъм” вбившия „социалистически лагер”. „Левицата се 
създава, бидейки в опозиция, въз основа на определени идеи тя разобличава един 
обществен строй... Но след като левицата победи и на свой ред стане отговорна 
за съществуващото общество, десницата, преминала в опозиция или контраре- 
волюция, започва без особени затруднения да доказва, че левицата представлява 


не свободата срещу властта или народа срещу привилегированите, а една власт 


срещу друга, една привилегирована класа срещу друга”! 


Този ляв модел осигури мобилизация на ресурси за бърза модернизация, ин- 
дустриализация, урбанизация, повишаване на равнището на образование, подо- 
бряване на жизненото равнище, екстензивно развитие на страните от бившия со- 
циалистически лагер. Недостатъчната му демократичност и липсата на стимули за 
иновации и качествен растеж, бюрократичната скованост и бързо развиващата се 
неефективност в условията на усложняваща се и високотехнологична икономика 
започнаха все по-силно да се чувстват от 60-те години насам, когато след нефтената 
криза в развитите страни започна да се извършва преход към нов тип технологии и 
все по-открити икономики. 

МАРКС ДНЕС 





Славой Жижек -- професор по фи- 
лософия и теоретична психоана- 
лиза във Философския факултет 
на Университета в Любляна. Гос- 
туващ професор е в много евро- 
пейски и американски универси- 
тети. Международен директор 
на Института „Въркбек" в Лон- 
донския университет.  Участ- 
вал е в повече от 350 междуна- 
родни симпозиума по философия 
и психоанализа в 20 страни. (це- 
нарист е на редица документал- 
ни филми. Пише и публикува на 
английски, словенски, испански и 
хърватски език. 


Славой Жижек 


ма един стар сладък съветски виц за радио 

„Ереван”. Слушателят попитал: „Истина ли е, че 
Рабинович е спечелил нова кола от лотарията”, а ра- 
диото отговорило: „По принцип да, вярно е, само че 
не беше нова кола, а стар велосипед и той не го спе- 
чели, а му беше откраднат” Не е ли валидно същото 
и за съдбата на Марксовото учение днес, 200 години 
след рождението на неговия автор? 

Нека попитаме радио „Ереван”: „Актуален ли 
еи днес Маркс”. Можем да предположим отгово- 
ра: по принцип да, той описва прекрасно лудешкия 
танц на капиталистическата динамика, който достиг- 
на апогея си именно днес, повече от век и половина 
по-късно, но... Джералд А. Коен изброява четирите 
компонента на класическото Марксово разбиране за 
работническата класа: 1. тя съставлява по-голямата 
част от обществото; 2. тя произвежда богатството 
на обществото; 3. тя се състои от експлоатираните 
членове на обществото; 4. нейните членове са нуж- 
даещите се хора в обществото. Когато тези четири 
компонента се комбинират, те създават два следва- 
щи: 5. работническата класа няма какво да губи от 
една революция; 6. работническата класа може и ще 
участва в една революционна трансформация на 06- 
ществото. (1) Нито един от първите четири компо- 
нента не е валиден за днешната работническа класа. 
Ето защо компонентите 5 иб няма откъде да произте- 
кат. (Дори ако някои от компонентите продължават 
да важат за част от днешното общество, те вече не 
са олицетворени само от един агент: нуждаещите се 
хора в обществото вече не са работниците.) 

Историческата безизходица на марксизма произтича не само от факта, че 
той залагаше на очакваната финална криза на капитализма и така и не успя да 
разбере как капитализмът излиза от всяка криза по-силен. Съществува далеч 
по-трагична грешка, която е в самия класически корпус от текстове на марксиз- 
ма и която е описана с прецизни термини от Волфганг Щреек: Марксизмът 
беше прав за „финалната криза” на капитализма; ние очевидно влизаме в нея 
днес, но тази криза е само продължителен процес на упадък и дезинтеграция, 
без хегелиански Аи/Мевино пред погледа, без исторически агент, който да прида- 
де на този упадък позитивен обрат и да го трансформира в преход към някакво 
по-високо ниво на социална организация. 

„Това е марксистки - или по-добре: модернистки - предразсъдък, че 
капитализмът като историческа епоха ще приключи само когато едно ново, 
по-добро общество настъпи и революционният субект е готов до го създаде с 
цел развитието на човечеството. Това предполага степен на политически кон- 
трол върху нашата обща съдба, за който ние дори не можем да мечтаем след 
разрушаването на колективното представителство и всъщност представлява 
надеждата за такова в неолиберално-глобалистката революция” (2) 

Марксовото виждане включваше едно общество, постепенно достигащо 
своята финална криза - ситуация, в която комплексността на социалния жи- 
вот е доведена до велик антагонизъм между капиталистите и пролетарското 
мнозинство. Дори от един бърз поглед към комунистическите революции през 
ХХ в. е очевидно, че подобно опростяване никога не е съществувало: радикал- 
ните комунистически движения бяха винаги ограничени до авангардно мал- 
цинство и с цел да получи хегемония, то трябваше да чака търпеливо някаква 
криза (обикновено война), която да отвори тесен прозорец от възможност. В 
такива моменти един автентичен авангард може да спечели битката на деня, 
да мобилизира хората (дори не всъщност истинското им мнозинство) и да по- 
беди. Комунистите винаги бяха изключително „недогматични”, готови да бъ- 
дат паразитни относно други проблеми: земя и мир в Русия, национално ос- 
вобождение и обединение срещу корупцията в Китай... Те винаги бяха наясно, 
че мобилизацията скоро ще приключи, затова внимателно подготвяха силовия 
апарат да ги задържи на власт, когато дойде този момент. (Като контраст на Ок- 
томврийската революция, която експлицитно третира селяните като второсте- 
пенни съюзници, Китайската революция дори не се престори, че е пролетарска: 
тя директно посочи селяните като своя база.) 

Проблемът на западния марксизъм (и дори на марксизма като такъв) беше 
липсата на революционен субект: защо става така, че работническата класа не 
изпълнява прехода от затворена в себе си към действаща сила в свой интерес и 
не се превръща в революционен агент? Този проблем осигури основната при- 
чина за съществуване на отнасянето към психоанализата, извикана точно да 
обясни несъзнаваните либидни механизми, които предотвратиха надигането 
на класовата осъзнатост, предписана от самото битие (социалната ситуация) на 

работническата класа. По този начин истината на Марксовия социоикономи- 
чески анализ беше спасена; нямаше причина да се дадат аргументи на „ревизи- 
онистките” теории за надигането на средните класи и т.н. По същата причина 
западният марксизъм се намираше в постоянно търсене на други социални ак- 
тьори, които биха могли да играят ролята на революционен агент, като дубльор, 
заместващ негодната работническа класа: селяните от Третия свят, студентите 
и интелектуалците, изключените маргинали... Последната версия на тази идея 
е свързана с бежанците: само приливът на наистина голям брой бежанци може 
да върне към живот радикалната европейска левица. Подобно мислене е до- 
край скверно и цинично. Въпреки факта, че такова развитие със сигурност би 
довело до огромен взрив от антиимигрантска бруталност. Наистина налудни- 
чавият аспект на тази идея е проектът да се запълни дупката на липсващите 
пролетарии, като те се докарват от чужбина, така че ние бихме получили рево- 
люцията от един сурогатен, аутсорснат, революционен агент. 

Провалът на работническата класа като революционен агент лежи в сама- 
та същност на болшевишката революция. Изкуството на Ленин беше в това да 
улови „потенциала от гняв” на разочарованите селяни. Октомврийската рево- 
люция победи с лозунга „земя и мир”, адресиран до огромното селско мнозин- 
ство, сграбчвайки краткия момент на неговото радикално недоволство. Ленин 
мислеше в това русло още десет години по-рано, ето защо той беше ужасен от 
възможността за успех на поземлената реформа на Столипин, която беше на- 
сочена към създаването на нова силна класа от независими селяни. Той написа, 
че ако Столипин успее, възможността за революция ще бъде загубена за де- 
сетилетия напред. Всички успешни социалистически революции - от Куба до 
Югославия - следваха този модел, сграбчвайки възможността в една екстремно 
критична ситуация и като кооптираха националноосвободителни и ред други 
„капитали на гнева”. Разбира се, тук един защитник на хегемонистичната логи- 
ка би посочил, че това е самата „нормална” логика на революцията, че „критич- 
ната маса” се достига именно и единствено чрез серия от еквивалентности сред 
множествени претенции, което винаги е абсолютно непредвидимо и зависимо 
от специфичен, дори уникален, набор от обстоятелства. Една революция нико- 
га не избухва, когато всички антагонизми се съчленят в един голям антагони- 
зъм, а когато по синергичен начин се комбинират техните сили. 

Изводът е, че революцията повече не язди влака на Историята, следващ 
нейните закони, тъй като не съществува История, понеже историята е непред- 
видим отворен процес. Проблемът е всъщност различен: изглежда сякаш съ- 
ществува Закон на Историята - една повече или по-малко ясна, доминантна 
линия на историческо развитие - и революцията би могла да се случи един- 
ствено в промеждутъците й, „срещу течението”. Революционерите трябва да 
чакат търпеливо (един обикновено много кратък) период, когато системата 
видимо функционира зле или направо колабира, да сграбчат отворилата се въз- 
можност, да грабнат властта, която в този момент сякаш се търкаля по улицата, 

след което да стегнат хватката си върху нея, създавайки репресивен апарат. По 
този начин щом моментът на объркване приключи и мнозинството се умори и 
е разочаровано от новия режим, вече ще бъде късно да се избави от него, тъй 
като той междувременно ще се е окопал здраво. 

Комунистите винаги внимателно са калкулирали подходящия момент да 
спрат масовата мобилизация. Нека вземем примера на Китайската културна 
революция, която несъмнено съдържа елементи на една декретирана утопия. В 
самия й край, преди обсъждането й да бъде блокирано от Мао Дзедун (тъй като 
той вече беше постигнал целта си да установи пълната си власт и да се отър- 
ве от конкуренцията на останалите висши партийни функционери), се появи 
т.нар. Шанхайска комуна: един милион работници, които просто вземаха насе- 
риозно официалните лозунги, борейки се за забрана на държавата и дори на са- 
мата партия настоявайки за директна комунална организация на обществото. 
Това се случи именно в момента, когато Мао Дзедун заповяда на армията да 
се намеси и да възстанови реда. Парадоксът е, че един лидер, който отпушва 
неконтролируема социална промяна, докато се опитва да постигне пълна лич- 
на власт, постига като резултат едновременно както изключителна диктатура, 
така изключителна еманципация на масите. 

Така че на въпроса за продължаващата релевантност на Марксовата кри- 
тика на политическата икономия в днешната епоха на глобален капитализъм 
трябва да се отговори по един диалектически начин: не само че Марксовата 
критика на политическата икономия, както и Марксовото описание на капита- 
листическата динамика са напълно актуални днес, но ние трябва да направим 
крачка напред и да твърдим, че единствено днес, по времето на глобалния капи- 
тализъм - нека го кажем по хегелиански - действителността пристигна до са- 
мата себе си като идея. Обаче един точен диалектически обрат се намесва тук: в 
същия този момент на пълна актуалност ограничението трябва да се появи, мо- 
ментът на триумф е моментът на загубата. След преодоляването на външните 
препятствия новата заплаха идва отвътре, сигнализираща за иманентна несъв- 
местимост. Когато действителността се разгръща докрай като идея, тази идея 
сама по себе си трябва да се трансформира. Тук почива наистина диалектиче- 
ският парадокс: Маркс не само грешеше, той често беше прав, дори по-точно 
казано - беше по-прав, отколкото той самият очакваше да бъде. 

В такъв случай какъв е резултатът, който получаваме? Трябва ли да ос- 
тавим Марксовите текстове като само един интересен документ от минало- 
то и нищо повече? В диалектическия парадокс от безизходици и провали на 
комунизма през ХХ в., безизходици, които очевидно се коренят в ограничения- 
та на Марксовите представи, които в същото време са доказателство за неговата 
актуалност. Класическото Марксово решение се провали, а проблемът остана. 
Комунизмът днес не е име на решението, а име на проблем, на проблема за „0б- 
щите неща” във всички негови измерения, на проблема за нашите „общи кул- 
турни неща” („интелектуалната собственост”) и накрая, но не последно място, 

на проблема за „общите неща” като универсално пространство на хуманност, 
от което никой не трябва да бъде изключван. Каквото и да е решението, то 
трябва да се справи с тези проблеми. 

В съветските преводи Марксовият израз за Пол Лафарг „Се фи уа е 
сепат, сез! фдие то? е пе зи15 раз тагх е” беше преведен като „Ако това е марк- 
сизъм, тогава аз не съм марксист”. Тази грешка в превода описва по един пер- 
фектен начин трансформацията на марксизма в университетски дискурс: в съ- 
ветския марксизъм дори самият Маркс беше марксист, участвайки в същото 
универсално познание, което съставляваше марксизма. Фактът, че той създаде 
учение, което по-късно стана известно като „марксизъм, не прави изключение. 
Така че неговото отричане се отнася само до една специфична погрешна версия, 
която фалшиво се самопровъзгласи за „марксизъм”. Това, което Маркс имаше 
предвид, беше нещо доста по-радикално: пропаст разделя самия Маркс, създа- 
теля, който имаше субстанциална връзка със своето учение, от „марксистите”, 
които следваха неговото учение. Тази пропаст може да се опише чрез добре из- 
вестната шега, казана от брата на Маркс: „Ги изглеждаш като Емануел Равели”, 
на което Маркс отговорил: „Но аз съм Емануел Равели”, на което брат му завър- 
шил с: „Затова и не е чудно, че изглеждаш като него.” Човекът, който е Равели, 
не изглежда като Равели, той просто е Равели. По същия начин самият Маркс 
не е марксист (един от марксистите), той е референтна точка, освободена от за- 
дължения. Референцията към него правят другите марксисти. И единственият 
начин да останеш верен на Маркс днес е да не бъдеш повече „марксист”, а да 
повториш основополагащия жест на Маркс по един нов начин. 

Комунизмът за нас не е състояние, което 
трябва да съществува, не е идейл, с кой- 
то трябва да се съобразява действител- 
ността. 


К. Маркс 


роблемът за ценностите и за обективното по- 

знание при Маркс и при Вебер е до голяма сте- 
пен проблем на традицията в разбирането на Маркс, 
която е предзададена от традицията в разбирането на 
социализма като идеал, излишно морализаторство и 
т.н. Веберовата интерпретация придава на марксизма 
доктринерски и моралистко-наставнически вид, непра- 
вилно употребявайки и натрапвайки в същото време 
понятия, релевантни на по-ранни учения на утопичния 
социализъм. Това прави Маркс труден за възприемане, 
говоренето за марксизма - безвъпросно легитимира- 
но чрез всичко друго освен чрез собствените му тексто- 
ве, и изработва стандартните образи за марксизма като 
„утопия, за марксистите като „идеалисти” и всевъз- 
можни други порочни положения. 

Вебер често фиксира интерпретациите си върху 
Маркс във фокуса на проблема за ценностите и опитът 
за посочването на причините и последиците от това ще 
е един от основните моменти, който следва да се изяс- 
ни тук. Обвинения срещу ценностната приближеност 
на социалистите до християнството прави още Ницше, 
като Вебер в много отношения не отстъпва от особе- 
ностите на тази насока в критиките си срещу марксиз- 
ма още и по причината, че самият той интерпретира 

обществените отношения в капиталистическото общество чрез разкриването на 
ценностни констелации на протестантството. Затова в тона на Вебер, който се 06- 
ръща към марксизма през схващането за някакви традиционни християнски цен- 
ности, може ясно да се долови аксиологическа полемика от религиозно естество 
и това може да се окаже особено показателен пример за свръхинтерпретация в 
науката, нещо, което той усилено се опитва да отхвърли като порочна практика в 
социалнонаучното познание. 

Ценности Вебер открива в историята, а ценностните съждения, обективи- 
ращи се в науката и водещи до лоши последици, са поставяни в бъдещето като 
„идеали”. Проблемът около подобен род интерпретации е, че като светоглед, наука 
и философия марксизмът открива широки интерпретативни възможности и зато- 
ва при говорене за марксизма в наши дни всяко прилично запознато с творчество- 
то и идеите на Маркс лице обикновено пита за кой марксизъм става дума. Вебер 
обаче допуска една доста груба грешка в интерпретацията на Маркс, опитвайки 
се да припише прекалено много спекулативност в марксистката критика срещу 
капитализма, която се реализира в последна сметка като обективираща се в идеал 
ценност. В „Обективността на социалнонаучното и социалнополитическото зна- 
ние” Вебер пише следното: 

„Да се преценява валидността на подобни ценности, е въпрос на вяра; заедно 
с това вероятно подобно преценяване е задача на спекулативното разглеждане и 
тълкуване на живота и света откъм техния смисъл, със сигурност обаче то не е 
предмет на наука за опита, по начина, по който тя трябва да се развива тук”! 

Вебер сякаш пропуска, че светът има смисъл само като човешки и човекът има 
смисъл само като пълноценно отнесен към света, а не отнесен към света откъм оп- 
ределена ценност, но това нее въпрос от моралистично, а от хуманистично естество, 
чието изпускане от науките има своите радикални последици. Второто отношение е 
присъщо на буржоазния човек, на собственика на средствата за производство, коий- 
то опосредстват човека и света и поставят работника В крайно ограничено отноше- 
ние, само откъм труда му и физическото му оцеляване като работна сила. Смисълът 
на човека и на света е само в тяхното отношение, а не в абстрахираната като идея 
ценност на някой мислител. Проблемът за съзерцателно (или интерпретаторски, в 
случая с Вебер) настроената наука е, че нейната дистанцираност от емпирични да- 
дености, които трудно се усвояват в академичния език, и от обичайните обекти на 
научен интерес поставят емпиричното съвсем абстрактно - вземат това емпирично, 
което може да се абстрахира като обект само на анализ. 

Светът е ценен само доколкото е човешки и това оценностяване е неизбежно 
за науката, чиято наи-главна цел е да очовечава света, да го хуманизира, човекът да 
се вижда през нея така, че да бъде при себе си в един свят, който не му противостои 
като чужд. В „Немска идеология” Маркс пише: „човекът, това е светът на чове- 
ка”. Да се твърди, че Маркс снема противоречието човек - свят, обективирайки 
някаква негова субективна особена ценност като идея, е резултат от неумението 
да се прави същинско разграничение между материализъм и идеализъм. Тъкмо 

Маркс разкрива как абстракцията на името на една мерна единица и въздигането й 
като мистифицирана идея оценностява света и човека така, че самият човек става 
празна абстракция, става нищо, което присъства в света по напълно ограничен на- 
чин само чрез отчуждаването на същността си. Не би могло да се отрече ценността 
на човека в науката, защото науката има за задача очовечаването на света и това е 
свързано със същинското преодоляване на спекулативното в мисленето - патос, 
който Вебер принципно споделя. Това от своя страна става с цел овладяването на 
природата от човека и постигането не на противопоставеност, както е при схолас- 
тичните стремежи по свръхсетивното, а на усвояването й като естествено продъл- 
жение на човека. 

Когато Вебер прибягва до сравняване на привилегированата гледна точка на 
икономическата интерпретация с тази на „расовата биология", той съвсем пропуска 
да вземе предвид, че всички расистки интерпретации се основават на схващането 
за субстанциална, изначална и устойчива привилегия на някаква човешка общ- 
ност? Расизмът е толкова метафизически, колкото икономическата интепретация 
се стреми към поставяне на изследваните от нея обекти в отношения, а не в трайно 
привилегирована субстанциалност. И ако Маркс все пак допуска иманентизиране- 
то на такава идеална субстанция в природата, каквато са парите, то цялото усилие 
на неговата интерпретация и на марксистката практика е насочено към елимини- 
рането на тази субстанция, а емпиричната и сетивна достъпност е така непосред- 
ствена в наши дни, че Вебер е напълно опровержим дори от позицията на прочита 
на съставките на една стока за масова консумация, ясно показващи незачитането 
на човешкото здраве и живот заради печалбата, извращаващото иманентизиране 
на капитала на всички нива на човешкия и обществения живот. 

„Ние се стремим именно към познанието на даден исторически, което ще рече 
значим в своеобразието си, феномен. Решаващо при това е: идеята за познанието 
на индивидуални явления става по принцип логически смислена едва под предпос- 
тавката, че натоварена със значение може да бъде само една крайна част от без- 
крайната част на явленията. 

Вебер се ръководи от пиетизма към историята в един чисто интерпретатор- 
ски духи още от акцентирания интерес към установените ценности и от субектив- 
ното си умение на учен да ги разкрива, а не от търсенето на начин за откриване 
на безкрайните възможности на човека като творец на собствената си история; 
напротив - от безкрайните възможности на учения като интерпретатор на исто- 
рията и историята като безкрайно ценностно наситена. И то в този дух, уловен от 
Фуко, според който причината, поради която интерпретацията е безкрайна, е, че 
под нея не стои нищо. Маркс великолепно разбира това. В главата от „Икономи- 
ческо-философски ръкописи от 1844 г", разглеждаща различията му с Хегел, Маркс 
заключава, че само природата е нещо, абсолютната идея е нищо. Но нищо не в аб- 
страктно-метафизически смисъл, а в смисъла на една празна, отчуждена мисъл, 
оставена да властва над хората, каквато е абстрахираното име на стара английска 
мерна единица за тежест, превърнала се в това, което днес познаваме и от което 

сме зависими като „пари”. В същото време поставянето на мащаб на парите гаран- 
тира самотъждественост и фиксиране на неизменен и устойчив гарант за тяхното 
съществуване. И това е ценностното фиксиране на едно мълчаливо натрапило се 
признание, основаващо се на незнание. Вебер пише: 

„Науката може най-много да проясни пределните мащаби, проявяващи се 
в конкретно ценностно съдържание - дали преценяващият ги субект трябва да 
изповядва тези пределни мащаби, е най-съкровен проблем на неговата съвест, но 
не и на знанието за опита” 

Истинският проблем, който Вебер вижда като чисто субективен, е, че същин- 
ският ценностен мащаб, който Маркс разкрива, не може да се „изповядва според 
съкровените ни желания”, но пък е прав, че знанието за опита не е достатъчно. Въ- 
просът е, че хуманната съвест, ръководеща Маркс, отхвърля положението, че пре- 
делните мащаби на капитализма, като пределни мащаби на стойността, до която е 
сведено всичко съществуващо, трябва да оставят учения ангажиран със себе си. 
Затова и крачката, която Маркс извършва в науката, посочвайки нейната недоста- 
тъчност, не евценностно-морализаторския дух, който Вебер се опитва да припише 
на марксизма. В „Немска идеология” Маркс пише: 

„Докато те търсят науката и измислят системи, докато са в началото на 
борбата, те виждат в нищетата само нищета, докато не забележат нейната 
революционна, разрушителна страна, която ще събори старото общество. Но 
веднъж забелязана тази страна, науката става съзнателен продукт за истори- 
ческото движение, тя престава да бъде доктринерна, тя става революционна.” 

И все пак това нищо, за което стана дума, се абсолютизира и неговото битие 
може да се разгадае напълно, в което всъщност се състои голямото дело на късния 
Маркс с онтологизирането на капитала. Вебер придава ценностно преакцентиране 
на науката, която издига като идеал с почти теологически наситено опиянение от 
причастността на човека като „краен дух” към „безкрайността” на интерпретации- 
те, служейки си с класическите за Хегеловия идеализъм моменти на спекулативно- 
то мислене. 

Вебер е много повече обърнат назад към историята, затова така настоява 
за едно методическо разпростиране, основаващо се на интерпретации от гледна 
точка не само или не толкова на парадигмата на икономическите отношения. Ос- 
нованието на Маркс да се обръща към историята основно през въпросната пара- 
дигма не е заради работата, целяща тотализиращ ефект на знанието, издигаща го 
в претенцията за абсолютно всезнание, а защото емпиричният опит, но на пър- 
во време чисто хуманистки издигнат до научно гледище, изисква интерпретация, 
отнасяща се до икономическите отношения. Това е обективна необходимост, а не 
субективна прищявка на учения - първо, защото работническата класа и нейно- 
то положение през ХХ век са емпирична действителност, чиято промяна изисква 
икономически мерки, и, второ, защото Маркс е ценностно ориентиран към осъ- 
ществяването на „човека като човек, в което той вижда радикализма, изискван 
от философията в „Немска идеология”. Вебер търси път за „крайния дух” към без- 

края, което е едно изцяло спекулативно представяне на науката. Освен това той го- 
вори за „идеали” и „ценности” при марксизма, без прецизно да разграничава спе- 
цификата на тези понятия в политическата реторика, предназначена за публика, 
която има пред себе си емпирия не от статии в социологически списания, а чисто и 
просто от нищетата и мизерията, които, попадайки в светогледа на марксизма като 
непосредствена действителност, биват атакувани от Вебер като „идеали” и „ценнос- 
ти” в твърде специфичен смисъл, изразен преди всичко в натрапването на лични 
нравствени убеждения като ръководство за класово социално действие. В „Немска 
идеология” Маркс пише: 

„Комунизмът за нас не е състояние, което трябва да съществува, не е идеал, с 
който трябва да се съобразява действителността: 

Изглежда Вебер разбира под „човек” основно учения, подобно на обвинение- 
то на Маркс от „Към критика на Хегеловата философия на правото”, че Хегел раз- 
бира под „човек” само буржоата. Вебер залага твърде много на съвестта си на учен 
за сметка на чисто човешката си съвест и се обръща към историческата емпирия 
на миналото, затваряйки очите си за нищетата на настоящето и възможностите за 
бъдещето, воден от спокойното рационално убеждение, взето от протестантската 
етика, че капитализмът не ескалира в остри социални кризи, предпоставяни от са- 
мозабравата и алчността на едрите буржоа, а следва спокойното битуване на про- 
тестантските ценности за обвързаност с определена дейност в едно уравновесено 
траене на уравновесени обществени отношения, макар и в „желязна клетка”. От- 
там и това странно вменяване на недостатъчно изяснения проблем за ценностите, 
вулгаризиращ марксизма като морализаторство и превръщащ го в идеология. В 
този смисъл, ограничаващ погледа му от тази емпирия, която Маркс нарича „ни- 
щета”, Вебер се поставя в напълно основателно и разумно критикуваното от него 
положение, изразено със следните думи: „Никъде трайните интереси на науката 
не сезащитават по-лошо, отколкото там, където човек не желае да види неудоб- 
ните факти и реалности от живота в цялата им острота Картините върху со- 
циалното при Вебер по неговия собствен израз са винаги „частични” и попадащи в 
порочната практика на философията, която Маркс критикува в 11-и тезис. 

Следва да се разгледа точно тази страна от науката, обективираща се в ефек- 
тивно социално действие. В „Обективността на социалнонаучното и социологи- 
ческото познание” Вебер отделя специално внимание на характерната претенция 
на всяка наука в даден момент да произвежда не само специализирано знание, но 
и „светогледи”! При подобна генерализация е добре да се има предвид, че да се 
гледа светът, а не свръхсетивното, не към отвъдното на света е традиция в евро- 
пейското мислене от не толкова дълго време. И науката „гледа” на света през чо- 
века, а не през бога, нито през свръхсетивните същности. Затова и проблемите за 
постметафизичното мислене, за пробуждането от метафизиката ще вълнуват едни 
от най-значителните хуманитаристи до днес и науката няма да може да избегне 
положението да бъде човешкият поглед върху света, да бъде „светоглед. Затова тя 
винаги ще остава в „разомагьосващата” си роля и Вебер радикално греши, когато 

твърди, че „претенцията да произвеждат не просто специализирано знание, но и 
„светогледи”, е присъща на всички науки в даден момент”! Това е естественото и 
перманентно състояние на науката, а не нейна временна претенция. Нуждата, коя- 
то налага разработването и прилагането на икономическата интерпретация като 
доминираща, се дължи на остротата, поставена пред хората, които произвеждат, 
а не интерпретират професионално, и която се губи по някакъв особен начин в 
безкрая от възможности за интерпретации. Но стоенето пред нищета, изложено от 
Маркс със забележителната му хуманистка сила да не скрива острите проблеми, и 
стоенето на „крайния дух” пред „безкрая от възможности” са две твърде различни 
ситуации. Затова науката при марксизма може да си позволява да действа ефектив- 
но както чрез трудно достъпни и огромни по обем текстове като „Капиталът”, така 
и чрез популяризаторски текстове като „Манифест на Комунистическата партия”, 
и то еднакво добре. Това, че остротата на социалните отношения изисква на първо 
място икономическа интерпретация и адекватно социално действие, насочено към 
икономически промени, се дължи преди всичко на човешкия, а не на все по-ясно 
очертаващия се на фона на приложената по отношение на Вебер критика квази- 
научен, избягващ неудобните факти поглед през някоя от безкрайните възможни 
интерпретации. Ефектът от тази разумна дистанцираност на науките от хуманиз- 
ма ще се прояви в най-крайните си форми през ХХ век, немного години след като 
Вебер публикува критиките си към Маркс в текста „Обективността на социално- 
научното и социалнополитическото познание”, За да се наложи неомарксистката 
традиция в лицето на автори като Адорно, които да напомнят, че науката не може 
да се дистанцира от хуманизма, че кризата на капиталистическия свят не може да 
се преодолее чрез въвеждането на моралистки доктрини, а главно чрез чисто чо- 
вешкия отказ от съдействие на Злото. 

Владимир Трифонов 


обръщението си към Федералното събрание на 20 

февруари Владимир Путин акцентира върху въ- 
трешната политика на Русия, като отдели специално 
внимание на уязвимите социални групи. Той видимо 
се стреми да консолидира обществото в условията на 
все по-сложната международна обстановка и на усили- 
ята на САЩ да изолират Руската федерация от Евро- 
пейския съюз. 

Без респектираща военна мощ и политическа воля 
за утвърждаване на руското влияние в международните 
Владимир Трифонов < полито- отношения Москва трудно ще привлече нови партньо- 
лог, докторант в С/ „Св. Климент РИ. Затова Путин се спря и на проблема за сигурността 
Охридски" журналист, икономист. И МОдДерните въоръжения, който е изключително актуа- 
Изследва проблеми в облаапта Лен след излизането на САЩ от Договора за ракети със 
на геополитиката, икономика- среден и малък обсег (ДРСМО), след провеждането на 
та, историята и футурология- редица военни учения на НАТО в близост до руските 
та. Автор е на публикации по ак- граници и прехвърлянето във Великобритания на аме- 
туални политически и икономи- “ рикански самолети, на които може да бъдат поставяни 
чески въпроси и е съавтор в науч- ядрени бойни глави. 
нисборници. През 2019 г. вероятно ще стане ясно дали Вашинг- 
тон ще успее да блокира „Северен поток 2” и „Гурски 
поток”. Това, как ще завърши борбата „за” и „против” 
тези енергийни проекти, до голяма степен ще предо- 
предели бъдещето на политиката на Русия в западно 
направление. Спирането им ще нанесе сериозен удар 
по усилията на Москва да изглади противоречията и да 
задълбочи сътрудничеството си със стремящите се към 
по-голяма самостоятелност сили на Стария континент. 
А тяхната реализация ще увеличи влиянието на Русия В 
Европейския съюз. 

В този контекст трябва да се разглежда и посещението на премиера Дмитрий 
Медведев в София. Внушителната руска делегация показва желание за изграж- 
дане на дългосрочни икономически отношения най-вече в енергийната сфера, 
но липсата на официално изявление на пресцентъра на Министерския съвет на 
България оставя въпросителни за това какво се е случило по време на преговорите. 
Опитите за икономическо сътрудничество с Москва ще предизвикат и ответна 
реакция на Вашингтон, за който подобна перспектива е абсолютно неприемлива. 

Силна е конкуренцията между ядрените свръхдържави и в постсъветското 
пространство. Процесът на смяна на властта в Казахстан и зачестилите противо- 
речия между Русия и Беларус крият рискове от дестабилизация. А от това дали 
тя ще бъде избегната, до голяма степен зависят и бъдещето на интеграционните 
процеси в Евразия, и усилията на Русия и Китай да изградят многополюсен свят. 


1. Социалната политика - ключов акцент в посланието 
на Путин към Федералното събрание 


Външната политика бе в центъра на вниманието на Владимир Путин след 
смяната на властта в Украйна през зимата на 2014 г., завръщането на Крим в Руска- 
та федерация и усилващия се геополитически натиск на Запада. Но той със сигур- 
ност е наясно, че именно вътрешните проблеми и противоречия изиграха ключова 
роля за двете геополитически катастрофи на Русия през ХХ век - рухването на Ру- 
ската империя през 1917 г. ина Съветския съюз през 1991 година. Затова след непо- 
пулярната пенсионна реформа през миналата година, довела до драстично свиване 
на рейтинга му, Путин даде сигнал, че предстои промяна на курса - към защита на 
интересите на обикновените хора и на най-уязвимите социални групи в страната. 

Първият акцент бе върху грижите за младите семейства. Президентът 
подчерта, че правителството и Централната банка трябва да обсъдят въпроса за 
понижаването на лихвените проценти при отпускане на жилищни ипотечни кре- 
дити, и отбеляза, че сега съществуват известни облекчения - лихвеният процент 
е 690, но от тази помощ се възползват едва 4,5 хиляди двойки. Путин смята за 
нужно да се предоставят изгодни ипотечни кредити за целия период на погася- 
ването им от двойки с деца. За целта вероятно ще бъде необходимо от бюджета да 
бъдат отделени 600 млрд. рубли. Според него трябва да има по-големи облекче- 
ния за многодетните семейства и помощите трябва да достигнат до двойно по-го- 
ляма сума от жизнения минимум за член на семейство. За трето и следващо дете 
президентът предложи да се осигурява директно плащане от бюджета за погася- 
ване на ипотечен кредит в размер на 450 хиляди рубли. Така заедно с надбавките 
за майката, семейството може да получи над 900 хиляди рубли, ав много региони 
това е значителна част от стойността на жилището? 

Путин обеща да се изплащат повече детски помощи, както и че те ще бъдат 
по-големи за децата-инвалиди. „Това ще позволи 1,5 пъти да се увеличи броят на се- 
мействата, които получават правото на допълнителни социални плащания. Око- 

ло 7096 от двойките, на които се раждат първо и второ дете, ще могат да се въз- 
ползват от държавната помощ”? Сега право на тази подкрепа имат семействата, 
чийто среден годишен доход за месец (съвкупният им доход от всички източници, 
разделен на броя на членовете на семейството, включително децата) не надвишава 
1,5 от жизнения минимум в региона за втората четвъртина на изминалата година. 
Например прагът за живеещите в Москва е 28.17 хиляди рубли. Ако инициативата 
на Путин бъде задействана бързо, прагът на средногодишния доход за получаване 
на детски добавки би се увеличил до 37.56 хиляди рубли. Самите добавки са равни 
на жизнения минимум за дете в региона - средно в страната той е около 11 хиляди 
рубли месечно. В същото време помощите за грижа за деца-инвалиди ще се уве- 
личат от 5.5 хиляди рубли месечно до 10 хиляди рубли. Президентът държи това 
да стане още от | юли тази година. „Разбирам, че това не е много. И въпреки това 
подобна мярка ще даде допълнителна подкрена за семействата, в които децата се 
нуждаят от особени грижи” 4 

Вторият акцент - отделено бе внимание на проблемите на бедните хора и 
на пенсионерите. Путин отбеляза, че броят на бедните е около 19 милиона души. 
„Твърде много, твърде много. Несъмнено нашето внимание трябва да се съсредото- 
чи върху борбата с това явление”, и призна, че хората са принудени да пестят от 
най-необходимото: храната, дрехите и лекарствата. Той настоя още от следващата 
година, в рамките на програма за финансиране на регионите, да се създаде про- 
грама за помощ на населението, като за пет години помощ от държавата могат да 
получат над 9 милиона души. Предстои да се види дали ще бъде изпълнена. Спе- 
циално внимание се отделя и на пенсионерите. Путин нареди „да се направи преиз- 
числяване на пенсиите за първите месеци от 2019 г., като те достигнат жизнения 
минимум, а след това бъдат индексирани” 

Третият акцент е върху здравеопазването. „Нужни са мерки, които бързо 
ще решат този въпрос. Необходимо е да отпаднат възрастовите ограничения за 
програмата „Земски доктор” (за стимулиране на лекарите да работят в села или 
малки градове)”? Путин поясни, че на лекарите, които са над 50-годишна възраст 
и които се съгласят да работят в слабо населен регион, също еднократно трябва 
да бъде изплащана сумата от | милион рубли, а на фелдшерите - 500 хил. рубли. 
Путин даде дума през следващите две години да бъдат построени и модернизира- 
ни над 1900 болници и поликлиники. Той възложи на правителството до 2021 г. да 
повиши качеството на всички детски поликлиники, като се обърне особено вни- 
мание на създаването на детски рехабилитационни центрове, които да отговарят 
на световните стандарти, да бъдат пренасочени поне | трлн. рубли в рамките на 
националните проекти за борба с рака: „Сега при някои форми на рак могат да се 
спасят над 9096 от пациентите? Путин увери, че ще бъдат приети поправки в 
законопроекта за палиативна помощ на пациентите с неизлечими болести. От нея 
се нуждаят около 800 хиляди души. 

Четвърто. Путин се спря на необходимостта от решение на екологични про- 
блеми в страната до 2024 г. Той възложи на регионалните власти да разработят 

и въведат надеждна система за преработка на отпадъци, която да е съобразена с 
мненията на експертите еколози. От изказването му става ясно, че плановете са в 
предстоящите две години да се закрият най-проблемните 30 големи сметища, а в 
следващите шест - всички останали. „Необходимо е да се увеличи делът на прера- 
ботваните отпадъци от 8-9 до 60 процента”, отбеляза президентът.” 

Петият акцент в обръщението бе върху въпросите на образованието, наука- 
та и научно-техническия прогрес. Путин призова в срок от две години във всички 
училища да има съвременни условия за преподаване - да бъде осигурен скоростен 
интернет. Президентът смята, че през 2018 г. са постигнати осезаеми успехи в сфе- 
рата на образованието, но далеч не всички училища в страната са на необходимо- 
то равнище. „Делът на училищата със съвременни условия е нараснал от 1296 през 
2000 г. до 8596. Но около 2000 деца все още посещават училища, в които няма ото- 
пление, водопровод или канализация”! Важно негово предложение е да се задейства 
програмата за стимулиране на учителите, които имат желание да работят в села ив 
малки градове. За тях ще бъде осигурено еднократно заплащане от | млн. рубли. 

Президентът напомни за руската крилата ракета „Авангард, сравни я като 
постижение с първия изкуствен спътник на Земята и постави задачата да бъде реа- 
лизиран проект за създаване на развита научна инфраструктура. През следващите 
три години в 15 от регионите на Русия да бъдат открити научно-образователни 
центрове. 13 

Шесто. Путин не пропусна и проблемите в областта на културата. Спо- 
ред него е необходима реконструкция на селските клубове и културните домове. 
За това ще бъдат отделени 17 милиарда рубли. Регионалните музеи, театрите и 
библиотеките ще бъдат освободени от данък върху печалбата, което би им позво- 
лило да спестят общо 4 млрд. рубли годишно.“ 

Седмо. Засягайки въпроса за икономическото развитие на страната, Путин 
отбеляза, че за пръв път в историята на Русия държавните резерви напълно са по- 
крили външния дълг. Президентът се надява темпът на икономическия растеж да 
достигне 390 до 2021 година. „Необходима е качествена заетост и свобода за дреб- 
ния бизнес, високи темпове на икономически растеж”! Путин възложи на прави- 
телството да създаде комфортни условия за привличане на частни инвестиции в 
руските цифрови стартъпи. „Най-добре е винаги да се купува продуктът на оте- 
чествения производител. Сега е време за смели инициативи за създаване на бизнес 
и производства”, каза руският лидер. Той призова към избавяне от всичко, което 
ограничава свободата на предприемачеството. „Бизнесът не трябва да се ръководи 
от чужди правила и да чувства риск”"? Президентът подчерта, че е необходим елек- 
тронен регистър за проверка на бизнеса, който трябва да избави предприятията 
от излишни проверки. Според него предимствата на Русия са във възможностите, 
които й дава нейната природа. Във връзка с това Путин посъветва правителството 
да създаде и да патентова бренд на руската „зелена” продукция. „Той трябва да по- 
твърди, че в производството се използват само безопасни за човешкото здраве тех- 


нологии, и да бъде гарант за високо качество на вътрешния и на външния пазар,” "8 

Сега предстои да се види дали амбициозните цели, поставени от Путин, ще 
бъдат изпълнени. Руските власти, във всичките си разклонения, полагат усилия в 
социалната сфера, независимо че икономическата ситуация е далеч от идеалната. 
Говорителят на Съвета на Федерацията Валентина Матвиенко и председателят на 
Долната камара на Държавната дума Вячеслав Володин вече внесоха в парламента 
законопроект, даващ възможност за „ваканция” при погасяването на жилищните 
кредити. Техническите детайли са много, но е ясно, че преференциалният период 
за взелите заем ще бъде шест месеца. От него ще могат да се възползват граждани- 
те, загубили работата си, или получили инвалидност | или П група, или загубили 
човека, който ги издържа, както и временно нетрудоспособните (за период от два 
месеца). Нововъведението ще важи и за семействата, чийто общ доход (на съпру- 
зите) е намалял с повече от 3090. „Това ще се превърне в реална помощ за хората, 
които са се оказали в трудни житейски ситуации”, подчерта Володин. Важно до- 
пълнение е, че ако човекът не успее да реши проблемите си за съответния срок, той 
ще може да подаде заявка за увеличаване на отсрочката за още половин година. 

В началото на април правителството на РФ увеличи с 290 размера на социал- 
ните пенсии. По данни на Министерството на труда това ще позволи да се вдигне 
нивото на пенсионно осигуряване на почти 4 милиона души, а над 3 млн. от тях са 
получатели на социални пенсии. Средният размер на социалните пенсии ще се уве- 
личи със 182, рубли, а след повишенията ще бъде 9266 рубли. Социалните пенсии 
на децата-инвалиди и на инвалидите с първа група са нараснали с 268 и 270 рубли 
съответно. Повишени размери ще има и за военните, преминали наборна служба, 
както и за ветераните от Великата отечествена война, космонавтите и други групи 
граждани. Разходите за индексация на социалните пенсии и за други плащания до 
края на годината ще са 7 милиарда рубли, по данни на телеканала „Россия 2420 
Още същия ден законът бе подписан от президента. 

Какви изводи могат да се направят от февруарското заявление на Путин? Може 
ли да се говори, че това е завой наляво? От приведените по-горе данни става ясно, че 
в близките години правителството и регионалните власти планират да инвестират 
огромни средства в помощ на многодетните семейства, на инвалидите и пенсионери- 
те, на най-уязвимите социални групи от обществото. Достъпна медицина, подобрено 
училищно образование - всичко това са мерки, насочени към борба с бедността, и 
носят ясно изразен социален характер. Но това не може да се отъждествява с връ- 
щане към левия проект. При съветската система имаше тенденция благата да се раз- 
пределят между всички. Днес Русия планира да насочи държавната помощ към тези, 
които най-силно се нуждаят от нея. Очевидно президентът откликва на желанията за 
по-голяма социална чувствителност, а бъдещето ще покаже дали ще успее да изпълни 
декларираните намерения. Защото не липсват и коментари, че това е опит да успокои 
населението след разочарованието от пенсионната реформа през миналата година. 

Още като пое властта през 2000 г., Путин предприе сериозни вътрешни про- 
мени. Той принуди част от олигарсите да спрат да възприемат държавата като 
нещо, което им принадлежи, макар процесът да бе доста труден и изпълнен със 

скандали, защото капиталът разполагаше с огромни медийни възможности, а те 
се използваха за дискредитация на властта и за продължаване на процесите на 
ерозия на руската държавност. Путин успя да овладее кризата - част от крупни- 
те предприемачи бяха отдалечени от бюджетните средства и от възможността да 
управляват страната, други бяха пратени на „превъзпитание чрез труд”, трети пък 
емигрираха и се разориха напълно. Въпреки това не бяха направени съществени 
отклонения от неолибералната парадигма, а последователи на тази школа запазиха 
постовете си в държавната администрация. И до днес те доминират във финансо- 
во-икономическия блок и в Централната банка. Февруарските коментари на Путин 
по икономическите въпроси не оставят място за съмнение: той няма намерение да 
се отклонява от икономическия модел, следван през последните 20 години. 


2. Изпитанията за държавния модел на Путин предстоят 


Няколко дни преди обръщението на Путин, в „Независимая газета” бе публи- 
кувана статията на политтехнолога Владислав Сурков „Дългата държава на Путин” 
(„Долгое государство Путина”).22 Сурков е помощник на руския президент, той е 
автор на концепцията за „суверенната демокрация” и дълги години е в кухнята 
на руската политика. През последните няколко години е куратор на украинското 
й направление. Скоро след публикуването й текстът бе коментиран от говорителя 
на президента Дмитрий Песков, който отбеляза: „Статията е сложна и трябва 
осмисляне. Това е личен подход, личен мироглед. Сурков притежава опит, който 
не може да се подцени... Изхождайки от този опит, той има пълно право да раз- 
мишлява. Дали има привърженици на възгледите, изложени от Сурков? Определено 
има. Дали има позиции, които могат да предизвикат дискусии? Безусловно да, но 
статията ще е интересна на мнозина. Тя е съдържателна и дълбока. Мнозина вече 
я прочетоха, аз също. Тя ще бъде представена за прочит и на държавния глава... 7?3 

Статията незабавно предизвика много дискусии и спекулации - дали е на- 
писана самосиндикално от автора си, или директно по нареждане на властта и 
висшите политически елити, както смята популярният блогър Лев Вершинин.2”“ 
При внимателен анализ на текста на Сурков става ясно, че той не съдържа само 
остроумно поднесени отвлечени разсъждения. Възможно е да се интерпретира 
като опит да се изградят теоретични основи на съществуващата днес система, За да 
бъде тя защитена, и да се приведат аргументи, че тя е не само единствен възможен 
модел в Руската федерация сега, но е способна да устои в продължение на десети- 
летия, дори и повече. „Откриха се пътища за свободно държавно строителство, 
направлявано не от вносни химери, а от логиката на историческите процеси, „от 
изкуството на възможното”. Макар и със закъснение, невъзможният, противоес- 
тественият и контраисторически разпад на Русия бе спрян. Рухвайки от СССР 
до нивото на Руската федерация, Русия започна да се възстановява и се върна към 
своето естествено и единствено възможно състояние на велика държава, увелича- 
ваща се и събираща земите си в общност на народите? Сурков отправя поглед 

към миналото и откроява четири модела на руската държава: „на Иван Трети (Ве- 
лико княжество/Московско царство и цялата Рус, ХУ-ХУП век); на Петър Велики 
(Руската империя, ХУП-Х(Х век); на Ленин (Съветският съюз, ХХ век); на Путин 
(Руската федерация, ХХ век)? Той смята, че сега Русия е държава от нов тип. 
Според него именно подобен, „органически формирал се модел на политическото 
устройство се явява ефективно средство за оцеляване и извисяване на руската 
нация в близките десетилетия, а най-вероятно и през целия предстоящ век”.27 

Сурков е уверен, че „Голямата политическа машина на Путин едва набира 
обороти и се настройва за дълга, трудна и интересна работа. Моментът, когато 
ще заработи с пълна мощносм, е далеч, затова още много години Русия все още ще 
бъде държавата на Путин, както съвременна Франция и досега се нарича Пета ре- 
публика на Дьо Гол”.28 Нещо повече, той смята, че е „Необходимо осъзнаване, осмис- 
ляне и описание на системата на властта и на целия комплекс от идеи на Путин 
като идеология на бъдещето”.2 Сурков вярва, че формиралата се през последните 
20 години политическа система в Русия е годна не само за домашна употреба, че тя 
може да намери последователи и в чужбина. Като опорна точка той сочи национал- 
ния суверенитет: „Москва по разбираем начин напомни, че националните интере- 
си и суверенитетът имат значение”? 

Сурков обръща сериозно внимание на кризата на западния политически мо- 
дел. Той използва все по-често споменавания термин дегт деме! (англ. деер зае), 
който обикновено се превежда като „дълбока държава”. Според руския анализатор 
„Терминът означава сурова и абсолютно недемократична реална власт на силови- 
те структури, скрита зад външните, извадени на показ демократични институ- 
ции. Това е механизъм, който на практика действа посредством насилия, подкуп 
и манипулации и скрит дълбоко под повърхността на гражданското общество, 
механизъм на манипулативните думи, подкупите и насилието над противопос- 
тавящите се. От дълбините на тази непублична и неафиширана власт изплуват 
изготвените за широките маси светли миражи на демокрацията - илюзиите за 
избор, за свобода, за чувство на превъзходство и други”! 

Именно кризата в западната система според Сурков може да накара западните 
граждани да погледнат към Русия, защото „държавата ни не се дели на „дълбока” и 
на външна. Тя се изгражда като единно цяло, детайлите и проявленията й са на по- 
върхността. И най-бруталните конструкции на нейното силово скеле се издигат по 
фасадата, без да са прикрити от каквито и да било архитектурни излишества” 2 
Сурков пояснява, че в Русия съществува „високо вътрешно напрежение, свързано с 
усилията за удържане на огромни нееднородни пространства... Към това се приба- 
вя и постоянното и задължително присъствие в епицентъра на геополитическите 
борби и военно-полицейските функции на държавата стават решаващи”. Помощ- 
никът на руския президент подчертава дебело, че „в Русия търговците никога не са 
управлявали с изключение на няколко месеца през 1917 г. и няколко години през 90-те 
години на миналия век”, и прави извода, че в „Русия няма „дълбока държава”, тия ця- 
лата е на повърхността пред очите на хората, но има дълбок народ”.2 Той разгра- 

ничава елита и широките народни маси, които по думите му често вървят в различни 
посоки, но и елитът, и народът следват върховната власт на първото лице. „Умението 
да се слуша народът, да бъде разбран, да бъде видян в цялата му дълбочина и да се 
действа в съзвучие с необходимостта е уникалното и най-голямото достойнство 
на държавата при Путин. Тя е адекватна на народа, върви в крачка с него а това 
означава, че не е изложена на разрушителни натоварвания от насрещните течения 
на историята. Затова е ефективна и ще бъде дълголетна”? Сурков е уверен, че „в 
новата система на държавно функциониране всички институти са подчинени на 
основната задача - откровено общуване и взаимодействие между върховното лице 
на изпълнителната власт с гражданите. Различните разклонения на властта во- 
дят към личността на лидера, като сами по себе си те са ценност, но само до сте- 
пен, която осигурява връзката с него. Освен разклоненията на официалните струк- 
тури и елитни групи работят и неформални пътища на комуникацията. Когато 
глупостта, изостаналостта или корупцията създадат пречки за връзките с хора- 
та, се предприемат енергични мерки за възстановяване на чуваемостта” 3? Сурков 
оптимистично декларира: „Новата руска държава в новия век ще има дълга и славна 
история. Тя няма да рухне. Ще постъпва така, както смята за нужно. Ще получа- 
ва и ще задържа призовите места във Висшата лига на геополитическата борба. 
С това ще трябва да се примирят всички, които днес настояват Русия „да измени 
поведението си”. Те само си въобразяват, че имат избор. ?8 

Статията на Сурков е не само своеобразна апология на действащия властови мо- 
дел, аи опит да се докаже, че в Русия има приемственост между миналото и настоя- 
щето. В нея прозира силното желание на елита (или на част от него) да задържи ста- 
туквото и надеждата му, че търпението на народа ще бъде вечно. Изглежда Сурков е 
уверен, че съгресенията от 1917 и 1991 г. няма да се повторят, но историческият опит е 
предупреждение колко несигурни са подобни прогнози. Още Александър Пушкин от- 
белязва, че „руският мужик не уважава своя барин”.2 Това, че народът често си спомня 
за успешната индустриализация през 20-те и 30-те години на миналия век, за победата 
във Великата отечествена война, наредила СССР до водещите сили в света, при това 
чрез алтернативен на капитализма икономически модел, засега не се приема от ели- 
тите като сигнал, че са необходими радикални промени в съществуващата система, за 
която е характерно впечатляващото социално неравенство. Текстът на Сурков евуни- 
сон с дългогодишните целенасочени усилия да се възстанови авторитетът на монар- 
хията, да се идеализира периодът преди Октомврийската революция, като паралелно 
се принизяват постиженията в съветската епоха. Но населението продължава да бъде 
със силно егалитарни настроения, показателен за това е и огромният авторитет на съ- 
ветски ръководители като Ленин, Сталин и Берия. Дългогодишните опити на елита и 
контролираните от него историци и медии да се омаловажат техните заслуги и да им се 
припишат всевъзможни престъпления водят до противоположен резултат. 

„Идеологията на Руската федерация като феодално-съсловна държава вече 
е обоснована и декларирана и принципно одобрена на самия връх, отбелязва Лев 
Вершинин, който е критично настроен към статията на Сурков. Той я нарича „Ма- 

нифест на първото съсловие” Сурова е и оценката на най-авторитетния руски 
геополитик Александър Дугин. Той припомня, че в руската история „започват да 
говорят, че режимът е вечен и устойчив както никога досега, а статуквото ще 
продължи вечно, именно преди неговия край”! Дугин признава големите заслуги на 
Путин, определя го като „спасител и герой”, но „оттук нататък той може само 
да съхранява статуквото, защото именно сега, когато мисията му е завършена, е 
време да се направи следващата крачка”. Той изразява увереност, че е наложителна 
пълна промяна и преразглеждане на всички параметри на установилата се в Русия 
политическа система. Разбира се, съществуват и противоположни мнения. Поли- 
тологът Алексей Мухин обръща внимание, че в статията се акцентира на силния 
потенциал, натрупан през хилядолетното развитие на руската държавност.“ Той 
смята, че най-важното послание в статията е, че „Русия е много по-устойчив и дъл- 
госрочен проект, отколкото си представят на Запад, където ни бяха отписали 
през 90-те години на миналия век”? 

Бъдещето ще покаже дали съществуващият модел в Русия ще устои на изпи- 
танията на времето. Историята сочи, че промените в държавните устройства са 
неизбежни и че понякога стават внезапно и неочаквано. Русия ще трябва да търси 
начин как да реши социалнитеи демографските си проблеми, тревожното неравен- 
ство между бедни и богати, при това в условията на силен геополитически натиск 
и борба за изграждане на многополюсен свят. Сега пред нея има три най-вероятни 
сценария - да продължи по поетия курс, с постепенни реформаторски усилия да 
смекчи социалните противоречия; да се върне към модела от 90-те години, ако след 
Путин прозападните либерали отново вземат властта, а това вероятно ще означава 
край на руската държавност; да търси нов егалитарен модел, взимащ най-доброто 
от съветския проект и от хилядолетните традиции на руската цивилизация. 


З, Евразийският вектор на руската външна политика 
се сблъсква със сериозни предизвикателства 


Част от посланието на Владимир Путин към Федералното събрание се отнася 
и до проблемите на външната политика. „Русия беше и ще бъде суверенна и независи- 
ма държава”"8, подчерта той и открито посочи кои са външнополитическите прио- 
ритети: „укрепването на доверието, борбата с общите за целия свят заплахи, раз- 
ширяването на сътрудничеството в икономиката, търговията, образованието, 
културата, науката и технологиите, премахването на бариерите за общуване” 47 
Той открои ролята на ООН, на ОНД, Т-20, БРИКС, ШОС и отбеляза, че смята за це- 
лесъобразно да се задълбочава взаимодействието в рамките на Съюзната държава 
Русия-Беларус. „Заедно с интеграционните партньори продължаваме да изграж- 
даме общите пазари и да укрепваме външните връзки с Евразийския икономически 
съюз. Предстои да бъде осъществено вече приетото решение за съчетаването му 
с китайската инициатива „Един пояс, един път”, като пролог към създаването 
на голямо евразийско партньорство.” Путин потвърди желанието за сключване на 

мирен договор с Япония, за изграждане на по-близко взаимодействие с Китай и с 
Индия, както и за възстановяване на нормалните политически и икономически 
отношения с Европейския съюз.28 

Посланието на Путин идва в момент, в който евразийската интеграция е в кри- 
за. Тя на практика започна след смяната на властта в Украйна през 2014 г. и победата 
на прозападните сили, които я извадиха от този процес. Сега дори най-близките 
партньори на Русия и съоснователи на ЕАИС Беларус и Казахстан все по-отчетливо 
отказват да се обвързват по-задълбочено с нея и провеждат курс към многовектор- 
на външна политика. В Беларус се забелязват тревожни тенденции и някои сход- 
ства със случилото се в Украйна. Прозападната опозиция залага на национализма 
и на формирането на беларуска идентичност на антируска основа. Президентът 
Лукашенко продължава да флиртува със САЩ и ЕС и сякаш сериозно се надява, 
че ако продължи този курс, би могъл да избегне съдбата на бившия украински ли- 
дер Янукович. Неприятно впечатление прави поредицата от пререкания и скандали 
между Минск и Москва. Беларус не призна нито присъединяването на Крим към 
Русия, нито независимостта на Абхазия и Южна Осетия. Всички тези търкания уме- 
ло се използват от Запада, който забрави обвиненията, че „Лукашенко е последният 
диктатор в Европа”. Вероятно и в Русия, и в Беларус съществуват сили със здрав 
разум, които си дават сметка, че ако тенденцията се запази, и двете страни ще загу- 
бят. Все пак е рано да се правят генерални изводи. В началото на април Русия отпус- 
на кредит на западната си съседка в размер на 600 милиона долара”, а това е сигнал, 
че въпреки противоречията, партньорството между Москва и Минск продължава. 
Друг е въпросът дали в Беларус разглеждат Русия само като донор или имат сериоз- 
ни намерения да изградят устойчиво стратегическо взаимодействие. 

На 19 март президентът на Казахстан Нурсултан Назарбаев си подаде остав- 
ката, като за негов временен заместник бе избран досегашният председател на Гор- 
ната камара на Парламента Касим-Жомарт Такаев. Вече е ясно, че на 9 юни т.г. ще 
се проведат предсрочни президентски избори. 

Назарбаев запазва сериозно влияние - остава на поста председател на управ- 
ляващата партия „Нур Отан”, член е на Конституционния съвет и председател на 
Съвета за сигурност на страната. Оттеглянето му вероятно е стратегически ход, 
чиято цел е да осигури устойчиви и контролируеми механизми за предаването 
на властта. Случващото се неизбежно ще се отрази и на процесите на евразийска 
интеграция, при това не само защото Назарбаев бе един от най-активните й под- 
дръжници, но и поради структурните особености на евразийското пространство. 
Украйна отпадна от общоевразийските икономически процеси, а в създалата се 
ситуация Казахстан се превръща в структурен център на интеграциите и в точ- 
ка, в която се пресичат линиите на взаимодействие между ключовите глобални 
сили. От това дали ще се запази политическата стабилност в Казахстан до голяма 
степен зависи развитието на Централна Азия, а и бъдещето на интеграционните 
процеси в Евразия и на китайската инициатива „Един пояс, един път”. Може да се 
направят няколко важни извода. 

а) Ще се засилят опитите за външно влияние върху предстоящите процеси в 
Казахстан. Вероятно Назарбаев ще се опита да го ограничи, защото фактът, че сега 
няма да е формално на ръководния пост, ще му даде повече свобода за дипломати- 
чески маневри. Но в по-далечна перспектива противоречията сред казахстанския 
политически елит могат да бъдат използвани от външни сили. 

6) Най-важна ще бъде не толкова личността на формалния или на фактиче- 
ския приемник на казахстанския лидер (най-малко защото при всеки сценарий, 
поне в началото, този „приемник” ще бъде относително слаб и зависим от конфи- 
гурацията вътре в казахстанския елит), колкото средносрочната външноикономи- 
ческа и външнополитическа ориентация на Казахстан, а това ще повлияе на него- 
вата ангажираност с евразийската интеграция. 

в) Във втората половина на първото и началото на второто десетилетие на ХХ1 
век Назарбаев поведе страната към икономическа многовекторност, а това бе стъп- 
ка и към политическа многовекторност, която стана много отчетлива след кризата 
в Украйна през 2014 година. Неевразийски сили се възползваха от това. Казахстан 
и елитът му се оказаха по-уязвими за юридически и информационно-политически 
манипулации от страна на американците. Показателен е примерът с блокираните 
многомилиардни сметки на страната в края на 2017 г., въз основа на иск на съмни- 
телен молдовски бизнесмен?! 

г) Казахстан има сравнително малка икономика с предимно суровинна насо- 
ченост. Затова ще й бъде все по-трудно да участва едновременно в различни гео- 
икономически процеси като: 

. | Изграждането на икономическо пространство около китайскоцентрич- 

ния логистичен проект за „Нов път на коприната”. Това се съпътства с 
постепенното укрепване на „западния вектор” в китайската икономиче- 
ска експанзия. Китайската инвестиционна активност значително се уси- 
ли през последните две години, а това ще увеличи и влиянието на Пекин. 

. |“ Усилията на част от казахстанския елит да запази поне минимална дина- 
мика на евразийските икономически процеси. 

. |“ Изграждането на център за икономически растеж в региона край 
Каспийско море с водеща роля на Русия и Иран. 

. | Изграждането на нова система на коридори за енергоизточниците, които 
да заобикалят Русия и да задоволяват европейския пазар. 

. | Опитите на Турция и на турския търговски и промишлен капитал да 
създадат собствена сфера на икономическо (а и идейно) влияние, опира- 
що се на активната културна политика на Анкара към тюркските народи 
в Централна Азия и на турските корпоративни структури. 

. Процесите на преразпределение на влиянието в Централна Азия и на ло- 
калната политическа конкуренция с Узбекистан. 

Очевидно ще става все по-трудно да се съвместяват всички тези начинания. 

Това съответно ще доведе до намаляване на субектността на Казахстан в полити- 
ческите и икономическите процеси. След изборите през юни най-важната задача 

на новия лидер ще бъде да укрепи собствената си легитимност и да парира почти 
неизбежните обществени сътресения, които ще бъдат предизвикани от преразпре- 
делението на властта и на ресурсите. 

д) Оттеглянето на Назарбаев даде повод на редица анализатори да допуснат, 
че е възможно забавяне на евразийската интеграция. Но на практика още от 2015 г. 
се наблюдава съществено усилване на национализма в Казахстан, намерил израз 
и в смяната на кирилицата с латиницата. При тази тенденция Казахстан може да 
престане да бъде движеща сила на интеграционните процеси. 

За Русия важно предизвикателство е най-малкото да съхрани достигнатото 
ниво на интеграцияи неговото развитие, в случай че възникнат благоприятни усло- 
вия за това на следващия етап, защото САЩ имат свой план за региона. През март 
започна строежът на таджикската част от проекта САЗА-1000 (Сетга! Аза - боит 
Ача), който трябва да свърже чрез един електропровод Киргизстан и Таджикистан с 
Афганистан и Пакистан. Това е част от американския проект за изграждане на „Го- 
ляма Централна Азия” - инициатива, насочена срещу интеграционните и инфра- 
структурни инициативи на Русия и Китай. Но тук има и военностратегически зами- 
съл. САЩ плътно са се настанили по западните руски граници. Чрез присъствието 
сив Грузия те укрепват позициите си в Южен Кавказ, а сега ще опитат да се настанят 
ив Централна Азия, за да получат още по-голямо геостратегическо предимство и да 
поставят Русия в ситуация, при която тя много трудно може да се защити. 


4. Военностратегическото съперничество 
между Русия и САЩ ескалира 


Военната заплаха от САЩ очевидно ще бъде основна грижа за Русия в 0б0- 
зримо бъдеще. С каквато и фразеология да прикриват намеренията си американ- 
ците, те очевидно не могат да приемат, че Руската федерация се стреми да провеж- 
да самостоятелна външна политика, да контролира природните си ресурси и да 
реинтегрира евразийското пространство. САЩ се опитват да извоюват решаващо 
стратегическо предимство с цел да могат да разговарят с Русия именно от пози- 
цията на силата. Дори след шумно анонсирания край на Студената война през 
1991 г. може да се забележи ясна тенденция - интересите и опасенията на Русия 
постоянно да се игнорират и систематично да се въвеждат всевъзможни видове 
антируски санкции. САЩ едностранно демонтират договорно-правовата база 
на сигурността, при това водейки целенасочена и систематична информационна 
кампания срещу Русия и срещу нейния президент. 

Най-болезнената тема в отношенията между двете страни от началото на годи- 
ната е едностранното излизане на САЩ от Договора за ракети със среден и малък 
обсег (ДРСМО). От сключването му през 1987 г. се промениха много неща, подо- 
бен вид оръжие вече се притежава и от редица други държави. А начинът, по който 
американците се оттеглиха от споразумението, оправдавайки се с недоказани обви- 
нения, че Русия го е нарушила, няма как да не тревожи руското ръководство. „Как 

всъщност постъпват те? Сами нарушават всичко, а после търсят оправдание и 
определят виновните. Освен това мобилизират и своите сателити”, отбеляза 
Путин в посланието си до Федералното събрание. Той поясни, че „разполагайки в 
Румъния и Полша пускови установки, на които могат да бъдат поставени крила- 
ти ракети „Томахоук”, САЩ вече грубо нарушават условията на ДРСМО”.23 Путин 
увери, че Русия няма намерение първа да разполага подобни ракети в Европа, но 
ако американците го направят, това рязко ще се отрази на международната сигур- 
ност, тъй като на някои от ракетите ще им бъдат необходими само 10-12 минути да 
достигнат до Москва. В такъв случай Русия ще бъде принудена да отвърне адекват- 
но и да създаде и разгърне такива оръжия, които да могат да бъдат използвани не 
само към местата, от които идва пряката заплаха, но и „към центровете, където се 
взимат решения за употреба на застрашаващите я ракети”.“ Путин за пореден 
път подаде ръка за мир: „Не смятам, че международната обстановка днес е така- 
ва, че да бъде необходимо допълнително изостряне. Не желаем това” Той изрази и 
своята гледна точка за случващото се: „Американските колеги вече се опитаха да 
получат абсолютно военно превъзходство с помощта на глобална ПРО. Трябва да 
бъде сложен край на подобни илюзии, а отговорът на нашата страна винаги ще бъде 
действен и ефективен.” Путин изрази респекта си към геополитическия съперник, 
но го посъветва „да не бъде прекалено увлечен от идеята за своята изключителност 
и за превъзходството си над останалия свят”. „Разбира се, те имат право да ми- 
слят каквото си искат, но дали могат да смятат? Вероятно могат. Нека изчислят 
обхвата и скоростта на нашите перспнективни оръжейни системи.” Руският ли- 
дер отбеляза, че страната му е готова да преговаря по темата за разоръжаването, но 
„няма намерение да чука на затворена врата”, и уточни, че през пролетта ще бъде 
пусната във вода първата безпилотна атомна подводница. „Искам да разкажа и за 
хиперзвуковата ракета „Циркон”, която може да поразява цели както в морето, 
така и на сушата”? 

Усилията за решаване на противоречията с диалог и предупреждения на 
Путин за рисковете, които крие увеличаващото се военно присъствие на САЩ и 
НАТО в Източна Европа, не усмиряват „горещите глави” на Запада. Напротив - 
тълкуват се превратно и се използват като елемент от информационната война 
срещу Русия. Засега не се забелязва никаква тенденция за намаляване на напре- 
жението в близост до руските граници. „Не виждам нищо друго в американската 
политика освен ултиматуми, а при отказ да бъдат приети - санкции. По някакъв 
начин другият инструментариум е изчезнал от арсенала на американската ди- 
пломация”, а това „определено е печално”, отбеляза външният министър на Русия 
Сергей Лавров в края на март. Повод за изявлението му стана заплахата, отправена 
от държавния секретар Майк Помпео, че САЩ заедно с НАТО ще предприемат 
допълнителни мерки срещу Москва заради ситуацията в Украйна.” В същото 
време положението в бившата съветска република продължава да бъде крайно 
неблагоприятно за Русия. Актьорът Владимир Зеленски спечели първия тур на 
президентските избори, набирайки близо два пъти повече гласове от действащия 

президент Порошенко, който ще бъде негов съперник на втория тур, насрочен за 
21 април. Но каквото и да се случи, малко е вероятно това да доведе до съществе- 
на политическа промяна. За САЩ Украйна е ценна по няколко основни причини. 
Първо. Тя е буферна държава, блокираща взаимодействието между Москва и стра- 
ните от Централна и Западна Европа. Второ. Оттеглянето й от интеграционните 
процеси в Евразия значително затруднява развитието им. Трето. Тя е таран, който 
САЩ ще опита да използва в усилията си за разрушаване на Руската федерация. 
Америка ще направи всичко възможно да усилва военната мощ на Украйна, като 
не бива да се изключва и вариантът да й помогне да създаде ядрено оръжие - това 
ще бъде гаранция, че конфликтът ще стане хроничен и Русия ще трябва да плати 
непомерно голяма цена, ако опита да го реши по военен пъг. 

В контекста на военностратегическите проблеми трябва да се разглежда и раз- 
мяната на остри реплики и истеричната реакция на американски представители по 
повод пристигането на руски военни специалисти във Венецуела в края на март.28 
За Москва е много важно да запази влияние поне в една от латиноамериканските 
страни, а САЩ не желаят Русия да има каквато и да е възможност за застрашаващи 
ги ответни ходове. Шансовете Москва да се задържи дълго във Венецуела изглеж- 
дат скромни, независимо от видимите усилия, които полага, за да запази властта 
на президента Мадуро. Венецуела е в остра външноикономическа изолация. САЩ 
всячески помагат на протежето си Хуан Гуайдо. Факт е, че той не е арестуван и 
изгражда паралелни властови структури. Всичко това таи заплаха за ескалация на 
конфликта. Падането на Мадуро вероятно ще означава и огромни финансови загу- 
би за Русия и за Китай, които досега са налели милиарди във венецуелската иконо- 
мика. Но вероятно те също имат планове как да се противопоставят на действията 
на САЩ ида осуетят налагането на проамерикански режим. 


5. Америка продължава опитите си 
да изолира Русия от Европа 


Дори в най-кризисните моменти през изминалите пет години Русия винаги е 
полагала сериозни усилия да остави отворена вратата за партньорство с Европей- 
ския съюз и особено с Германия. Нейните усилия за помирение и изграждане на ста- 
билно икономическо сътрудничество неизменно срещат съпротивата на САЩ. През 
последните няколко години почти няма ден без „русофобско законотворчество” в 
американския конгрес. През март той одобри поредния документ в това направле- 
ние - „За приоритет на усилията за укрепване на сътрудничеството между учреж- 
денията на САЩ с цел да се убедят страните от Централна и Източна Еврона да 
диверсифицират източниците на енергия и маршрутите на доставки, да засилят 
енергийната сигурност на Европа и да помогнат на САЩ да постигнат своите 
цели в областта на глобалната енергийна сигурност”. Той има за цел да проти- 
водейства на енергийните доставки на Русия в Европа. От 415 конгресмени против 
предложението гласуваха едва 24, а това е сигнал, че в САЩ няма сериозна сила, 

която да е за прекратяване на конфронтацията с Русия. Ако то бъде одобрено и от 
Сената, ще бъде представено на президента за ратификация. Очевидно замисълът 
на авторите на законопроекта е да внушат на европейците, че ще трябва да забравят 
своите собствени интереси и да се вслушат в лозунга на Доналд Тръмп „Америка 
над всичко” В САЩ смятат, че руският газ е зависимост, а техният - свобода. От 
текста на документа следва, че Москва използва природния газ, за да принуждава, 
да сплашва и да оказва влияние върху страните от Централна и Източна Европа. 
Затова САЩ трябвало да им помогнат да диверсифицират източниците на доставки 
на енергийните ресурси, за да не попаднат под влиянието на Русия. В документа се 
отбелязва, че това трябва да бъде цел на американската външна политика и да се 
подкрепя със съответните дипломатически усилия. Освен това в него се предлага да 
се отдели един милиард долара, за да се стимулират частните инвестиции на амери- 
канските фирми в енергийната инфраструктура на Европа. Да се увеличава износът 
на енергии и на технологии от САЩ в региона. Предвидена е също така подкрепата 
на САЩ за строителство на тръбопроводи, които трябва да помогнат за реализира- 
нето на тази цел. Американците се опитват да превърнат в закон нечестната конку- 
ренция, диктувайки собствената си воля на европейците. Освен всичко останало, 
това еи пряка намеса във вътрешните работи на суверенни държави. 

Първият заместник-председател на Комисията по енергетика в Държавната 
дума Валерий Селезньов, коментирайки американския законопроект, напомни, 
че днес „енергийната сигурност на Европа в най-голяма степен се осигурява от 
доставките на различни видове руско гориво”, но „президентът Тръмп по всички 
начини се опитва да замени определени видове гориво, преди всичко газта, с дос- 
тавки на газ от САЩ”. Според руския парламентарист това е с цел „достигане 
на пълно енергийно господство в Европа”. Щатите преминават от „думи към пряк 
протекционизъм на ниво закони”.60 

С помощта на заплахи американците предлагат на Европа да се „предпази” от 
въображаемата руска заплаха. В енергийната сфера очевидно няма никаква честна 
конкуренция. „Това винаги е бил политически ресурс, защото е въпрос на сигурност - 
енергия има във всички стоки, които се използват. И ако ти сам не контролираши обе- 
мите на доставките за своята икономика в енергетиката, то значи ти си зависим 
от страната, която ти го гарантира”, отбелязва доцентът от Департамента по по- 
литология на Финансовия университет при правителството на РФ Леонид Крутаков. 

Случващото се днес не е прецедент. Подобни примери има и в миналото. 
Някои изследователи смятат, че една от целите на популярния американски план 
„Маршал” е да превърне нефта в основен енергоизточник за европейската иконо- 
мика вместо въглищата. Тогава петролът от Близкия изток е под пълен контрол 
на американските и британските компании. Тоест, още тогава САЩ са полагали 
усилия Европа да бъде енергийно независима от Русия. 

Аналогична е американската стратегия и по отношение на технологиите. Въ- 
ведените санкции след 2014 г. не са нещо принципно ново, те са разработени още в 
края на 40-те и началото на 50-те години на ХХ век. По време на Студената война 

СССР подписва контракт с италианската компания ЕМ - нефт в замяна на прокар- 
ването на тръбопроводи. Благодарение на него в СССР се появява първият италиан- 
ски завод „Фиат” в Толиати. По-късно е сключен още един договор - „газ в замяна 
на помощ при изготвянето на тръбопроводи”, с ФРГ. Тогава американците отново 
оказват огромен натиск, за да провалят сделката. Сега нещо подобно става със „Се- 
верен поток 2”. Вече съществува примерът с печалната съдба на „Южен поток, който 
трябваше да мине през България. Води се сериозна борба и за „Гурски поток”. 

Украйна бе основният транзитен маршрут за руски доставки в Европа, като 
имаше възможност да печели от транзитните такси, но и да шантажира Москва, коя- 
то няма никакъв интерес да финансира един радикално русофобски режим. След 
преврата през 2014 г. Русия започва да заобикаля маршрута чрез „Северен поток 2” и 
„Гурски поток”. Това определено не се вписва в стратегическите планове на Америка. 

Още при „Северен поток” (2011 г.) замисълът е „Газпром” да пусне немския 
„Рургаз” на своите находища и да му даде дял от акциите. А „Рургаз” да допусне „Газ- 
пром” в системата за разпределение на тръбопроводите в „Европа”. Това би създало 
неразривен алианс на руските и немските компании. Американците успяха да пари- 
рат това, като с помощта на Третия енергиен пакет не допуснаха „Газпром” в Европа. 
Така предотвратиха варианта активите и енергийните потенциали на Европа и Русия 
да се слеят. За САЩ е важно Европа да получава енергоресурсите си от контролира- 
ни от тях компании и да не допуска техни конкуренти. Затова борбата срещу „Севе- 
рен поток 2” вече има статут на закон. Друг е въпросът дали обещаваните американ- 
ски доставки за Европа скоро ще се превърнат в реалност. Икономиката на САЩ все 
още има нужда от внос на енергоресурси, а за да бъдат удовлетворени потребностите 
й, се налага внос на нефт от външния пазар (около 7 млн. барела дневно). Но дори 
и да не успеят да задоволят европейските потребности от газ, за САЩ ще е важно 
да изтласкат Русия от пазара и постепенно да запълнят нишата с втечнен газ, с по- 
мощта и на други износители, като Катар например. В същото време те опитват да 
сменят властта във Венецуела и така да гарантират нейните доставки за Америка. 
Венецуелският нефт трудно се пренася на далечни разстояния, защото първо тряб- 
ва да премине през американски нефтопреработвателни заводи. 

Задачата на САЩ е да възпрепятстват доставките на газ от Русия чрез морски 
тръбопроводи и да контролират доставките на синьото гориво по моретата и океа- 
ните. Най-вероятно това еи една от причините да засилят военното си присъствие 
в Черно море. Създава се впечатление, че за да осъществи целите си, Америка е 
готова дори да започне военен конфликт, независимо от огромните рискове за бъ- 
дещето на човечеството, които таи той. Разбира се, намеренията на САЩ са не само 
да си осигурят контрола върху енергийните доставки в Европа, но и да задушат 
икономиката на Русия, лишавайки я от приходите във валута от продажбата на газ. 
Започналата през есента кампания срещу китайската компания Ниаие!? е и преду- 
преждение, че предстои борба с китайската инициатива „Един пояс, един път”. 

САЩ преследват своите интереси. Русия също. Въпросът е дали Европа ще 
успее да прояви субектност, или ще остане безгласен изпълнител на американската 

воля? Геополитическа аксиома е, че за Германия е изгодно да получава газ от Русия 
и да изгради партньорски отношения с нея. Стъпка към задълбочаването на от- 
ношенията между Москва и Берлин е откриването на нов завод на „Мерцедес” в 
Москва и продължаващото икономическо сътрудничество. 

Федералната република продължава да има статут на държава, загубила Вто- 
рата световна война, с американски бази на територията си. Те са един от инстру- 
ментите, които САЩ използват за натиск и контрол върху страната, съответно и 
върху нейните политически елити. Показателно е, че немският кандидат за поста 
председател на Европейската комисия Манфред Вебер се закани да спре проекта 
„Северен поток 2” независимо от икономическия ущърб, който ще нанесе това 
върху Германия. 

Германия е в изключително сложна ситуация. От една страна, тя е подложена 
на огромен натиск, а, от друга, в нейния вътрешнополитически елит се борят две 
сили - глобалистките, които са под контрола на САЩ, и стремящите се към въз- 
становяване на нейната геополитическа субектност и изграждане на стратегическо 
партньорство с Русия, което би довело до глобални геостратегически промени. Съд- 
бата на „Северен поток 2” до голяма степен ще бъде определяща за това, по кой 
път ще поеме Берлин. Засега изглежда, че глобалистите и проамериканската част 
от елита са много влиятелни, но срещат сериозен отпор. Впечатлява противопоста- 
вянето между канцлера Ангела Меркел и министъра на отбраната Урсула фон дер 
Ляйен. На закрито заседание на германското правителство Фон дер Ляйен е настоя- 
вала немски кораби да се присъединят към подготвяни действия на НАТО в Кер- 
ченския пролив, на което Меркел е отвърнала много остро: „Разсъждавате като 
деца!... госпожо министър, нима предлагате Германия да воюва? Защо трябва да 
пренебрегваме нашите интереси в името на интересите на САЩ? Засега Меркел 
поддържа баланса, но не е ясно дали този курс ще продължи. Знаково е поведението 
на новия лидер на Християндемократическата партия Анегрет Крамп-Каренбауер. 
На | април тя заяви: „Руските власти усилено се опитват да отслабят и деста- 
билизират ЕС и близките му съседи”, а страните от ЕС трябвало да бъдат единни в 
отпора срещу намесата на Русия. Подобен призив е в разрез с класическата геопо- 
литическа логика, но добре отразява противоречията в съвременния свят и силната 
зависимост на европейските политици, които пригласят на антируските тиради на 
САЩ ичесто са готови да действат в разрез със собствения си интерес. 

Създава се впечатление, че САЩ искат да възродят света на Студената война и 
да изградят граница вътре в Европа. Историята вече помни няколко случая, В Които 
съюзът между Германия и Русия бе възпрепятстван. А без тези две континентални 
държави оста Лисабон - Владивосток няма да възникне никога и единна Европа е 
невъзможна. Предстои да се разбере дали политическите лидери на Стария конти- 
нент ще намерят сили да възстановят неговата политическа самостоятелност, или 
той ще остане американска колония. В случай че съюзът между Москва и Берлин 
се осъществи, това ще означава стратегическо поражение на англосаксонците и ще 
бъде направена важна стъпка към изграждане на многополюсен световен ред. 

6. Русия се опитва да съживи 
икономическите си отношения с България 


Борбата за „Северен поток 2” е едно от направленията на американските уси- 
лия за изолиране на Русия от Европа. Другото е „Гурски поток”. „Вашингтон не же- 
лае американските съюзници в Европа по някакъв начин да бъдат свързани с проек- 
та „Турски поток”, заяви държавният секретар Майк Помпео на 12 февруари в 
Будапеща. Това означава, че САЩ ще направят всичко възможно, за да контроли- 
рат България и съседите й на Балканския полуостров. 

През последните години влиянието на Русия на Балканите чувствително 
намаля, а това предизвика сериозни дискусии сред руската експертна общност за 
перспективите да се води борба за тях със Запада. Мненията са разделени. Едното е, 
че населението на полуострова е сравнително дружелюбно към Русия, но ако тя се 
опита да разшири влиянието си, няма шанс и „ще загуби” поради значително по- 
големите възможности на Америка. Другата гледна точка е, че това е стратегически 
важен регион, за който Русия трябва да се бори и да полага усилия да запази 
присъствието си в него. Тенденцията през последните няколко години сочи, че 
Москва постепенно отстъпва позиции. Падането на правителството на Груевски в 
Македония доведе на власт прозападен режим иотвори пътя на страната към НАТО. 
Миналата година имаше сериозни дипломатически скандали в Гърция, стигна се до 
експулсирането на руски дипломати. Политическата обстановка в Сърбия е много 
неясна и нестабилна. Президентът Вучич не се ползва с популярност, а протестната 
вълна може да избухне с нова сила и да доведе до трудно предвидими последствия. 
Много сръбски политици се кълнат във вярност и любов към Русия, но често 
реалните им действия се разминават с декларираните добри намерения. 

България също не е изключение от съществуващата тенденция. Натискът на 
САЩ и ЕС провали проектите „Южен поток” и „Бургас-Александруполис”, осуе- 
тен бе строежът на АЕЦ „Белене”, за който българската страна трябваше да плати на 
„Росатом” сериозна финансова компенсация. Изглежда, че Русия има скромно влия- 
ние в българското политическо пространство. Всички водещи партии на практика 
провеждат повече или по-малко русофобска политика. Те не са склонни да рискуват 
да подобрят отношенията си с Москва, опасявайки се, че така може да разсърдят 
„партньорите” си от Вашингтон и Брюксел. Дори някоя от водещите сили да се обяви 
за промяна на политиката към Русия и за отмяна на санкциите срещу нея, едва ли 
някой се съмнява, че тя няма да удържи на обещанията си, след като вземе властта, 
даже и ако искрено желае да го направи. Твърде голяма е външната зависимост на 
България, а българският политически елит определено не е от най-смелите, когато се 
налага да се противопоставя на силата с решаваща дума в региона, която и да е тя. В 
създалата се ситуация посещението на руския премиер Дмитрий Медведев на 4 март 
е опит на чисто прагматична основа да се търси път към взаимноизгодно икономи- 
ческо сътрудничество. Фактът, че в делегацията бяха и ръководителят на „Газпром” 
Алексей Милер, и ръководителят на „Росатом” Алексей Лихачов, е доказателство за 

сериозността на руските намерения. Положителен сигнал е и това, че посещение- 
то стана веднага след нашия национален празник. „Преживяваме доста сложен пе- 
риод в отношенията между Русия и Европейския съюз, в който влиза и България. 
Икономическите санкции и политическият натиск, който ЕС оказва върху Русия, 
подтикван от САЩ - това е най-лошият начин за поддържане на отношенията с 
други държави. Това не еот полза за никого”, сподели Медведев в интервю за „Груд” 
на 4 март. Руският премиер уточни, че миналата година двустранният стокообмен е 
около 3.5 милиарда долара, тоест почти не се е променил от 2017 г., при това в усло- 
вия, в които въпреки санкциите стокообменът на Русия с ЕС се увеличава. 

Българският министър-председател Бойко Борисов проявява смелост в слож- 
ната геополитическа ситуация и не се изкушава да яхне русофобска вълна, за да 
угоди на Запада в ущърб на националните интереси. Напротив - опитва се да за- 
пази отворена възможността за българо-руско икономическо партньорство и 
да предпази България от перспективата да бъде въвлечена във военни действия 
срещу своята освободителка. На срещата с руския си колега Борисов потвърди, 
че София има интерес към доставки на руски газ за евентуален хъб „Балкан”. Той 
обеща и прозрачен търг за АЕЦ „Белене? Но отговорът на Медведев бе сдържан. 
„За по-нататъшни стъпки но отношение на „Турски поток” ще можем да говорим, 
когато ни бъдат дадени европейски гаранции - не от страна на България, а от 
Европейската комисия, че няма да има пречки" На не особено уместната шега 
на Борисов „няма да се плашите от американските самолети” Медведев отвърна 
студено: „Изтребители винаги ще има, важно е да дойде газ и да има електроцен- 
трали и ние, с нашите български партньори, трябва да работим за това? 

София е поставена в деликатно положение. Тя вече получи уведомление от 
руска страна, че ще спрат доставките и на газ през Трансбалканския газопровод, 
който минава през Украйна, Румъния и България към Турция и Гърция. Това 03- 
начава, че България не само трябва да търси алтернативни източници, за да задо- 
воли собствените си нужди, но и ще трябва да се лиши от приходите си от тран- 
зита към Турция, който досега бе близо 17 милиарда куб. мегра годишно.” Затова 
е обяснима тревожната нотка в изявлението на Борисов, че „България ще участва 
в газопреноса, защото това ни се полага”, а и дългосрочният договор до 2030 г. с 
„Тазпром” предвижда, че той е длъжен да осигури заместващ транзит или да пла- 
ти санкции.?! Обществеността така и не бе достатъчно информирана за детайлите 
около преговорите между българската и руската страна по време на визитата на 
Медведев. Това е повод за подозрения, че въпреки опитите на Борисов да увеличи 
икономическата субектност на България, в неговия екип има сили, които искат 
да осуетят всяка форма на икономическо и политическо сътрудничество между 
София и Москва. Предстои да се разбере кой ще вземе връх в тази борба. 

Дори ако „Гурски поток” мине през България, а оттук към Сърбия, тя няма да 
извлече тези икономически, геополитически и геостратегически плюсове, които 
щеше да получи при реализацията на „Южен поток. Но ако това не се случи, по- 
ложението на страната ни ще стане още по-сложно. Що се отнася до Русия - тя ще 

продължи да търси възможности за съхраняване на транзита си, тъй като той ще й 
даде шанс да запази някакво политическо влияние на Балканите. За съжаление има 
и още по-неприятен сценарий, при това не само за икономиката, а и за сигурността 
на региона. Нарастващото военно присъствие на НАТО в Черно море увеличава ри- 
сковете от военен конфликт с Русия, който бързо може да ескалира и да има фатални 
последствия за цялото земно кълбо. 


Заключение 


Социалната насоченост на посланието на Владимир Путин към Федерално- 
то събрание през 2019 г. е опит да консолидира населението в условията на силен 
външнополитически натиск. Той се надява с предприетите мерки да сплоти народа 
в условията на все по-сериозни геополитически предизвикателства. Индикация за 
усилия в тази посока е и статията на Владислав Сурков, според която има прием- 
ственост между съвременната система и предишните форми на руската държав- 
ност. Изводите му са оптимистични, но трябва да се вземе предвид и гласът на 
неговите опоненти. Фундаменталните противоречия в руското общество остават 
и въпреки анонсираните социални мерки неолибералният икономически модел и 
сериозното неравенство създават предпоставки за вътрешнополитически сътресе- 
ния. Русия все още не предлага идеологическа алтернатива, която да обедини пове- 
че държави, недоволни от съществуващия световен ред. 

Трудностите за Руската федерация се задълбочават от противоречията с 
Беларус и несигурността, която внася смяната на властта в Казахстан. Заплаха 
за евразийската интеграция са силното влияние на Запада в другите страни от 
постсъветското пространство и действията на партньорите й в ЕАИС, които се 
опитват да провеждат многовекторна външна политика, поставяйки под въпрос 
добрите си отношения с Москва. 

Противопоставянето между САЩ и Русия е преди всичко военно и енергий- 
но и се води по цялото земно кълбо. Американците ще продължат да усилват воен- 
ното си присъствие по руските граници, като в същото време правят всичко въз- 
можно да осуетят подобен ответен ход на Русия. Събитията във Венецуела са нова 
гореща точка в тази борба. 

С излизането на САЩ от ДРСМО надпреварата във въоръжаването се превръща 
във факт. Русия със сигурност ще търси възможности за асиметрични, но достатъчно 
ефективни отговори, без да се налага да плаща значима социална цена. В Москва ве- 
роятно отчитат печалния опит на Съветския съюз от 80-те години на миналия век, за 
чиито проблеми съществена роля изиграха и прекомерните разходи за отбрана. 

През следващите месеци до голяма степен ще стане ясно дали американците 
ще успеят да блокират проектите „Северен поток 2” и „Гурски поток”. Случващото 
се пряко засяга и съдбата на България, която може да се окаже в тежка икономиче- 
ска ситуация, ако не успее да се пребори за продължение на „Гурски поток” през 
нейна територия. 

Нелеко ще бъде и положението на Европейския съюз, който ще намали своята 


икономическа конкурентоспособност, ако се лиши от евтините руски енергоресур- 
си. Това би го направило и още по-силно зависим от САЩ. Те се надяват с военен 
и политически натиск да увеличат глобалното си влияние и да поставят трудно 
преодолими прегради пред опитите на Русия и Китай да развиват икономическите 
и политическите си отношения с държавите от Стария континент, приобщавайки 
ги към усилията си за изграждане на многополюсен свят. 


9.1У.2019 г. 

лив. 11:57, 8 март 2019. 
Нар///5игапа.иа/пему5/189762-апйейа-глегке--ти 5 -обогопу-игвша-оп-дег-Ца)еп-изно!-регераКи-2-га- 
офргамК!-Кога !е)-у-спегпое-глоге. г! 

4 Крамп-Каренбауер: Русия се опитва да дестабилизира ЕС. РЕрх://пеу5.Ба/п-ро!сз/кгатр-КагепБачег- 
гудуа-зе-орйма-да-дезтабШатга-е5. Ат! 

65 САЩ призовават Унгария да не подкрепя „Турски поток. 
Нирз/Луумудпеуп(К.Ьд/5ма/2019/02/12/3388695 заз 1 рпгоуама! ипдата да пе ройкгерга 1игзк! роток/ 

66 Вж.П. Блъсков. Премиерът на Русия Дмитрий Медведев в специално интервю за вестник,„Труд": Печалната 
съдба на „Южен поток" не бива да се повтаря. - Труд, 04.11.2019 г. 

6 Милчева, Емилия. За какво се разбраха Медведев и Борисов? НЕ рз://р.дмсоп/р/ЗЕ5М2 

вв Пактам. 

69 Пактам. 

70 Вж.С. Михова.„Чакаме Медведев да подкрепи хъб „Балкан“. „Русия днес" 2019, бр. 7, с. 20. 

по Милчева, Емилия. За какво се разбраха Медведев и Борисов? НЕ рз://р.дм„сот/р/ЗЕ5М2 

САЩ: НА ВЕНЕЦУЕЛА С ЛЮБОВ” 





Лъчезар Радев - доцент по „Тех- 
нология на неорганичните веще- 
ства” в ХТМУ - (офия. Под него- 
во ръководатво са изработени 
редица ситуационни политоло- 
гични анализи, между които „Кър- 
джалийският регион в новите 


” 


български реалности, „Пияният 
град; „9те па е лийю" и др. Науч- 
ните му интереси са в областта 
на геополитиката. Биографията 
му е отпечатана в реномирано- 
то издание на „ИЙо К ито тп Ше 


иома, САЩ, 2011 година. 


Лъчезар Радев 


„Животът е толкова трагичен; 
като тясна пътека над пропаст. По- 
глеждам надолу; завива ми се свят; чудя 
се как да стигна до края. Но защо се 
учудвам така; сега, след като го казах, 
вече не чувствам нищо.” 1! 

Вирджиния Улф 


И "е<енето на възгледа за панрегионализма 
принадлежи на немския учен Карл Хаусхофер 
- бивш генерал, по-късно и професор. Това си има 
своето обяснение: десетилетието след края на Пър- 
вата световна война в Германия се характеризира с 
нарастване на интереса към геополитиката като те- 
ория, защото страната започва да израства като ев- 
ропейска сила. Хаусхофер определя геополитиката 
като наука и „практическа даденост, основите на коя- 
то лежат в географията и историята” |2|. Той гради 
теорията си за панрегионализма със съществените 
за нея континентални блокове върху идеите за голе- 
мите държавни образувания |4| на Фридрих Ратцел, 
считан за баща на геополитиката |3|, и за световния 
остров |5| на Халфорд Макиндер. 

На тази база пан-Америка, пан-Азия и пан-Европа- 
Африка се изграждат естествено около техните центрове - 
САЩ, Япония и Германия. Пан-Америка, която е интерес- 
на в случая, намира своето основание като голям 
континентален блок, образуван от Северна и Южна 
Америка (Фигура 1), в идеите за трансконтинентална 
жп линия от Ню Йорк през Панамския канал в на- 
правление Южна Америка и за трансконтинентален 

авиомаршрут от Ню 
Йорк през Флорида- 
Антилските острови- 
Рио-Буенос Айрес до 
Мар дел Плата |61. 

В момента ябълка- 
та на раздора в конти- 
ненталния блок, свърз- 
ващ двете Америки, е 
Венецуела, за чието от- 
криване от Христофор 
Колумб се сочи 1498 го- 
дина. 

Името на страна- 
та произхожда от мне- 5 
нието на откривате --- 
лите й, че тя прилича - 
на Венеция, защото 
по онова време жи- 
телите й са живеели в 
големи наколни жили- 
ща, разположени над 
обемни водни площи. 
Ето защо са я нарекли 
„малката Венеция” |7 --<------ АВ 4 Чаи-------<- 

Сега водните -- -- ; Ие--тоттт тате 
пространства настра- 7 
ната се простират на --- < -т 
30 000 км2, а общата сети даи 
й сухоземна площ 06б- 
хваща 912 050 км2. Тя 
граничи с Бразилия, Колумбия и Гвиана, сухопътната й граница с тях е 4993 км. 
Към 2025 г. населението на страната се очаква да достигне 35,3 млн. души |7|. 

Това, което прави от Венецуела държава с особена важност в геополити- 
чески аспект, е в пряка зависимост от нейните минерални суровинни ресурси. 
Страната има доказани резерви от боксит в размер на 2 млн. тона. Тя еи тре- 
тият най-голям производител на въглища в района на големия континентален 
блок |7|-. 

Освен това особеният геополитически интерес към страната в момента е 
свързан с нейните петролни залежи. 

Данните на Фигура 2 (аи б) ясно говорят за това. 





Фигура 1. Пан-Америка по Карл Хаусхофер 

Ргочед Рецго!ецт Кезегиез, ВИ Гопз оВаггек 


ТгепЯйз тт Ргоуей Реггоеит Кезегуез, Тор Еме Соипитев, 1980-2013 

ОРЕС ргомеп сгиЧе 01: гевегиез , а епЯ 2017 (ЪЙМоп Ваггей5, ОРЕС 5 аге) 

Фигура 2. а) Залежи от петрол на 5 основни страни в света 
(Саудитска Арабия, Венецуела, Канада, Иран, Ирак) за периода 1980-2015 181 
и 6) резерви на суров петрол в страните от ОРЕС за 2017 г. 19! 


От данните на Фигура 2а се вижда, че Венецуела изпреварва Саудитска Ара- 
бия по доказани залежи на суров петрол, които се оценяват на 302 млрд. барела 
(8, аот Фигура 26 - че страната, като член на Организацията на страните - изно- 
сителки на петрол (ОРЕС), се нарежда на първо място по залежи на суров петрол, 
които са в размер на 302,81 млрд. барела. Това съставлява 24,990 от общия добив 
на суров петрол от страните - членки на ОРЕС |9. Веднага след нея се нареждат 
Саудитска Арабия - с 266,26 млрд. барела, Иран - със 155,6 млрд. барела и Ирак 

- със 147,2 млрд. барела, което е съответно 21,990, 12,890 и 12,190 от общия добив 
на петрол от страните, членуващи в ОРЕС. 


Освен че има значителни петролни залежи, Венецуела е на 7-о място в света 
по резерви на природен газ, както проличава от данните на Таблица 1. 


Таблица 1. Резерви на природен газ в света за периода 2010-2018 г. (трли.м?) 10! 









































Държава 2010 201 2012 2013 2014 2015 2016 2017 2018 
Русия 1680,00| 1680,00| 1680,00| 1680,00|1680,00| 1680,00| 1680,0011680,00| 1680,00 
Иран 1046,00| 1046,00|1168,00| 1187,00|1193,00| 1201,00|1201,0011183,00| 1191,00 
Катар 899,00| 896,00| 890,001 890,00| 885,001 872,00| 866,00 958,00| 850,00 
Саудитска 264,001 276,001 2840001 288,001 291,001 294,001 300,00 303,001 304,00 
Арабия 

Туркме- 265,001 265,00| 2650001 265,001 265,001 265,001 265,00 265,001 265,00 
нистан 

Обедине- 

ни арабски 214,001 228,001 215,001 215,001 215,001 215,001 215,001 215,001 215,00 
емирства 

Венецуела 176,001 179,00| 195,001 195,001 196,00| 197,00| 198,001 201,001 203,00 




















Известно е, че преди 1970 г. само няколко компании, основните между които 
са „Креол” и „Шел”, имат предимството да добиват и разпространяват венецуел- 
ския суров петрол на международните пазари, но след 1970 г. цената за барел 
петролна суровина се покачва от 4 на 12 долара и точно тогава венецуелското 
правителство решава да национализира петролната индустрия в страната. Освен 
това то пристъпва към сливането на нефтените компании, като по този начин се 
ражда държавната компания Рео!еив Яе Уепегие! ХА, известна като РОУбА | 11. 
Сега тя добива от всички находища в страната 2 500 000 барела суров петрол/ден, 
но от януари 2019 г. добивът се снижава до 1 488 000 барела суров петрол/ден, ос- 
новна причина за което са санкциите, наложени от САЩ |12|. 

Характерен момент за развитието на нефтодобивната промишленост на 
Венецуела е отварянето й за чуждестранни инвестиции, което става реалност 
през 1993 г. Три години след това Китайската национална газова корпорация 
(СМР5) започва финансирането по разработването на две нефтени находища, като 
инвестициите са в размер на 358 млн. долара |13|. По някои данни Китай е най-го- 
лемият вложител на средства в нефтодобивната промишленост на Венецуела. За 
периода 2007-2013 г. той е вложил 50 млрд. дол. |14-17). Според други автори 
за периода 2008-2015 Китай е инвестирал 43.2 млрд. дол. за развитието на пет- 
ролната промишленост |13|, а според трети сумата възлиза на 62 млрд. дол. |18. 
През 2018 г. Николас Мадуро урежда нов заем от Китай в размер на 5 млрд дол., 
част от които са използвани и за дейности, спасяващи Венецуела от наложеното 
от САЩ ембарго |14, 16, 19). Отново през 2018 г. Китай влага още 184 млн. дол. 
за проучването на нови 30 петролни кладенеца |16|. Във връзка с всичко това 
трябва да се отчете, че основната част от изброените траншове са предоставени 
от Китайската банка за развитие (СОВ), която има офис в Каракас |201. 

Естествено финансирането, за което става дума, не би следвало да учудва 
никого, защото само за периода 2008-2011 г. СОВ е финансирала страните от 
Латинска Америка с парични средства в размер на 38.5 млрд. дол., от които 
близо 33.0 млрд. дол. са заеми срещу петрол. Тези средства са повече, отколко- 
то заемите, които са отпуснати от Международния валутен фонд и Световна- 
та банка, взети заедно |21|. Съгласно постигнатото споразумение между двете 
страни само през 2011 г. Венецуела доставя на Китай от 200 000 до 460 000 
барела суров петрол/ден |22|. Все в този контекст също не е новост, че докато 
стокооборотът на Китай със страните от Латинска Америка през 1995 г. ебил 
в размер на 5 млрд. дол., през 2011 г. нараства до 240 млрд. дол. и през 2013 г. 
достига 260 млрд. долара |231. 

Основните геополитически причини за вниманието на Китай към Вене- 
цуела са следните: 

. От 1960 г. Венецуела е сред учредителите на ОРЕС, а след 2012 г. се очер- 

тава като една от най-големите износителки на петрол в света. Етозащо 
Китай трябва да си осигури необходимите количества суров петрол и 
природен газ за развитието на икономиката си |7, 131, както и за дивер- 
сифициране на доставчиците на тези суровини |15, 17, 20, 24. 

. След 1998 г. Уго Чавес започва да провежда политика на тясно сътруд- 
ничество с Китайската народна република, воден от идеята, че светът 
бавно, но неотклонно се придвижва към формирането на многополю- 
сен световен ред, независимо че по това време САЩ е единствената 
световна суперсила |13, 15, 23-25| 

. “« Китай желае да има пазар за своите стратегически продукти, произ- 
веждани от компании като Ниауе;, Нагет, 2ТЕ и др. |15, 191. 

. « Венецуела иска да превъзмогне последствията от дългогодишните 
санкции, наложени от САЩ |15, 20, 24, 26. 


Пояс „Ориноко” - перла в короната 


Исторически погледнато, още през 1935 г. е било ясно, че площта, известна 
днес като пояс „Ориноко” (Фигура За), крие в недрата си значителни количества 
петрол. По-интензивните изследвания на пояса обаче започват едва през 1984 
и 1987 г., като основната част от проучвателните работи се пада естествено на 
Венецуела. От нейна страна проучванията, провеждани през 1997 г. например, 
се водят от дъщерната на РРУЗА фирма „Петроцедено” (Рейгосейепо), участваща 
с дял от 6090, като другите 4090 се разделят между Тоа! ЕПР и Чой. Работата по 
това време започва в район с площ от 342 км. Смята се, че от него могат да бъдат 
добивани 180 000 барела петрол/ден. Проучванията по същото време продължа- 
ват в още 2 района - в северната ив южната част на Венецуела - сплощ съответно 
105 и 75 км2 |27|. 

Фигура 3. Географско разположение (а) 
и разработвани находища (6) в пояс „Ориноко” 128, 291 


Съвременното „оразмеряване” на пояс „Ориноко” (Фигура 36) показва, 
че находището се състои от 4 отделни източника, географски определяни като 

негови съставни части: Бояка (ВоуаКа), Юнин (тт), Аякучо (Ауасисйо) и Ка- 
рабобо (СагафоБо). Дължината на диагонала между най-източната и най-запад- 
ната точка на пояса е 3100 км |27|. 7. Сога!ез и С. Котего посочват, че „Ориноко” 
се простира на площ от 54 000 км2, а резервите от тежък суров петрол в него се 
оценяват на 513 млрд. барела |301. Въз основа на тези данни авторите заключа- 
ват, че Венецуела се нарежда на първо място в западното полукълбо по резерви 
на суров петрол |30|. Финансовите средства, вложени в геоложки проучвания 
на находището до 2013 г., са в размер на 80 млрд. долара (31. 

Както се вижда от Фигура 36 , пояс „Ориноко” е разпределен на блокове, 
които се разработват от различни международни нефтени компании, някои 
от които са съвместни дружества с РОУЗА. Чуждестранните компании имат 
дял от 4090, а останалите 6090 са собственост на Венецуела, представлявана от 
РОУбХА. 

Таблица 2 сумира инвестиционните споразумения в пояс „Ориноко”, в 
съгласие с |32|. 


Таблица 2. Инвестиционни споразумения в пояс „Ориноко” 
(по блокове) до 2013 г. 


















































Блок Партньор Дял | Бонусна вноска | Производи- 
телност 
(барел/ден) 
Юнин 2 Репометмат 4090 | 500-600 млн. дол. 200 000 
Юнин 4 Спма ГХайопа! Реноеит! 4090 900 млн. дол. Нееотбеля- 
Согрогайоп (СМРС) зано 
Юнин 5 Еш (Пайа) 4090 646 млн. дол. 400 000 
Юнин 6 Козией, Сазртот, ГиКкой 4006 1 млрд. дол. 
ТМК-ВР зигошпейюаз 
Карабобо Керзо! (5рат) 1190 1 1.05 млрд. дол. 240 000 
Проект 1 (блок 1, се- Репопаз (Маааузта), 1190 | Неса посочени 450 000 
вер; блок 1, центра- ОМОС (ма), 1196 данни 
лен) Тафтап Ой Согрогаон, 3,590 
ОП. (та) 3,590 
Карабобо ХЙеугоп (ПА) 3496 500 млн. дол. 400 000 
Проект 3 (блок 2, Мизибтиг (арап), 596 1 млрд. дол. за 
южен; блок 5) биеорено! (Уепегиейа) 190 РОУЗА 
Юнин, блок 1, 10, 11 Все още няма 
инвеститори 


При по-детайлния анализ на данните от Таблица 2 се откриват някои важни 
уточнения. Например руските компании, участващи в разработването на нахо- 
дището Юнин 6, установяват, че общите му резерви са от порядъка на 53 млрд. 
барела, което според тях означава активност в рамките на 40 години, а необходи- 

мите инвестиции ще бъдат от порядъка на 20 млрд. долара |25. Споразумението 
е подписано през 2010 г., а като основен изпълнител и координатор на проекта е 
ангажиран „Газпром” |33|. Русия участва също и в разработването на находища 
Карабобо 2 и 4, където Роснефт има дял от 4090 |33|. 

Роснефт се установява във Венецуела през 2012 г., но преди това е развива- 
ла дейност в други държави в Латинска Америка. Наличните данни показват, че 
компанията е вложила над 30 млрд. дол. в съвместни фирми и предприятия във 
Венецуела |16, 191. 

След отприщването на кризата в страната Роснефт остава да работи на ней- 
на територия, като в края на 2014 г. решава да изкупи дяловете на другите руски 
компании срещу 800 млн. долара, след което подписва споразумение с РОУХА за 
предварително заплащане на суров петрол, което дава глътка въздух на притис- 
натото до стената венецуелско правителство преди парламентарните избори 
през 2015 г. Така Роснефт изплаща 6.5 млрд. долара за 4 млн. барела петролна 
суровина, което фактически е 130 000 барела петрол/ден |34, 35. 

Освен участието си в нефтодобива във Венецуела, през 2014 г. Роснефт при- 
добива правата да изследва, добива и разпространява запасите от природен газ в 
морските зони Патао и Межалонес. Резервите на природен газ от двете находища 
са оценени на 180 млрд. м?, което е само 296 от 7,9-те трилиона м? общи газови ре- 
зерви на страната. Това естествено води до заключението, че Роснефт е глобален 
играч, който даже има договор с РПУбА за доставка на венецуелски петрол в Индия 
134. И още нещо: през 2017 г. Роснефт купува голям дял от индийската рафинерия 
Еззаг, която е един от най-големите ползватели и преработватели на венецуелски 
нефт, както и на петрол от Иран |19). Наред с това тя участва в разработването на 
технологичен план за модернизиране на рафинерията „Амуай” във Венецуела |35|. 

Индия, по проект 1, както е отбелязано в Таблица 2, започва проучванията 
си след подписано споразумение при посещението на президента на Венецуела 
Уго Чавес в Делхи през 2005 г. Началото е поставено с откриването на офис на 
националната нефтена компания на Индия ОУП. в Каракас. Направените от ин- 
дийска страна инвестиции са в размер на 355.7 млн. долара |36|. 

В допълнение към данните в Таблица 2, Индия участва в разработването 
на находището Карабобо, като извън вноската на испанската компания „Керзо/ 
тя внася още 2.18 млрд. дол. в проекта. В резултат на проведените проучвания 
добивите на суров петрол трябва да достигнат до 400 000 барела/ден |361. 

В интерес на истината, и извън данните в Таблица 2, трябва да се подчертае 
и ролята на Китай в разработването на залежите в пояс „Ориноко”. По обобще- 
ни данни до 2013 г. инвестициите на Китай възлизат на 40 млрд. долара. Според 
някои наблюдатели финансови обеми от подобен характер са показателни за 
връзките между двете страни в областта на нефтодобива. Характерното в случая 
е, че Венецуела продава на Китай повече петрол, отколкото която и да е друга 
страна в Латинска Америка, а заедно с това Китай извършва най-голям обем от 
проучвания в пояс „Ориноко” за установяване на нови местонахождения |37|. 

За да може да усвоява доставките на петрол от Венецуела, Китай предприе- 
ма стъпки към реконструиране на собствените си рафинерии за преработка на 
суров петрол, което е предизвикано от това, че венецуелският суров нефт е с 
високо съдържание на сяра. Така Китай подписва 3 договора с РПУХА за помощ 
в преоборудването, което ев пряка връзка с разработваните блокове Юнан | и8, 
а също така ис този в Карабобо |24|. 

Във връзка с данните в Таблица 2, отнасящи се до блок Юнан 4, съществуват 
някои любопитни уточнения, а именно, че находището има резерви от 8.7 млрд. 
барела суров петрол, което означава, че ако на ден се добиват по 400 000 барела, 
за 25-годишен период ще бъдат добити общо 2.9 млрд. барела |24. А след това: 

Информацията за пояс „Ориноко” в никакъв случай не изчерпва участието 
на Китай и Русия в проучването и експлоатацията на петролните залежи във Ве- 
нецуела. Русия взема участие и в разработването на още 2 находища - Урумако 1 
и 2, като лицензът за това е даден на Газпром. Находищата се намират в морските 
зони на Венецуела и са в експлоатация още от 2008 г. |33|. Китай разработва други 2, 
находища - Караколеси Инеткампо, които са със статут на „странични” находища. 
Продължителността на тяхната експлоатация е със срок от 50 години, като мак- 
сималната продуктивност ще нарасне от 700 на 5500 тона петрол/ден. Началните 
проучвания започват още през 2006 г., като тогава са били получени 1,07 млн. тона 
петрол |24|. Освен това СМРС участва и в разработване на находище Зумано, което 
се намира в южната част на Венецуела. То се състои от 15 близко разположени едно 
до друго находища, така че общата площ на находището възлиза на 532 км”. Според 
СМРС то съдържа 6,14 млрд. барела суров петрол, а произвежда вече 19.05 млн. 
барела суров петрол/ден, 4090 от които се реализират в Китай (24. 


САЩ и даровете на „любовта” 


„Вторачен в незрялото си объркване, аз се виждах по-скоро 

победен, отколкото освободен. Мирът бе празно понятие, с ду- 

мата „свобода” изобщо не можех да си служа на първо време” 138 

Гонтер Грас 

За момента САЩ изглеждат победени и раздразнени, истерични и невъздър- 

жани, разочаровани от това, че действията им не дават плода, който очакват. Но 

това раздразнение не е от днес. Корените му могат да се открият още от времето, 

когато Чавес е избран за президент на Венецуела през 1999 г. Той веднага започва 

бурно развитие на отношенията с Китай, което е обусловено от това, че през 2001 г. 

той става член на Световната търговска организация (5ТО), а и класифицира Вене- 

цуела като „стратегически партньор”. По времето на Уго Чавес са сключени повече 

от 450 двустранни икономически договора и повече от 80 проекта, подплатени с 
финансирането от китайски компании и оформени като заеми |13|. 

През 2004 г. Чавес посещава Пекин, през същата година Венецуела призна- 

ва Китай като основен за нейните стоки пазар |39). През 2012 г. 1590 от износа 

на Венецуела е предназначен за китайския пазар, а 1790 от вноса в страната се 
реализира от Китай. С една дума, Пекин става вторият по важност партньор на 
Венецуела, а тя пък - четвъртият на Китай, следвана от Бразилия, Мексико и 
Чили. Също през 2012 г. двустранният стокообмен е в размер на 23 млрд. долара, 
докато през 2000 г. е бил само 35 млн. долара. |40|. Развитието на политическите 
и икономическите връзки през този период става възможно след посещението 
на Си Дзинпин в Каракас през 2009 г. в ролята му на вицепрезидент на КНР. По 
време на това посещение се създава двустранен инвестиционен фонд в размер на 
12 млрд. долара по линията „петрол срещу заем” |14|. 

Същността на подобна политика от страна на Венецуела, разбира се, има дъл- 
бока история. Според някои съвременни наблюдатели тя се характеризира като 
„експанзивна доктрина” за регионално и извънрегионално влияние. Преди Чавес 
двама президенти на Венецуела - Ромуло Бетанкур (1956-1964) и Карлос Перес 
(1974-1979, 1989-1999), са нейни основни застъпници и творци |17|. Естествено 
е, че за осъществяването на подобна доктринална насока Венецуела става член на 
няколко международни организации, между които МЕКСОЗОК и ПМАХПК. 

В МЕКСОХОК членуват Аржентина, Бразилия, Парагвай, Уругвай и Венецуела, 
а обединението включва население от 295 млн. души. Икономиките на страните 
в него реализират 7590 от световния брутен продукт. По данни на МЕКСОЗОК за 
2018 г. износът на обединението се оценява на 276 326.9 млн. долара., вносът - на 
219 407.6 млн. долара., като балансът възлиза на 56 919.3 млн. долара. |41. 

В ОМАХОК, който се означава като Съюз на южноамериканските нации, члену- 
ват Аржентина, Боливия, Бразилия (най-голямата икономика в Съюза), Чили, Еква- 
дор, Колумбия, Гвиана, Суринам, Уругвай, Венецуела и Перу. Веднага след създава- 
нето му през 2008 г. се пристъпва към формирането на Съвет по сигурността, чиято 
задача е съобразена както с институционалния дизайн на организацията, така и с 
националните приоритети в тази област 17. 

Естествено САЩ наблюдават с изострено внимание протичащите процеси, но 
те са „обезпокоени” от факта, че Чавес открито говори за край на неоколониализ- 
ма, като реализира политика на „втора независимост”. Тя има за задача да запази 
страната от „грабежа на империализма”. Както отбелязват някои анализатори, в 
ежедневника Е! Хайопа! Чавес казва: „Венецуела няма да бъде колония на САЩ” 
142. По този начин той подхваща политика към независимост, твърдо ориентирана 
към идеята на страните от Третия свят. 

Има нещо, което САЩ, въпреки че не признават, не могат да го преглътнат. В 
реч пред ООН на 20.ТХ.2006 г. Чавес, опонирайки на речта на Джордж Буш-младши, 
казва: „Дяволът беше тук неотдавна. Все още можете да усетите миризмата на сяра” 
142. По-късно под стрелите на подобна критика е подложен и Барак Обама, който е 
наречен от Чавес „клоун”, „лъжец” и „разочарование” |421 

„Любимият” на САЩ Иран също поддържа и политически, и икономически 
отношения с Венецуела, чието възходящо развитие се забелязва след 2005 г., ко- 
гато Венецуела подкрепя избора на Махмуд Ахмадинеджат за президент на Иран. 

По-късно той посещава 5 пъти Латинска Америка и открива 6 посолства на Иран 
в нея, но най-стабилни са връзките на Иран с Венецуела. Чавес посещава Иран 5 
пъти, а между двете страни са подписани повече от 200 двустранни договора. Ве- 
нецуела подкрепя Иран по споровете около ядрената му програма. Както се смя- 
та сега, тя прави това, за да балансира ролята на Саудитска Арабия в ОРЕС |43|, 
въпреки че такова становище е твърде пресилено и едностранчиво - дотолкова, 
доколкото предполага, че Саудитска Арабия може винаги да влияе върху цените 
на петрола. 

През 2008 г. между Иран и Венецуела се подписват 192 споразумения в сферата 
на транспорта, селското стопанство, автомобилостроенето и др., а иранската нефте- 
на компания Регорагз подписва договор с РРУЗА за нефтопроучване и нефтодобив 
в пояс „Ориноко” |431. 

САЩ не оставят всичко това без последствия. 

През 2011-2012 г. те налагат санкции на създадената в Каракас венецуелско- 
иранска банка, защото смятат, че тя превежда средства на групировката „Хизбула”, 
към която САЩ таят „топли” чувства |441. 

През 2014 г. Конгресът на САЩ одобрява Изпълнителна заповед 113-278, коя- 
то налага наказателни санкции на Венецуела в полето на икономиката, финансите и 
търговията, като това трябва да се реализира с помощта на ЕС и Организацията на 
държавите от Северна и Южна Америка. На следващата година администрацията 
на Обама публикува Изпълнителна заповед 13-692, с която Венецуела е обявена за 
заплаха за националната сигурност на САЩ във връзка с акт 113-278 от 2014г. С 
реализирането на акта се позволява да се предприемат „всички необходими мерки 
към Венецуела” |45|. 

За ред наблюдатели обаче засилените връзки на Венецуела с Китай, Иран и Ин- 
дия са подчинени на общата стратегия за независимост от САЩ и от американския 
пазар |13, 15, 20, 24, 331. 

Отношенията на страните от Латинска Америка с Русия са твърде интензивни. 
Ясно е обаче едно: че с посещенията на президентите на Аржентина, Куба, Боливия, 
Никарагуа и Чили в Русия през 2008-2009 г. се цели намаляване на зависимостта на 
региона от САЩ |33). Освен това ясно се наблюдава и тенденцията на утвърждава- 
не на Русия в региона на Латинска Америка посредством ВКС, в която заедно с нея 
участват още Бразилия, Индия, Китай и Южна Африка |15. 

Още през 2008 г. тогавашният руски президент Дмитрий Медведев посещава 
Венецуела, като подчертава, че тя е „стратегически партньор” на Русия в сферите на 
нефтодобивната промишленост, добива на природен газ, алуминий, злато, както и 
в областта на инфраструктурата (331. Заедно с това Медведев отчита развитието на 
икономическите отношения между двете страни, които за 2001 г. са в размер на 35 
млн. долара, за 2005 г. - в размер на 77 млн. долара, а за 2006 г. - в размер на 517 млн. 
долара |331|. В рамките на това посещение се провеждат и разговори за коопериране 
в сферата на ядрените технологии, заедно със съвместното експлоатиране на урано- 
вите и ториевите находища в страната |461. 

След като през 2000 г. Владимир Путин заема поста президент на Русия, идеята 
за формирането на многополюсен свят, както и спадът на доверието към САЩ до- 
веждат до нова вълна на антиамериканизъм в Латинска Америка. Тя се предвожда 
от Ево Моралес в Бразилия, Нестор и Кристина Кирхер в Аржентина, Рафаел Корея 
в Еквадор, Фидел и Раул Кастро в Куба и Уго Чавес във Венецуела. За Чавес реч- 
та на Путин в Мюнхен през 2007 г. означава основно ограничаване на хегемонията 
на САЩ в Латинска Америка. За Русия поддържането на по-тесни отношения със 
страните на континента е от стратегическа важност не само в сферата на икономи- 
ческите отношения, но и като международна поддръжка на вътрешната и външната 
политика на страната (341. 

За Венецуела Русия е гарант за поддържането на отбранителната й способност, 
знак за което е подписаното през 2001 г. Споразумение за доставка на военно 0б0- 
рудване. През същата година се задълбочава и сътрудничеството с Куба с участието 
на кубински инструктори в обучението на венецуелските военнослужащи |7 |. 

Според наличните данни, през 2004 г. Венецуела закупува от Русия военно 
оборудване за 2 млрд. долара |7!. По данни на други изследователи тази сума е от 
5.4 млрд. долара |25| до 5.6 млрд. долара |181. През 2004 г. Бразилия, Колумбия, 
Еквадор и Перу също закупуват въоръжение от Русия, а Мексико закупува хели- 
коптери за полицейските си части |251. 

За времето от 2005 до 2007 г. Венецуела е закупила военно оборудване от Ру- 
сия на стойност 4.4 млрд. долара, а през 2009 г. е осъществена доставката на танко- 
ве и противовъздушни системи за отбрана. В този контекст се изтъква, че за 2007 г. 
Венецуела е третата страна, след Китай и Индия, осъществила военни доставки от 
Русия |47;. Пак по същото време Венецуела закупува противоракетната система 
5-300 УМ, чието предназначение е да охранява въздушното пространство на стра- 
ната |25. Както е известно, системата е проектирана да защитава в радиус от 200 
до 250 км, основно от балистични ракети със среден обсег, радарни наблюдения и 
въздухоплавателни средства за навигация, разузнаване и атака, както се посочва в 
Аегозрасе Пайу |481. 

По повод на споменатото по-горе трябва да се отбележи, че реализирането на 
сделките е в резултат на санкциите, които САЩ налагат на страната. Заедно с това 
САЩ се наемат да убеждават Израел да не осъществява сервизното обслужване на 
венецуелските самолети Е-16, склоняват Испания да спре захранването с американ- 
ски технологии на предназначените за Венецуела самолети С-295 и извършват ус- 
пешен натиск срещу Бразилия да спре доставката на самолет за правителството на 
Уго Чавес | 49. 

В контекста на казаното може да се посочи също, че САЩ съвсем не наблюда- 
ват безучастно какво става пред погледа им. През 2006 г. Държавният департамент 
анонсира забрана за продажбата на военно оборудване на Венецуела, а две годи- 
ни по-късно забранява извършването на плащанията на венецуелската компания 
САУШМ, която според тях подпомага недемократичните режими в Сирия, Иран 
и Северна Корея. Заедно с това на САИМ й се забраняват каквито и да било 


72 ПОНЕДЕЯНИК 0 бр.3/4- год. ХХП 


МЕЖДУНАРОДНА ПОЛИТИКА 


отношения с американските военни агенции и включването й в други военни 
програми |49|. 

Наред с военните доставки за Венецуела, които в основни линии бяха про- 
следени по-горе, през 2008 г. военни кораби начело с ядрено-ракетния крайцер 
„Петър Велики” провеждат военно учение с военноморските сили на страната, 
а през 2008 и 2018 г. два руски бомбардировача ТО-160 посещават венецуелска 
военноморска база |25). Подобна на тази инициатива е осъществена също и в 
Никарагуа през 2013 година |25|- 

Очевидно: 

. “« Цялостното участие на Русия в района, и по-специално във Венецуела, 

показва, че тя не елишавала от подходящо внимание Латинска Америка. 

. Регионалното присъствие на Русия не може да се приеме като „демон- 
страция на завръщане”, както заключава Исог Гейев |251; то по-скоро е 
активно отношение към страните с близка до нейната външна политика 
и стратегия. Това особено много важи за страни като Венецуела, Боливия, 
Еквадор, Никарагуа и Куба. 

» Цялостната политика и на Русия, и на Китай е манифестация на тезата 
им, че в света се утвърждава полицентричен модел на международни от- 
ношения. 

. | Повсеместното влияние на САЩ сериозно ерозира, като една от ос- 
новните причини за това е тяхното мислене, че те са светлината на 
света, а истината е съвсем друга - САЩ вече не са световен хегемон 
и световна сила. Жалкото за тях е, че не послушаха навреме Збигнев 
Бжежински, който отдавна отправяше критики към външната им по- 
литика, но, както се твърди, никой не е пророк в собствената си страна. 

Продължаващата и сега твърда убеденост на САЩ, че са водеща нация в 
света, както и участието на емблематични фигури от управлението на Джордж 
Буш-младши в екипа на Тръмп водят до заключението, че в стратегическо отноше- 
ние, „битката срещу всички” ще се запази. По-характерното обаче е, че тя отразява 
фундаменталните и неизменни интереси на една западаща империя за контрол над 
ресурсите на Персийския залив, а в случая и на Венецуела, както и желанието на 
консервативното правителство на Тръмп да защити интересите си с всевъзможни 
средства от арсенала на цветните революции, които са „запазена марка” на САЩ. 
Това може да се проследи в заслужаващата внимание книга на американския жур- 
налист и писател Анди Стърн със заглавие „Кой спечели петролните войни?” |50|. 

Както отбелязва проф. Збигнев Бжежински, един висш съветник на Буш-млад- 
ши подигравателно отхвърля критиката от страна на „съобразяващата се с реал- 
ността общност”, като казва: „Днес ние сме империя и когато действаме, създаваме 
собствена реалност. И докато вие проучвате тази реалност (....) ние ще действаме 
отново, създавайки следващи нови реалности, които вие също можете да изучавате. 
Ето така стоят нещата. Ние сме дейци на историята (...) а на всички вас ви остава 
само да изучавате направеното от нас” |51. 

Таблица 3 концентрирано обобщава действията на САЩ и техните подглас- 
ници към Венецуела за периода 2016-2017 г.в съгласие с информацията на венецу- 
елското Министерство на външните работи от 2018 г. |45|. 


Таблица 3. Мерки срещу Венецуела, предприети от САЩ и техните сателити, 


за периода 2016-2017 г. 





Период 


Мероприятия 





април 
2016г. 


Започва финансовата блокада на Венецуела. Комерцбанк (Германия) бло- 
кира сметките на публичните банки на страната, както и на нейната нефто- 
добивна национална компания РПУ5А; американската Ситибанк прекратя- 
ва валутната кореспондентска сметка на венецуелски институции в САЩ 
заедно със сметките на Централната банка на Венецуела; португалската 
Нова банк уведомява Каракас, че няма да извършва финансови операции 
с Венецуела. 





2017 г. 








Сенатор Марко Рубио - син на италиански емигранти - представя информа- 
ция в Сената, че Венецуела подкрепя терористи и наркотрафиканти, като ги 
снабдява с паспорти за свободно придвижване. Така на 13 февруари 2017 г. 
службата за Контрол на чуждестранните активи в САЩ (ОЕАС) включва ви- 
цепрезидента на Венецуела в списъка на лицата наркотрафиканти. През юли 
2017 г. РУС банк отказва да получава средства от РРУЗА, Ситибанк също от- 
казва получаването на средства за доставката на 300 000 дози инсулин, пред- 
назначен за 400 000 пациенти; китайската банка „БОК-Панама” уведомява 
Венецуела, че поради санкции от финансовото министерство на САЩ няма 
да извършва плащания във валута. 

През август 2017 г. Тръмп издава Изпълнителна заповед 13-808 за „нала- 
гане на допълнителни санкции във връзка със ситуацията във Венецуела”. 
Тя забранява парични преводи за венецуелското правителство и РПУЗА. 
Замразяват се също голяма част от държавните облигации на Венецуела, в 
резултат на което се задържат | млрд. и 200 млн. долара без възможност да 
бъдат мобилизирани за укрепване на финансовото състояние на страната. 
През септември 2017 г. Канада обявява едностранни санкции срещу 40 вене- 
цуелски служители под предлог, че за „тяхното недемократично поведение” 
трябва да има последици. 

През октомври 2017 г. Дойче банк съобщава на китайската Сити банк, че 
затваря кореспондентските сметки по плащанията на РРУЗА. По същото 
време правителството на Венецуела одобрява средства за ваксини и лекар- 
ства, но санкциите пречат те да бъдат депозирани в швейцарската банка 
„В5”. Това възпрепятства закупуването им, отлага го с 4 месеца, в резул- 
тат на което се променя целият имунизационен календар в страната. През 
същия период Канада одобрява законопроект 5-226, който й разрешава да 
налага ограничения на Венецуела за сделки със стоки, както и да замразява 
финансовите й активи. 

През ноември 2017 г. фармацевтичните компании „Ваз!ег”, „Абба!” и „Ейгег” 
отказват да издадат сертификати за износ на лекарства за онкоболни във 
Венецуела, което прави невъзможно тяхното закупуване. 

Период Мероприятия 

2018г. „През февруари 2018 г. администрацията на Тръмп удължава с още една година 
срока на Изпълнителна заповед 13-692 и 13-808, като към 13-808 се добавя спи- 
сък с още 6 санкции. 

През март 2018 г. се издава нова Изпълнителна заповед - 13-8237, забраняваща 
извършването на сделки с венецуелската криптовалута „Петро”. Любопитно при 
това е, че тя е още в предпродажна фаза и не се търгува официално на криптова- 
лутните пазари, което е безпрецедентно решение в кратката история на крипто- 
валутите. 

През годината (в документа не е означено точно кога) също се блокират и 9 млн. 
долара, предназначени за закупуване на консумативи за хемодиализа, от която се 
нуждаят 5000 пациенти. 

















Сумираните в Таблица 3 мерки биха могли да бъдат допълнени, но не- 
зависимо от това стратегията им е ясна: каскадно блокиране на венецуелска- 
та икономика и социалния живот, което да доведе дори и до влошаване на 
здравословното състояние на голям брой хора, а оттам и до задълбочаване на 
отрицателното отношение на народа към правителството на страната, което, 
като резултат, да предизвика масови социални безредици с последващ всена- 
роден бунт за сваляне на правителството на Венецуела и връщане на „ръко- 
водната роля” на САЩ. 


Какво може да се очаква в обозримо бъдеще? 


„Изборът е нещо опасно: каквото и да избереш, 
зачеркваш всички останали възможности” 152) 
Джоан Роулинг 


САЩ са направили своя избор твърде отдавна, а той е да правят всичко 
възможно да отстраняват правителства, които не отговарят на стратегиче- 
ските американски интереси. 

От геополитическа гледна точка е важно да се подчертае, че е наивно да 
се очаква бързо слизане на САЩ от международната сцена. А и това съвсем 
не е желателно за равновесието на силите в света и за „новия световен ред, 
каквото и да означава това словосъчетание. Реалистично е обаче да се очаква, 
че поне до средата на века САЩ ще продължават да отстояват политиката, за 
която по-горе стана дума. 

В контекста на случващото се обаче САЩ неотклонно ще се стремят да 
премахнат Мадуро и правителството му от власт, каквото и да им струва това 
начинание. 

От това следва, че: 

. Те ще продължат политиката на натиск. Икономически това вече е 

започнало отдавна, но предприетите санкции ще бъдат удължавани 
във времето дотогава, докогато Венецуела се окаже в състояние на 

почти пълна парализа за извършване на фундаментални финансови 
операции. 

. « Нееизключена и военна операция, но за момента тя е малко вероятна, 
докато не приключат всички други начини за въздействие. Това не 03- 
начава, че такъв замисъл не ев ход. Напротив. 





Както може да се 


Военни бази на види от Фигура 4, въз- 
можните варианти за 













военна операция могат 
- рана, логично да бъдат пред- 
До отн ОВЕН, сн она. хождани от погранич- 


ни конфликти, което 


Коридори се основава на факта, 


през че Венецуела има дъл- 
Еквадор и са ги гранични бразди с 
Колумбия | | Чсоптос в Колумбия и Бразилия. 


По-логично е като 
начало да се инициират 
„меки сблъсъци по 
границата с Колумбия 
(извън шосейната ин- 
фраструктура за връз- 
ка с Венецуела), още 
повече че проблемите 
между нея и Колумбия 
Фигура 4. Възможни варианти за развитие на ситуацията > Не са от вчера. 

Площта на по- 
граничната конфликтна зона, означена на Фигура 4 с плътна линия, може да се 
разшири и като се катализират подходящи „събития” и по границата на Венецуе- 
ла с Бразилия, а може да протичат и „събития” по двете граници едновременно. 

При такова положение, а и при вероятна бъдеща военна операция въз- 
можен коридор за логистична подкрепа може да бъде реализиран през Еква- 
дор и Колумбия. „Доставката” на американски специални части е удобно да се 
осъществи по споменатия коридор поради факта, че и Колумбия, и Еквадор 
имат дълга крайбрежна ивица с Тихия океан, което неимоверно облекчава 
процеса. Освен това разстоянието между САЩ и Венецуела е около 2000 км, 
което съвсем не е проблем при съвременното състояние на бойната техника 
и въоръжение на САЩ. 

Независимо от логичността на подобен сценарий, военна сухопътна опера- 
ция е малко вероятна. Основен аргумент за това е, че подобна операция може да 
се окаже следващ епизод на виетнамската епопея за САЩ, но при съвременното 


Рас"с Осеап 


: Апапис 
Осеап 

състояние на Америка това би предизвикало опустошителни размествания в по- 
литическия пейзаж на страната. Освен това американското общество и досега е 
болезнено настроено по тази тема и позорът, както и безбройните разбити съдби 
на американските военнослужещи и техните семейства, все още са отворена рана. 

Като се има предвид това, по-вероятно е осъществяването на въздушни 
удари върху стратегически обекти във Венецуела в бъдеще. 

„Удобството” при този вариант е, че САЩ имат 3 близко разположени военни 
бази - „Сан Хуан” в Пуерто Рико, „Гуантанамо” в Куба и „Сото Хано” в Хондурас, 
които са означени на Фигура 4 с плътен овал и свързани в триъгълник. 

Понастоящем подобен сценарий също не е на дневен ред. Геостратеги- 
чески за САЩ е полезно да изтече определено време, за да се видят реалната 
полезност на предприетите вече мерки и резултатът от натиска, и ако няма 
ефект от тях или пък той е неудовлетворителен, тогава на първо време да се 
пристъпи към военновъздушна операция. 

Единствената опасност, за която САЩ много добре си дават сметка, е, 
че при военно нахлуване и военновъздушни операции ще се намеси Русия, а 
вероятно и Китай. Тогава резултатът за САЩ няма да бъде толкова оптимис- 
тичен. Накратко, това означава мащабен военен сблъсък: 

. “ Ще продължи организирането на публични демонстрации в подкрепа на 
поставения от тях Гуайдо, а на него ще му бъде заръчано да организира с 
щаба си протести и в другите големи градове на Венецуела, независимо 
че натискът в столицата Каракас ще бъде най-интензивен. Заедно с това 
надлежно ще бъдат преведени необходимите братски помощи за провеж- 
дането на подобни мероприятия. При това, както и досега, ще се обърне 
подобаващо внимание на осъществяването на сблъсъци със силите на 
реда, които по надлежен начин да бъдат разпространени чрез средствата 
за масово осведомяване, за да види светът кървавия режим, който упра- 
влява Венецуела. 

. “ Ще продължат активните мероприятия на САЩ ив ООН, но тук тряб- 
ва да настъпи задължителна смяна на представителя им по въпросите 
на Венецуела. Сегашният, Елиът Абрамс, обира доста негативи по по- 
вод на неговото участие в тайни операции по времето на Роналд Рей- 
гън и след това. Международните канали за информация изобилстват с 
данни по това направление. За учудване е, че САЩ не се сетиха за тези 
неща по-рано. Това е неразбираемо или пък е акт на особена увереност. 


Какво ще предприемат Русия и Китаи? 


. “Би било отчаян мисловен експеримент да се предположи, че Русия и 
Китай няма да защитят по подходящ начин милиардите долари, които 
са вложили в нефтодобивната промишленост на страната. Това действие 
обаче е следствие на нещо много по-широко, а то е, че чрез защитата на 

Венецуела се защитава и тезата за движение към многополярен свят. А и 
нещоощепо-важно:заедностова постепеннодвижениекъм многообразие 
на центровете международната политика паралелно ще узрее и за идеята, 
че народите трябва да бъдат свободни за самоопределение. 

. Русия, както става ясно от анализа, твърдо ще подкрепи Венецуела своен- 
на техника и модерни системи за отбрана. В това не може, а и не трябва да 
има никакво съмнение. И още нещо: ще окаже обемна помощ по повод на 
предприемането на необходими реформи по време на криза, нещо, което 
тя изпита на гърба си веднага след управлението на Борис Елцин. 

Свободата трябва да се защитава, а освен това Венецуела е длъжна да отговори 
на евентуална военна атака, но припокриването на военната помощ от страна на 
Русия с мнението, че това е следващ „епизод” на Кубинската криза, е несъстоятелно. 

. Китай ще действа по съвсем друг начин: тихо на дипломатическия 
фронт. Тук той ще работи усилено заедно с Индия и със страните от 
Югоизточна Азия. 

Защо? 

Защото Китай е свързан с Югоизточна Азия исторически и защото в тази част 
на света има широка китайска диаспора, която разполага с необятни финансови 
възможности. Това са геоикономически аргументи. Геополитическите са, че Китай 
се е заел да изгради мегапроекта „Един пояс, един път”, което не може да се реали- 
зира без Латинска Америка, без Африка и, колкото и парадоксално да звучи днес, 
без Индия. Китай е наясно, че след не много дълго време Индия ще има по-мно- 
гобройно население от неговото. Икономиката на страната бавно, но упорито се 
развива възходящо. Индийската армия е твърде многочислена, че да се предизвика 
конфликт с нея. Той би означавал абсолютна катастрофа и за двете страни. Изво- 
дът за Китай: за да реализира великата китайска мечта, на него му е необходим 
мир. Изводът за Индия: за да осъществи мечтата си за „глобален играч”, тя трябва 
да е икономически силна. Това не може да се осъществи без добри политически 
отношения и парични дотации от Китай. Това е императивно условие. Изводът 
за Югоизточна Азия: САЩ и евентуално Япония са далече, но Китай е близо. Без 
мощните китайски инвестиции районът ще бъде обречен да бъде периферия. И 
още: не си заслужава да имаш мощен враг в лицето на Китай, а трябва да направиш 
така, че да имаш надежден съюзник в лицето и на Китай, и на Русия. Такова би 
следвало да бъде мъдрото решение. И то ще е точно това. 

РАЗЛОМЪТ В „ПОДЕМОС” 
УДРЯ ИСПАНСКАТА ЛЕВИЦА 





Къдринка Къдринова - журна- 
лист, председател на Сдружение- 
то на испаноговорещите жур- 
налисти в България, зам. главен 
редактор на сп. „Тема. Автор е 
на книгите „Под небето на Ма- 
тагалпа“ (1987), „Романси в гло- 
бално кърваво“ (2005), „Виетнам 
- феникс и дракон“ (2009). Като 
журналист е била в повече от 20 
страни в различни части на све- 
та. Познава особено добре и от- 
близо проблемите на Латин- 
ска Америка. Носител е на виет- 
намския орден „Дружба“ (2010) и 
на втора награда на испанското 
издателство ОКОА в конкурса 
„Иуепеаз 2008“ за кратък разказ. 


Къдринка Къдринова 


реа в партията на току-що завърналия 
се от отпуск по бащинство Пабло Иглесиас раз- 
бърква политическата панорама в навечерието на из- 
борите на 28 април ина 26 май. Само мръсната война 
на „патриотичната полиция” срещу тази организа- 
ция ли е причината, или диапазонът е от идеен раз- 
нобой до вечното „шерше ла фам”? 

Свършва ли романтичната легенда за младите 
идеалисти, за неопетнените момичета и момчета от 
„Подемос”, които разпалваха площадите с мантрата, 
че „да, може” онези горе, от „кастата”, да бъдат при- 
нудени да се загрижат за народа долу? Какво се случи, 
та в навечерието на три предстоящи и решаващи за 
Испания избора тази вдъхвала толкова много надеж- 
ди за алтернативно обществено развитие партия сега 
се саморазяжда от дълбока вътрешна криза, а изби- 
рателите й се отдръпват? Личностни съперничества, 
разнобой в програмни възгледи, объркване в прио- 
ритетите, вечното „шерше ла фам” или безскрупулни 
конспирации на вражески структури начело с „па- 
триотичната полиция” предизвикват ерозия, която 
може да провали и цялата испанска левица? 

Преди да потърсим отговорите на тези въпроси, 
нека огледаме политическата панорама и съотноше- 
нието на силите в Испания седмици преди насроче- 
ните за 28 април извънредни парламентарни избори, 
които на 26 май ще бъдат последвани и от местни, и 
от европейски (2 в 1). 

Засега единственото сигурно според сондажите 
е, че Испанската социалистическа работническа пар- 
тия (ИСРП) ще вземе най-много гласове на парла- 

ментарния вот - до 2890 според последните анкети. Но това е далеч от необхо- 
димото пълно мнозинство в 350-членния парламент, така че цялото внимание 
е съсредоточено върху показателите на останалите политически сили и върху 
гаданията с чия подкрепа или поне въздържание ще могат да управляват со- 
циалистите. Или пък какво съюзяване в противниковия лагер ще ги отреже от 
властта. 

Вдясно нещата изглеждаха ясни през последния месец и половина, след като 
през февруари „тройната десница” - консервативната Народна партия с нейния 
нов и радикален лидер Пабло Касадо, либералната „Сюдаданос” на Алберт 
Ривера и възходящата ултрадясна Уох на Сантяго Абаскал - се консолидира и 
единодушно се насочи към сваляне на досегашния социалистически кабинет 
на премиера Педро Санчес. И успя - Санчес се видя принуден да насрочи нови 
избори. А социолозите предрекоха, че ако се задържи това съюзяване на дес- 
ните, то ще им донесе триумфалните общо 5090 на предстоящия вот - сбор от 
2190 за Народната партия, 1890 за „Сюдаданос” и 1190 за Уох. 

Само че курсът на традиционните партии в ЕС към изолиране на 
крайнодесните формации навсякъде из континента предизвика натиск на съ- 
ответните политически семейства спрямо Народната партия и „Сюдаданос” да 
не влизат в обвързване с Уох. На местно ниво пък заработи инстинктът на ис- 
панците да се пазят от реминисценции на франкизма, каквито изобилстват в 
риториката и програмата на Уох. И макар подкрепата именно за тази формация 
да не мръдна в проучванията, Народната партия и „Сюдаданос” започнаха да 
свалят показателите си - съответно до 1890 и 1690, което се приписва на анти- 
патиите на част от техните избиратели тъкмо към потенциалния съюзник Уох. 
Все пак сборът от общия очакван десен вот продължава да прави впечатление. 

Парадоксът на този фон е, че вместо при левицата също да се засили еди- 
нението, за да се даде подобаващ отговор на десницата, всъщност наблюдаваме 
разнобой и объркване - най-вече в секторите вляво от ИСРП. Що се отнася до 
социалистите, техните позиции неоспоримо се засилват - най-вече благодаре- 
ние на дадените от досегашния кабинет на Санчес заявки за много по-социална 
политика. Сондажите сочат постоянно нарастване на процентите в подкрепа 
на ИСРП - последните данни са за 2890. Което предопределя, че социалистите 
несъмнено ще се класират на първо място в парламентарните избори на 28 ап- 
рил. Все пак подобен резултат е далеч от абсолютното мнозинство. За да може 
да управлява, ИСРП се нуждае от силен и стабилен съюзник също вляво, моти- 
виран да поддържа въпросната социална политика и готов да приобщи други, 
по-малки леви формации. 

Такъв съюзник може да бъде само „Подемос” - партията, която в досе- 
гашния парламент беше трета политическа сила. Само че всички прогнози за- 
сега вещаят спадане на подкрепата за нея, по-слабо представяне на изборите 
и загуба на около една трета от сегашните й 67 депутатски места - предполага 
се, че в следващия парламент ще има едва 37-40 депутати. Според последните 

проучвания за партията на Пабло Иглесиас ще гласуват между 12 и 1490 от из- 
бирателите. Докато на последния вот през 2016 г. съюзната формация „Унидос 
Подемос” с участието на „Подемос” и на Обединената левица получи 2190. 

При такъв срив изобщо не е сигурно дали „Подемос” ще е в състояние 
да осигури необходимото партньорство на ИСРП, за да получи Испания след 
гласуването на 28 април ляво и социално управление. За местния вот на 26 май 
прогнозите са още по-лоши поради силното раздробяване на левите кандидати, 
а листите за съвпадащия по ден евровот продължават да се тресат от ненадейни 
и объркващи избирателите размествания. 

Какво се случи, за да се стигне дотук? Краткият отговор е: вътрешни раз- 
дори и разцепление. 

Най-силното разтърсване по тази линия дойде на 17 януари т.г. Тогава 
неотдавнашният номер 2 в „Подемос”, съосновател на партията и най-близък 
приятел на Иглесиас - Иниго Ерехон, обяви, че ще се кандидатира за местните 
избори на 26 май в тандем с кметицата на Мадрид Мануела Кармена от листата 
на нейната платформа Мз Майпа („Повече Мадрид”). Кармена ще се пробва за 
нов кметски мандат, а Ерехон ще се състезава за шеф на Община Мадрид, която 
ес автономен статут - тоест за водач на нейния Общински съвет, или де факто 
на мадридското правителство. 

На предишните избори през 2015 г. адвокатката Кармена, която има забеле- 
жителна лична борческа история още от времената на франкизма и демократичния 
преход и разполага с огромен обществен авторитет, беше подкрепена от „Подемос” 
като независима кандидатка и спечели с голяма преднина пред съперниците си. Но 
при тогавашното гласуване за Общински съвет разпокъсаната левица не можа да 
се координира добре и със съвсем малко изпусна победата, която отиде при пред- 
ставителката на Народната партия Кристина Сифуентес (подала оставка по-късно 
заради злоупотреби). Така през целия си мандат Кармена трябваше да управлява 
с враждебен Общински съвет, доминиран от десницата. И през цялото това време 
левите формации не спираха да се заканват как следващия път (през май 2019-а) 
ще се представят силни и единни, за да спечелят и регионалния парламент. Аргу- 
ментирайки се именно с това, на 17 януари Ерехон обяви, че тръгва на битка заедно 
с Кармена като кандидат за председател на Общинския съвет от Мз Майпа. 

Само че реакцията от страна на Пабло Иглесиас беше като начовек, получил 
нож в гърба и предаден от най-близкия си приятел. Чрез видеообръщение в 
социалните мрежи той заклейми и отлъчи Ерехон от „Подемос”, оповестявайки, 
че така бившият номер 2 се е самоизключил от общата им партия ие избрал 
друг път и друга партия - М5 Майп. Макар това да не е точно партия, а 
предизборна платформа. Не липсваха и горчиви натяквания към Кармена, 
която не би била кметица без „Подемос”, а сега подмамвала в своя формация 
водещ кадър на тази партия. 

Впрочем истината е, че Кармена неведнъж е показвала раздразнението 
си от стремежа на лидера на „Подемос” именно той да й определи партньо- 

ра за новата изборна кампания. Проявявайки инициативата сама да избере 
Ерехон, тя очевидно държи да покаже, че е наистина независима и не желае 
партийна „шапка”. 

Именно това скъсване между Иглесиас и Ерехон може да се смята като во- 
додел и „червена линия” за сегашната криза в „Подемос”. Но тя далеч не започва 
на въпросния 17 януари т.г., а има дълга предистория. 

Първо трябва да се напомни, че при раждането на „Подемос” преди пет 
години - през януари 2014 г., край люлката на новата формация са петима 
емблематични основатели, колеги и близки приятели. Всичките са млади 
политолози, социолози и философи от Университета „Комплутенсе” в Мадрид 
- Пабло Иглесиас, Иниго Ерехон, Хуан Карлос Монедеро, Каролина Бесканса 
и Луис Алегре. Детето им - новата алтернативна партия, влиза с летящ старт в 
политиката и вкарва петима свои евродепутати в ЕП на европейските избори 
презмай 2014 година. Тепечелят спосланиятаси, дошли от кипналото през 2011 г. 
„Движение на възмутените” - от испанските площади, пълни с демонстранти 
срещу социалните орязвания, срещу изселванията на длъжници, които не 
могат да плащат ипотеките на жилищата си поради връхлетяла ги „кризис- 
на” безработица, срещу „банките, които изядоха хората”, срещу безочливата 
корупция сред управляващата тогава Народна партия и така нататък. 

„Подемос” бяха алтернативата на всичко това. Те разбудиха онези, които 
дотогава дори не отиваха да гласуват, защото бяха отвратени от циничния 
двупартиен модел, който никога нищо не променя. Иглесиас и другарите му 
върнаха живота и надеждата в испанската политика, накараха милиони хора 
да повярват, че „да, може” системата да се промени и да се очовечи с алтерна- 
тивен вот. 

Бях на първия масов митинг, който „Подемос” свика в Мадрид на 31 януа- 
ри 2015 г., и усетих на живо импулса на онези около 300 000 души, които заляха 
площад „Пуерта дел Сол” и улица „Алкала”. Видях сълзи в очите на хората, кои- 
то пяха заедно с Иглесиас, Ерехон, Монедеро, Бесканса, Алегре и другите мла- 
дежи на сцената легендарната песен на аржентинката Мерседес Соса: „Ще се 
промени, всичко ще се промени! После на два пъти имах възможност да раз- 
говарям лично с Алегре, който беше категоричен: „Ние сме вратата, през която 
може да влезе волята на мнозинството. А тя е - прозрачност и демокрация” 

Беше период на еуфория, идеализъм, надежди. Хората се събираха на „на- 
родни асамблеи” по кварталите и заедно решаваха проблемите си. Бяха убеде- 
ни, че когато „Подемос” влезе в парламента, „всичко ще се промени”. 

Изборите на 20 декември 2015 г. дадоха на „Подемос” 2190 подкрепа и 69 
депутати, превръщайки я в трета политическа сила след Народната партия и 
ИСРП. Другата нова формация в националния парламент бе останалата чет- 
върта либерална „Сюдаданос”. Така класическите „народняци” и социалисти се 
сдобиха и с по още едно разширение съответно вдясно („Сюдаданос”) и вляво 
(„Подемос”). 

Това разнообразяване на политическия пейзаж обаче се оказа нож с две 
остриета - невъзможно бе съставянето на правителство без умели преговори 
и сериозни компромиси. Нещо, за което нито новите, нито старите играчи на 
обществената сцена бяха готови в онзи момент. 

В крайна сметка, след дълги и изтощителни парламентарни консултации, 
соцлидерът Педро Санчес направи през пролетта на 2016 г. опит да прокара 
свое правителство на малцинството, базирано на негов пакт със „Сюдаданос”. 
За да успее, то се нуждаеше поне от гласуване „въздържал се” и от страна на 
„Подемос”. Но Иглесиас излезе с остра реч срещу „сговора на статуквото” вли- 
цето на тези две партии и депутатите от „Подемос” гласуваха против, парадок- 
сално съвпадайки така с вота на своя антипод - дясната Народна партия. 

Всъщност именно при взимането на онова решение за бламиране на Санчес 
се появява първата дълбока пукнатина вътре в „Подемос” - защото Ерехон и 
други негови съмишленици настояват Санчес да бъде оставен да управлява и 
да не се предизвикват нови избори, от които може само да се загуби. Факт е, че 
извънредният вот през юни 2016 г. показа, макар и с малко, по-лош резултат за 
„Подемос”. По инициатива на Иглесиас и на друг негов личен приятел - водача 
на Обединената левица Алберто Гарсон, двете формации се явяват тогава пред 
избирателите съюзени като „Унидос Подемос”. И въпреки това взимат с две 
депутатски места по-малко (67), отколкото „Подемос” беше получила сама през 
декември 2015 година. 

А Народната партия пак се класира отпред ив крайна сметка, след като влезе 
в сговор с „бароните” на ИСРП и отстрани пречкащия й се Санчес, отново полу- 
чи възможност да управлява. Де факто с отказа си да подкрепи Санчес през про- 
летта на 2016 Иглесиас остави десния Мариано Рахой още две години на власт, 
до лятото на 2018 година. Чак тогава Рахой бе изненадващо бързо свален с вот на 
недоверие, постигнат чрез съюзяването на „Подемос” и ИСРП - формула, срещу 
която Иглесиас преди това прекалено дълго се съпротивляваше. 

След провала на възможното съюзяване със социалистите през 2016 г. 
концептуалните разминавания вътре в „Подемос” се задълбочават. Ерехон, 
който тогава е говорител на партията, отстоява позицията, че за постигане 
на полезни за обществото политически промени и решения трябва да се води 
отворен, динамичен и допускащ взаимни компромиси диалог, да се търсят 
балансирани и ефективни партньорства, като естествен и достатъчно силен 
партньор може да е именно ИСРП. Лидерът Иглесиас и оформилият се око- 
ло него кръг от по-близки нему съратници от своя страна обаче смятат, че 
компромисите имат лимит и не може да се отстъпва от принципи в името на 
политически дивиденти. 

Но не са само идейните разминавания. Вече се усеща и междуличностно 
напрежение, оформят сегрупи на „паблистите” (привърженици на Пабло Иглесиас) 
и „ерехонистите” (фенове на Иниго Ерехон). В такава обстановка през февруари 
2017 г. се стига до втория конгрес на „Подемос”, известен като „Висталегре 2” (по 

името на залата, където се провежда). Залата скандира „Единство, единство” - 
защото всички знаят за вече откроилите се две линии и че задълбочаването на 
различията означава отслабване на партията и на цялата левица. „Гласът народен” 
искаше хората от върхушката да се разберат помежду си. 

На конгреса се появява и „трети пъг”. За такъв пък апелира друга ос- 
нователка на „Подемос” - Каролина Бесканса, която се опитва да намери злат- 
ната среда между Иглесиас и Ерехон. Още един от основателите - Луис Алегре, 
тогава открито подкрепя Ерехон. Самият Алегре вече е минал през своя личен 
разрив с Иглесиас, поради който в края на 2016 г. напуска ръководството на 
партийната организация в Мадрид. 

В крайна сметка „Висталегре 2” завършва по класическия начин за всички 
класически партии, колкото и „Подемос” да настоява, че е различна - побеждава 
действащият лидер и неговият актуален към момента близък кръг. Иглесиас 
е преизбран с голяма поддръжка от делегатите, водещи позиции получават и 
неговите хора. Вместо Ерехон, номер две и говорител на партията става младата 
и напориста Ирене Монтеро - бивша шефка на кабинета на Иглесиас, а тогава 
вече и негова сантиментална половинка. 

За да демонстрира демократизъм и единство, новият-стар лидер още на 
конгреса обявява, че въпреки различията именно Ерехон ще бъде кандидатът 
на партията за шеф на Мадридския общински съвет на местните избори през 
май 2019 година. 

Истината е обаче, че напреженията и раздалечаването между тях двамата 
продължават и по-нататък, което прави впечатление на всички, защото точно 
Пабло и Иниго винаги по-рано са били изключително близки идейно и прия- 
телски, още далеч преди да основат „Подемос”. А през последната година вече 
почти не си говорят. Освен това Иглесиас изглежда е забравил обещанието си 
Ерехон да е партийният кандидат за мадридските избори. Докато на 17 януа- 
ри т.г. Ерехон не обявява, че сам е избрал да си издигне кандидатурата с Мй5 
Майпа на Мануела Кармена. Трябва да се отбележи, че Ерехон поднася реше- 
нието си така, сякаш изпълнява именно траекторията, начертана от Иглесиас, 
твърдейки, че се смята за кандидат на „Подемос”. 

Иглесиас гледа на ситуацията съвсем различно. Такова решение не е 06- 
съждано нито с него, нито с партийните структури. Смята, че със своеволния 
си ход Ерехон се е самоизключил от „Подемос”, и настоява той да напусне де- 
путатското си място (което Ерехон наистина прави по-късно). Иглесиас се 
чувства предаден и в обръщението си говори с каква горчивина посреща на- 
вършващата се точно в същите онези дни пета годишнина от основаването на 
„Подемос”. 

На страната на Ерехон-Кармена преминават емблематични фигури от 
„Подемос” - например водачът на мадридската организация на партията Рамон 
Еспинар. И, разбира се, споменатият „баща-основател” Луис Алегре. Каролина 
Бесканса също обявява, че Мз Майпа е „добра възможност”, макар в момента 

да се е отдръпнала на равни разстояния от всички. На по-ниски нива изборът 
Иглесиас или Ерехон води до раздробяване на много организации на партията. 

Казусът удря и по листата на „Подемос” за европейските избори на 26 май. 
Досегашният й водач Пабло Бустиндуй - най-добрият експерт на партията по 
международните отношения, обяви, че се отказва да е кандидат, защото нямал 
„достатъчно сили за такава отговорност”. Всеизвестно е, че той винаги е бил 
сред най-близките съмишленици на Ерехон. Бустиндуй засега не го е последвал 
в Ма Майпа и декларира, че остава в „Подемос”. Смята се, че въпреки тази 
лоялност „паблистите”, аи самият Иглесиас очевидно са снели доверието си от 
нето. 

От петимата основатели в добри отношения с Иглесиас в момента е ос- 
танал само Хуан Карлос Монедеро - най-възрастният от петорката (макар го- 
дините да не му личат), смятан за главен идеолог на „Подемос”. Той формално 
се оттегли от партийното ръководство още в началото на 2015 година. Тогава 
срещу него бяха отправени обвинения, че е декларирал некоректно пред данъч- 
ните власти свои приходи на стойност около 400 000 евро от лекции, изнасяни 
в Латинска Америка (отчел ги в оборота на своя фирма, вместо да ги обяви 
в личната си декларация). Монедеро си плати наложената му глоба и напусна 
партийните си позиции, за да не се развихри черен пиар срещу „Подемос” за- 
ради неговия случай. 

Според Луис Алегре, който се е върнал към преподаването на филосо- 
фия в Университета „Комплутенсе”, най-близки сега до Иглесиас в партийната 
структура са говорителката и негова заместничка Ирене Монтеро, секретарят 
по отношенията с гражданското общество Рафа Майорал, секретарят по ко- 
муникацията Хуанма дел Олмо, организационният секретар Пабло Еченике. 
Алегре не пести жлъч особено срещу първите трима: „Ге влязоха (в партийна- 
та дейност, б.а.) късно и зле, със стремежа да изключат всички, които не са от 
тяхната банда. Не са повече от четириима-петима души, но са достатъчно, за да 
съсипят всичко” 

Вечното „шерше ла фам” е олицетворено тук от Ирене Монтеро, въпреки 
че като яростна феминистка тя несъмнено би заклеймила с възмущение упо- 
требата на подобно клише. Пламенно момиче е, истинска „пасионария”. Днес 
е на 30 години, а е тръгнала по протести и митинги още от 15-годишна, когато 
влиза в Комунистическата младеж. По-късно се калява с активната си дейност 
в РАН („Платформа на пострадалите от ипотеки”) - организация, която брани 
правата на изселваните неплатежоспособни длъжници. 

Луис Алегре очевидно си знае защо казва, че тя е сред влезлите „късно и 
зле” в „Подемос”, но аз я помня още от онзи техен първи голям митинг на 31 
януари 2015 г.в Мадрид. Тя беше на сцената заедно с „петорката” и говори мно- 
го разпалено пред множеството, което бурно я аплодира. 

По онова време Ирене Монтеро още не беше гадже на Иглесиас (поне не 
официално), който имаше привличаща всеобщото внимание връзка с друга ог- 

нена и много популярна левичарка - острия ум и език на Обединената левица, 
русата Таня Санчес, редовна и блестяща участничка в телевизионни политиче- 
ски дискусии, включително в предавания, които водеше самият Иглесиас. 

Обединената левица (Гедшетйа Отда - Ц)), създадена на федеративен 
принцип формация и включваща Испанската комунистическа партия и други 
леви групи, преди основаването на „Подемос” в началото на 2014-а представя 
основния вот вляво от социалистите. Иглесиас също поддържа тесни контакти 
с Г), има много приятели в нейните редици, а в изборната кампания през 2011 г. 
работи като съветник на формацията. Там се запознава с Таня Санчес и така 
започва връзката им. 

Преди европейските избори през май 2014-а вече създалият „Подемос” 
Иглесиас предлага на Г) да включи в листите си и представители на новата 
партия. Но тогавашното ръководство на Г) не оценява добре силата на ново- 
родилия се феномен и отказва, не желаейки да става ракета-носител на нещо 
неизвестно, току-що учредено. „Подемос” излъчва свои отделни кандидати и 
прави фурор, вкарвайки петима евродепутати, докато Г) получава само четири 
евродепутатски места. 

Деликатните отношения от онзи период между „Подемос” и Ц) се отразя- 
ват на личната връзка между Пабло Иглесиас и Таня Санчес. Особено сложно 
е за Таня - нейното партийно ръководство постоянно я подозира, че е агент 
на Иглесиас. В крайна сметка тя напуска Ц) през февруари 2015-а и основава 
собствено движение - „Апел за Мадрид” (Сопуостопа рог Майпа). А на след- 
ващия месец двамата с Пабло обявяват публично, че се разделят „като прияте- 
ли” и всеки поема по своя път. 

Но няма къде особено далеч да отидат един от друг политически. На 
парламентарните избори през декември 2015-а „Апел за Мадрид” влиза в 
предизборен съюз с „Подемос, а Таня Санчес става депутатка от листата на 
партията на бившето си гадже. След още няколко месеца - през април 2016, „Апел 
за Мадрид” престава да съществува като отделно движение се влива в редиците на 
„Подемос”. На извънредните избори през юни с. г. Таня пак е избрана за депутатка. 

Малко преди онези избори за лидер на ЦЛе избран младият Алберто Гарсон 
- отдавнашен личен приятел на Пабло и на Таня. Именно с него тогава Иглесиас 
договаря съюза „Унидос Подемос”, лансирал с общи листи кандидатите на 
„Подемос” и ГЛ. 

Така започва етапът на най-близките отношения между двете партии, ма- 
кар Гарсон да получава много критики от съпартийците си, че се съгласява на 
подчинена спрямо Иглесиас роля, че този съюз обезличава Г/ ия натоварва с 
негативите на „Подемос”. Самият Иглесиас пък чува упреци от своите, че пре- 
калено се съобразява с Ц7 и изпуска възможности за парламентарни ходове 
съвместно със социалистите. 

В тези спорове разминаванията между Иглесиас и Ерехон стават все 
по-релефни. Интересното е, че Таня Санчес избира да заеме позицията на „ере- 

хонистка”. И, казват, затова й е отдредено депутатско кресло на крайните редо- 
ве на партийния сектор в пленарната зала. А до бившия й любим седи Ирене 
Монтеро... 

След „предателството” на Ерехон от януари т.г. и решението на Таня 
Санчес също да се присъедини към Мз Майтта, любители на конспирациите 
пуснаха из испанските медии слухове, че всъщност именно тя дърпала конците 
на случилото се - защото била бясна на бившия си и на новата му изгора, че я 
неглижирали в парламента. Та затова стимулирала Ерехон и му помогнала чрез 
личните си връзки с Кармена и нейния екип да бъде издигната кандидатурата 
му за шеф на мадридското правителство. 

Макар и атрактивна от медийна гледна точка, подобна версия трудно може 
да се вземе насериозно. Най-малкото защото Ерехон изобщо няма нужда от Таня 
Санчес, за да бъде „изтеглен” при Кармена. Всъщност най-близката съгрудничка 
на кметицата - нейната говорителка Рита Маестре, е бивше гадже на самия Ерехон. 
Те също като Таня и Пабло отдавна са разделени - от началото на 2016-а, а от ми- 
налата есен Маестре е вече омъжена за друг активист на „Подемос”. Да не говорим, 
че авторитетът и капацитетът на самия Ерехон (понякога наричан Хари Потър на 
„Подемос” заради външната си прилика с приказния герой) сами „работят” за него. 

Що се отнася до връзката между Иглесиас и Ирене Монтеро, тя отдавна е 
очевидна за всички, макар двамата винаги да казват пред медиите, че не желаят 
да обсъждат личния си живот. Но постоянните им горещи прегръдки в пленар- 
ната зала след изказване било на Пабло, било на Ирене говорят сами за себе си. 

За официално признание, че наистина са двойка, се смятат съобщенията 
им от миналата пролет в социалните мрежи, че ще стават родители на близна- 
ци. После се разбра, че си купуват къща за 600 000 евро, където да отглеждат 
децата си - и срещу двойката политици се надигна агресивна медийна въл- 
на с обвинения, че изневеряват на бедния си електорат и се канят да живеят 
като богаташи. Пабло и Ирене дори проведоха допитване до членската маса 
на „Подемос” дали да купуват, или да не купуват къщата и мнозинството ги 
подкрепи. 

За жалост близнаците им се родиха преждевременно през юли м.г., докато 
Ирене беше едва в шестия месец на бременността. Но благодарение на наисти- 
на много добрата испанска здравна система и всеотдайните грижи на докторите 
от обикновена обществена болница момченцата им Лео и Мануел бяха спасени. 

След изписването на децата в началото на октомври Ирене излезе за три 
месеца в отпуск по майчинство. А от 21 декември м.г. грижите за близнаците 
пое Иглесиас, който също излезе за три месеца - до 23 март т.г., в отпуск по ба- 
щинство. По този начин Ирене и Пабло държаха да покажат, както бяха обявили 
предварително, пример за пълно равноправие между бащата и майката, споделя- 
не на родителските грижи точно 50:50 - кауза, на която много държат и двамата. 

Ирене прекъсна отпуската си само веднъж миналата есен, за да участва в 
масова демонстрация в защита на правата на жените. А Пабло не направи нито 

едно прекъсване и не се появи на живо нито веднъж за последните три месеца. 
Просто изчезна от активния политически живот. Единственото, което си поз- 
воли, бе видеообръщението по повод „предателството” на Ерехон. 

През трите месеца, докато го нямаше, лидерските функции в „Подемос” 
бяха поети съвместно от Ирене Монтеро и Пабло Еченике, организациония се- 
кретар. А в парламента изцяло доминираше само Ирене. 

Трябва да напомним за какъв решителен период в испанската политика 
става дума. В началото на тази година видяхме силния пробив на ултрадясната 
Уох на изборите в Андалусия с последвалото й съюзяване и на национално ниво 
с Народната партия и „Сюдаданос”. Успоредно се водеше ожесточена битка в 
парламента срещу социалния бюджет на правителството на Педро Санчес, а за 
изработката на този бюджет важен принос имаше и „Подемос”. Същевременно 
отново ескалира темата за Каталуня, по която „Подемос” винаги е изразявала 
по-търпима към националистите позиция, искайки промяна в Конституцията 
с определяне на Испания като „плуринационална държава”. 

Точно Каталуня стана и катализаторът, провокирал падането на правител- 
ството на Санчес в средата на февруари. Формата на подетия от Санчес диалог 
със сепаратисткото ръководство в Барселона силно ядоса „тройната десница”, 
която за отмъщение реши да се обяви срещу проектобюджета. И оказвайки се 
така с вързани ръце, Санчес обяви предсрочните избори на 28 април. 

През всичкото това време Иглесиас го нямаше в политиката и вместо 
него се изявяваше предимно Ирене Монтеро. Което си беше продължение на 
досегашната траектория на младата „пасионария” - Иглесиас още през 2015-а 
беше обявил, че тя ще е вицепремиер, ако партията се окаже победителка 
в изборите и ако трябва да сформира кабинет. По-късно за вероятността 
следващият лидер на „Подемос” да е жена многократно са говорили и самият 
Иглесиас, и самата Монтеро. И не друг, а Ерехон посочи миналата година 
поименно и най-доброжелателно именно Ирене като много вероятна бъдеща 
партийна председателка. 

В „Подемос”, аив цяла Испания е много силно феминисткото движение 
- това ясно си пролича на тазгодишните шествия на 8 март из цялата страна. 
Те бяха най-масовите в света. Участвалата в тях Ирене Монтеро несъмнено е 
голямо вдъхновение за активист(к)ите в защитата на женските права. 

Но нейният капацитет на политик все пак е далеч от равноправието й с 
Иглесиас в гледането на децата. И няма как да не се отчете като грешка оста- 
вянето на парламентарната дейност на партията само върху нейните крехки 
плещи през последните три месеца. Заравяне на главата в пясъка би било да 
не се забележи, че и членската маса на „Подемос”, и активистите на партията, и 
другите политически сили, и широката испанска публика чакаха с нетърпение 
Иглесиас да се върне от отпуската си по бащинство, за да се разбере накъде 
тръгва „Подемос” и какво ще става изобщо с левицата в предстоящите три из- 
бора. Защото докато го нямаше и покрай „предателството” на Ерехон, цялата 

левица тръгна към вътрешно раздробяване, взаимни непоносимости и сръдни 
при издигането на кандидатури особено за местните избори. 

Толкова очевидно липсваше на всички Иглесиас, че една седмица преди 
23 март - датата, на която той беше обявил, че се връща с участие в митинг на 
„Подемос” пред музея „Рейна София” в Мадрид - партията му пусна плакат с 
негова снимка в гръб, с вдигнат юмрук, с лице към пълен площад и с надпис: 
„Връща се! На испански думата е „Уиейе”. На плаката с различен цвят вътре 
в думата е откроено „е! - „той. И Иглесиас незабавно реагира в любимите си 
социални мрежи с остро порицание за съпартийците си, издали такъв плакат - 
защото унизително възхвалявал мъжкото начало и унижавал жените... 

Все пак на въпросния митинг на 23 март Иглесиас се постара наистина да 
се върне с целия си обичаен заряд, с който умее да разпалва площадите. Увери 
събралите се привърженици, че изпитва „срам” заради партийното разцепление 
и заради разочарованието, което „Подемос” е предизвиквала у избирателите 
си през последните години, когато не е съумявала да изпълни обещанията си 
пред тях и се е налагало да прави отстъпки, подчинявайки се на правилата на 
системата, вместо да ги променя. „Заобиколени от лъжци, понякога бъркахме 
любезността с отказа да казваме нещата ясно”, саморазкритикува се Иглесиас 
и увери, че „Подемос” ще се върне отново към първоначалните си корени, 
към защитата на „онези долу” от „онези горе”, към отстояването на социалния 
модел държава. Но за да може да е ефективна политическа сила, партията се 
нуждае от повече гласове на изборите. „Дайте ни достатъчно власт, за да могат 
да се променят нещата, апелира Иглесиас. 

Той призна, че вероятно ще трябва да направи коалиция със социалисти- 
те, за да има правителство, което да се противопостави на „тройната десница 
с дайрето”, както определи вкупом Народната партия, „Сюдаданос” и Уох. Но 
обеща, че партията му „няма да е патерица” за социалистите. А като приори- 
тети, за които ще работи „Подемос”, посочи „обществените услуги, жените и 
народа, който говори много езици и се самоопределя с различни символи”... 

Репортерите, отразявали този митинг в испанските медии, отбелязват, че сред 
хората на площада са преобладавали побелели глави, татковци с бебешки колички 
и доста по-малко млади хора, отколкото на ранните шествия на „Подемос”... 

Многозначителен детайл са татковците с колички - явно силни опори на же- 
ните си, какъвто очевидно еи самият Иглесиас. Предстои му да продължи усилено 
да упражнява тази своя роля вече не само в грижи към близнаците Лео и Мануел, 
но и към задаващото се ново бебе, този път момиченце, с което на 13 март Ирене 
Монтеро оповести, че е бременна. Но никой не знае дали всъщност електоратът 
на „Подемос” е готов лидерът на партията в близко бъдеще отново да я остави на 
автопилот на половинката си, изчезвайки задълго в отпуск по бащинство... 

Интересна подробност е, че десет дни преди Ирене бившата на Иглесиас - 
Таня Санчес, също съобщи, че чака дете от държана досега в тайна връзка със 
слабо известен активист на „Подемос”. 

Иначе Иглесиасеправ, разбирасе,даискапо-голямаподкрепаотизбирателите 
на „Подемос”, защото моментът е наистина решаващ - при изграждащ се единен 
фронт вдясно раздробяването вляво е самоубийство и директен подарък за дес- 
ницата. Само че реалността показва, че дори и след завръщането на Иглесиас 
от отпуската по бащинство раздробяването продължава. „Подемос” не съумя 
да издигне обща кандидатура за Община Мадрид дори с Обединената левица 
(ГО), с която са заедно във все още действащия парламент. В крайна сметка в 
последните дни на март вътрешен референдум на Ц/ реши тя да излезе за това 
състезание отделноот „Подемос”, съюзена само сдвижението „Антикапиталисти” 
(което досега беше част от „Подемос”) в общата им платформа Майпа еп Ре 
(„Мадрид на крак”). 

Така че левицата отива на мадридските избори на 26 май с четири различ- 
ни листи - на социалистите, на „Подемос”, на Ерехон и Кармена - Мз Майпа, 
на Обединената левица и „Антикапиталисти” - Майпа еп Ре. И тъй като всич- 
ко това се разиграва практически успоредно с кампанията за предшестващите 
мадридския вот парламентарни избори на 28 април, негативното рефлектиране 
към представянето на левицата ив тях е неизбежно. 

Конкретно по отношение на „Подемос” още през януари, по време на 
кампанията за андалуските избори, социолози заговориха за преливане на 
избиратели на тази партия не даже към други леви формации, а направо към 
ултрадясната Уох. Прозвучаха обяснения, че хората просто търсят промяна. 
И след като не са я получили от „Подемос”, сега се преориентират към нещо 
различно, без да влизат в тънкостите на идеологическите различия. Дори и да 
важи за някоя малка електорална прослойка, това не може да е обобщение, за- 
щото испанският избирател като цяло е много политизиран и с ясни идейни 
предпочитания, така че подобно нелогично преливане е по-скоро изключение, 
отколкото правило. Или пък е елемент на индиректни пропагандни внушения, 
с които са лансирани доста от формациите на нововъзхождащата популистка 
крайна десница по света. Тези неща добре ги умее прословутият политтехнолог 
от кампанията на Доналд Тръм в САЩ - Стив Банън, който открито работи за 
разрастването на ултрадесните популисти в Европа. Той не крие приноса си и 
за напредъка на Уох в Испания. 

Като се прибавят и непрекъснато сипещите се сондажи за падането на 
процентите подкрепа за „Подемос”, трудно е да не се признае, че Ирене Монтеро 
има право в заключението си: „Социологическите анкети са оръжие” Медийна 
война, черен пиар, директни лъжи и клевети - „Подемос” се сблъсква с това още от 
основаването си. Така че не еза подценяване и версията, че отцепването на Ерехон 
и Кармена също е инженерингов ход с цел вътрешно разпадане на левицата, без да 
е задължително самите протагонисти да са наясно, че ги употребяват. 

Редица испански анализатори съзират в М45 Майп дори инструмент 
за „макронизация” на испанската политика. Тоест - за прилагане на виждането 
на френския президент Еманюел Макрон, че всички традиционни партии - ли- 

берали, консерватори и социалисти - трябва да се обединят, за да се противо- 
поставят на ултрадесния и на левия популизъм. На испански терен това явно 
се превежда като противопоставяне срещу Уох и „Подемос”. Затова се прави 
опит от „Подемос” да се откъсне центристката част, която после да стане ядро 
за „макронизацията” най-вече на социалистите на Санчес, досега съдейства- 
ли си с „Подемос” и общо взето доста олевели покрай това сътрудничество. 
„Марконизацията” в Испания върви и чрез „Сюдаданос”, дори ив пряк смисъл 
- неслучайно кандидат за кмет на Барселона от тази либерална партия е членът 
на Френската социалистическа партия, бивш френски премиер и каталунец по 
произход Мануел Валс. 

Играта е многопластова и в това вътрешно раздробяване на „Подемос” и 
на левицата няма „добри” и „лоши”, „сектанти” и „умерени”. А всички са по 
малко от всичко едновременно. 

Тези дни излезе и пряко доказателство за „мръсната война” срещу 
„Подемос”, която се води не от вчера. Пабло Иглесиас беше повикан в следствената 
служба в Мадрид и бе информиран за разкриването на схемата, по която е бил 
фалшифициран полицейски доклад за уж нередно финансиране на „Подемос” от 
Иран и Венесуела. Този доклад нарочно „изтича” в медиите през 2016 г., когато 
виси въпросът дали „Подемос” ще подкрепи Санчес за премиер, или не. Целтаеи 
Санчес да бъде убеден, че при „Подемос” има нещо тъмно във финансирането, та 
да се откаже от партньорство с тази партия. В действителност всички данни във 
въпросния доклад са измислени от авторите му, става ясно сега. А когато е бил 
разпространен, „Подемос” е колективно сатанизирана от медиите. 

Тези разкрития излизат сега в рамките на разследването на един много 
мащабен скандал за дейността на т.нар. патриотична полиция - паралелна 
структура в рамките на официалните полицейски сили в Испания, която с 
незаконни средства и с участието на полицейски служители, включително на 
високо ниво, по времето на управлението на Народната партия на премиера 
Мариано Рахой между 2011 и 2017 г. е шпионирала, записвала, следила и 
компрометирала различни участници в обществено-политическия живот, със 
специален фокус върху сепаратистките сили в Каталуня. 

Емблематична фигура в този скандал е бившият полицейски комисар Хосе 
Мануел Виярехо, арестуван през 2017 г. за други действия на „патриотичната 
полиция”. Сега е дошъл ред той да дава показания и по повод на онзи фалши- 
фициран доклад за злепоставяне на Пабло Иглесиас и „Подемос”, известен с аб- 
ревиатурата Р15А (Ра!о азгаз, Хостадай Апдитта - Пабло Иглесиас, дружество 
с ограничена отговорност). 

Става ясно, че докладът е изготвен, след като агенти от мрежата на Виярехо 
открадват в началото на 2016-а мобилния телефон на тогавашната асистентка на 
Иглесиас - Дина Буселам. Съдържащите се в апарата лични данни за лидера на 
„Подемос”, както и много информация около партията са използвани за изготвя- 
нето на доклада фалшификат. След което той е пуснат в изпълнявалото и други 

полицейски поръчки онлайн издание ОК ГУапо, чийто издател Едуардо Инда е 
редовен участник в телевизионни дискусии и известен критик на „Подемос”. Така 
се завърта вентилаторът с разпръскването на дезинформацията, въз основа на 
която малки и слабо известни десни партии дори се опитват да заведат дела сре- 
щу Иглесис и „Подемос”, но съдът не им дава ход. Сега вече става ясно, че всичко 
е било режисирано от специалното звено за мръсни поръчки. Нещо повече, изяс- 
нява се дори, че тогавашното МВР (по времето на Рахой) взнак на признателност 
е осигурило испанско гражданство на венесуелец, който бил посочен като източ- 
ник на фалшивата информация от доклада РКА. 

„Този престъпен заговор с участието на полицейски власти, политици и 
медии е целял не само атакуване на „Подемос” и на други партии, но и разру- 
шаване на демокрацията в Испания. Нещо, което всички знаехме, но сега го 
казва и националното следствие. Потвърждавам нашия ангажимент да изметем 
боклука от политиката”, коментира Пабло Иглесиас пред медиите в Мадрид, а 
по-късно и пред симпатизанти в Памплона. 

Едва ли подлежи на съмнение, че силите, породили „патриотичната поли- 
ция”, не се отказват лесно и че високият залог на предстоящите избори продъл- 
жава да държи на мушката „Подемос” и цялата левица. 

Същевременно е ясно, че сегашните разкрития, които показват Пабло 
Иглесиас и „Подемос” като жертви на политическо злепоставяне, работят за 
възвръщането на авторитета на тази политическа сила в обществото. Дали 
обаче този резонанс ще е достатъчен, за да се неутрализират до изборите 
останалите щети, които левицата сама си причинява? 


От: пир//Вапсайа.огд/2019/04/02/зрат-родетоз-ей/ 

МАНИФЕСТ НА О!ЕМ25 
ЗА ДЕМОКРАТИЧНА ЕВРОПА 


Ве“ цялата им загриженост за глобалната конкурентоспособност, 
миграцията и тероризма, само една е перспективата, която наистина пла- 
ши силите на Европа: Демокрацията! Те говорят от името на демокрацията, 
но само за да я отрекат, прогонят и потиснат на практика. Те се стремят да из- 
ползват за свои цели, да избегнат, мистифицират, узурпират и манипулират 
демокрацията, за да прекъснат нейната енергия и да блокират нейните въз- 
можности. 


За управлението на народите на Европа, 
за правителството на „Демоса” 
остава споделеният кошмар на: 


. брюкселската бюрокрация (и нейните над 10 000 лобисти); 

. | нейната ударна бригада от инспекторати и Тройката, създадени от тях 
заедно с неизбраните чрез гласуване „технократи” от други междуна- 
родни и европейски институции; 

. < могъщата Еврогрупа, която няма никакъв статут нито по закон, нито 
съгласно някаква спогодба; 

. “ фалиралите банкери, управителите на фондове и набралите нови сили 
олигарси, хранещи нестихващо презрение към масите и организира- 
ния им израз на мнение; 

. “ политическите партии, апелиращи за либерализъм, демокрация, сво- 
бода и солидарност, предаващи своите най-основни принципи в мо- 
мента, в който дойдат на власт; 

. | правителства, подклаждащи жестоко неравенство чрез осъществяване 
на самоунищожителен режим на строги ограничения; 

. | медийни магнати, превърнали насаждането на страх в изкуство и пре- 
възходен източник на власт и печалба; 

. корпорации в една клика с потайни публични агенции, инвестиращи в 
същия страх, за да насърчават потайността и културата на следенето, 
които да оковат общественото мнение според тяхната воля. 

Европейският съюз беше едно изключително постижение, обединяващо чрез 
мир европейските народи, говорещи на различни езици, потопени в различни кул- 
тури, и доказващо, че беше възможно да се създаде една споделена рамка, основана 
на човешките права, в един континент, който до не много отдавна беше дом на 
убийствен шовинизъм, расизъм и варварщина. Европейският съюз можеше да се 
превърне в легендарния „Фар на хълма”, показвайки на света как мирът и солидар- 
ността могат да бъдат изтръгнати от челюстите на вековни конфликти и фанатизъм. 

За съжаление днес общата бюрокрация и единната валута разделят ев- 
ропейските народи, започнали да се обединяват въпреки различните езици и 
култури. Една конфедерация от късогледи политици, икономически наивни 
държавни апаратчици и финансово некомпетентни „експерти” робски се под- 
чинява на директивите на финансовите и индустриалните конгломерати, като 
по този начин отчуждава европейците и възбужда една опасна антиевропейска 
вълна. Гордите народи биват настройвани един срещу друг. Национализмът, 
екстремизмът и расизмът се събуждат отново. 

В сърцето на нашия разпадащ се ЕС се е спотаила виновна лъжа: стро- 
го политическият, построен отгоре надолу, непрозрачен процес на вземане на 
решения е представян като „аполитичен”, „технически”, „процедурен” и „неу- 
трален”. Неговата цел е да попречи на европейците да упражняват демократи- 
чен контрол върху парите си, финансите, условията на труд и околната среда. 
Цената на тази лъжа е не само краят на демокрацията, но също така и лошите 
икономически политики: 

. | Икономиките на Еврозоната са поведени под строй към ръба на про- 
пастта поради конкуриращи се политики на строги ограничения, во- 
дещи до постоянна рецесия в по-слабите страни и до ниско ниво на 
инвестиции в богатите страни; 

. | Държавите - членки на ЕС, извън Еврозоната са отчуждени, търсещи 
вдъхновение и партньори на съмнителни места - там, където най-чес- 
то ще ги посрещнат с непрозрачни, принудителни сделки на ужким 
свободния пазар, които ще подкопаят техния суверенитет; 

. « Безпрецедентно неравенство, угасващи надежди и мизантропия про- 
цъфтяват из цяла Европа. 


Доминират две ужасяващи възможности: 
. “« Оттеглянето в пашкула на нашите национални държави или 
. | предаването на освободената от демокрация зона на Брюксел. 


Трябва да има и друг курс. И наистина има! 

Той е този, на който официална Европа се съпротивлява с всяка клетка на 
авторитарната си нагласа: 

Прилив на вълна от демокрация! 

Нашето движение ПЕЕ М25 се стреми да предизвика именно такава вълна. 

Една проста, радикална идея е мотивиращата сила, която стои зад ГЕМ25: 


Да демократизираме Европа! Защото ЕС или ще бъде демократизиран, 
или ще се разпадне! 

Целта ни да демократизираме Европа е осъществима. я не е по-утопична 
от първоначалната идея за създаването на Европейския СЪЮЗ. Всъщност тя е 
по-малко утопична от опита да се съхрани жив настоящият антидемократичен, 
фрагментиращ се Европейски съюз. 

Нашата цел да демократизираме Европа е крайно неотложна, тъй като без 
един летящ старт може да се окаже невъзможно да преодолеем институциона- 
лизираната съпротива навреме, преди Европа да е достигнала точката, отвъд 
която няма връщане назад. Даваме й едно десетилетие - до 2025 година. 

Ако не успеем да демократизираме Европа отвътре, до максимум десет години, 
ако автократичните сили в Европа успеят да задушат демократизирането, тогава ЕС 
ще се срути под тежестта на високомерието си, ще се разпадне на малки парчета и 
падението му ще доведе до нечувани проблеми навсякъде - не само в Европа. 


Защо Европа губи своята цялост и своята душа? 


В следвоенните десетилетия, през които ЕС първоначално беше изграден, 
националните култури бяха отново възродени в духа на интернационализма, 
изчезващите граници, споделения просперитет и повишаващия се стандарт на 
живот, които обединиха европейците. Но змийското яйце беше скрито в само- 
то сърце на този процес на интеграция. 

От икономическа гледна точка ЕС започна своето съществуване като 
картел на компаниите от тежката промишленост (по-късно се присъединиха 
собствениците на ферми), решен да фиксира цените и да преразпредели оли- 
гополните печалби чрез брюкселската си бюрокрация. Произлезлият от това 
картел и базираната му в Брюксел администрация се страхуваха от Демоса и 
презираха идеята за управление на хората. 

Търпеливо и методично се установи процес на деполитизирано вземане на 
решения, като резултатът от това беше изтощителното, но неумолимо движение 
към изхвърлянето на Демоса от демокрацията и маскирането на всяко определя- 
не на политики като всепоглъщащ псевдотехнократски фатализъм. Национални- 
те политици бяха щедро възнаграждавани за съгласието си Комисията, Съветът, 
Екофин, Еврогрупата и ЕЦБ да се превърнат в зони, свободни от политика. Все- 
ки, който се съпротивляваше на този процес на деполитизация, биваше белязан 
като „антиевропеец” и третиран като дразнещо недоразумение. 

По този начин се роди измамата в самото сърце на ЕС, донесла институцио- 
нално придържане към политики, които водят до депресиращи икономически 
резултати и предотвратими трудности. Междувременно простите принципи, 
които някога една по-уверена Европа беше възприемала, вече бяха изоставени: 

. “ Правилата трябва да съществуват, за да служат на европейците, а не 
обратно; 

. “ Валутите трябва да бъдат инструменти, а не цел сами по себе си; 

. | Единният пазар е съвместим с демокрацията само ако съдържа обща 
защита за по-слабите европейци и за околната среда - и която защита е 
демократично избрана и изградена; 

. “ Демокрацията не може да бъде лукс, достъпен само за кредиторите, до- 
като е отказван на длъжниците; 

. “ Демокрацията е от жизненоважно значение за ограничаване на най-ло- 
шите, разрушителни прояви на капитализма и за отваряне на прозоре- 
ца към нови представи за социална хармония и устойчиво развитие. 

В отговор на неизбежния провал на опита на европейската картелизирана 
социална икономика да се съвземе от Голямата рецесия, започнала през 2008 г., 
институциите на ЕС, които причиниха това фиаско, пристъпват към ескалация 
на авторитаризма. Колкото повече задушават демокрацията, толкова по-малко 
легитимна става тяхната политическа власт, толкова по-мощни стават сили- 
те на икономическата рецесия и по-голяма тяхната нужда от един последващ 
авторитаризъм. Така враговете на демокрацията възродиха властта си, докато 
губеха легитимността си и интернираха надеждата и просперитета до малцина 
(които могат да му се радват единствено зад портите и оградите, необходими 
им да ги пазят от останалата част от обществото). 

Това е невидимият досега процес, чрез който кризата в Европа обръща на- 
вътре нашите народи, един срещу друг, като усилва предишните шовинизъм и 
ксенофобия. Приватизацията на безпокойството, страха от „другия, национа- 
лизацията на амбициите и повторната национализация на политиката създават 
заплаха от токсична дезинтеграция на общите ни интереси, от което Европа 
може само да пострада. Жалкият отклик на Европа към нейните банкови и дъл- 
гови кризи, към бежанската криза, към необходимостта от смислена между- 
народна, миграционна и антитерористична политика са все примери за това 
какво се случва, когато солидарността загуби своето значение: 

. « Накърняването на целостта на Европа, причинено от потушаването на 
Атинската пролет и от последвалото налагане на програма за икономи- 
ческа „реформа”, обречена на провал; 

. | Станалата обичайна презумпция, че винаги, когато трябва да се подпо- 
могне държавният бюджет или да се спаси някоя банка, най-слабите в 
обществото трябва да платят за греховете на най-богатите рентиери; 

. | Постоянният стремеж трудът да се превърне в стока и демокрацията да 
се изхвърли от работното място; 

. | Скандалният манталитет на „не в нашата градина” на повечето държа- 
ви - членки на ЕС, спрямо бежанците, доплували до бреговете на Ев- 
ропа, показва как сбърканият модел на европейско управление води до 
морално разложение и политическа парализа, както и че ксенофобията 

спрямо неевропейците следва смъртта на вътрешноевропейската соли- 
дарност; 

. “ Комичната фраза, до която стигаме, когато сложим една до друга трите 
думи „европейска”, „международен” и „политика”; 

. “ Декотата, с която европейските правителства решиха след ужасните 
атаки в Париж, че решението се крие в повторното издигане на гра- 
ниците, при положение че повечето от нападателите бяха европейски 
граждани - още един признак на моралната паника, давеща Европей- 
ския съюз, неспособен да обедини европейците да изковат общи реак- 
ции спрямо общи проблеми. 


Какво трябва да се направи? Нашият хоризонт 


Редлизмът изисква да работим за постигането на набелязаните цели 
в реалистичен срок. Затова РЕМ25 ще се стреми към постигането на четири 
важни пробива на равни времеви интервали, за да постигне до 2025 г. напълно 
демократична, функционираща Европа. 

Днес, сега, европейците навсякъде се чувстват предадени от институциите 
на ЕС. От Хелзинки до Лисабон, от Дъблин до Крит, от Лайпциг до Абърдийн. 
Европейците усещат, че един преломен избор се приближава бързо. Изборът 
между истинска демокрация и коварна дезинтеграция. Ние трябва решително 
да решим да се обединим, за да сме сигурни в очевидния избор на Европа: Ис- 
тинска демокрация! 

Когато ни попитат какво искаме и кога го искаме, ние отговаряме: 

ВЕДНАГА: Пълна прозрачност при вземането на решения. 

. “ Съветът на ЕС, Еврогрупата, Екофин, срещите относно данъка върху 
финансовите трансакции да бъдат излъчвани на живо; 

. | Да бъдат публикувани протоколите от срещите на Управителния съвет на 
Европейската централна банка няколко седмици след провеждането им; 

. “Всички документи, отнасящи се до жизненоважни преговори 
(ТПТИ/Трансатлантическото партньорство за търговия и инвести- 
ции/, заеми за „спасяване” на банки, преговорите за Брекзит), от- 
разяващи се върху всеки един аспект от бъдещето на европейските 
граждани, да се качват в интернет; 

. « Задължителен регистър на лобистите, който включва имената на кли- 
ентите им, възнаграждението им и записи от срещите им със служебни 
лица (избраните чрез гласуване, както и неизбраните). 

ДО ДВАНАДЕСЕТ МЕСЕЦА: Да се насочи нестихващата икономическа кри- 
за към съществуващите институции ив рамките на съществуващите договори на 
ЕС. Кризата на Европа в момента се разгръща едновременно в пет области: 

. « Публичен дълг 

. Банки 

. | Недостатъчни инвестиции 

. | Миграция 

е Нарастваща бедност 

Всички пет области в момента са оставени в ръцете на националните пра- 
вителства, които са безсилни да вземат мерки за тях. ОЕМ 25 ще представи под- 
робни предложения за политики, за да се европеизират те, като същевременно 
се ограничат самоволните правомощия на Брюксел и властта отново се върне 
в националните парламенти, в областните съвети, в кметствата и общностите. 
Предложените политики целят едно ново ангажиране на съществуващите ин- 
ституции (чрез креативно тълкуване на наличните договори и разпоредби), за 
да се стабилизират кризите с публичния дълг, банките, недостатъчните инвес- 
тиции и нарастващата бедност. 

ДО ДВЕ ГОДИНИ: Учредително събрание. 

Хората на Европа имат правото да обсъдят бъдещето на Съюза и задължение- 
то да трансформират Европа (до 2025 г.) в една пълноценна демокрация със суве- 
ренен парламент, уважаващ националното самоопределение и споделящ властта 
си с националните парламенти, регионалните събрания и общинските съвети. За 
да се направи това, трябва да се свика Учредително събрание от техни предста- 
вители. ГИЕМ25 ще насърчава създаването на Учредително събрание, състоящо 
се от представители, избрани по силата на транснационални избори. Днес, когато 
университетите кандидатстват пред Брюксел за финансиране на изследвания, те 
трябва да се организират в транснационални съюзи. По подобен начин при избора 
на Учредително събрание трябва да се заложи на избори, включващи кандидати от 
повечето европейски страни. Създаденото по този начин Учредително събрание 
ще бъде овластено да реши въпроса за една бъдеща демократична конституция, 
която до десет години да замени всички съществуващи европейски договори. 

ДО 2025 ГОДИНА: Влизане в сила на решенията на Учредителното събрание. 


Кои ще донесе промяната? 


Ние, народите на Европа, сме носители на дълга да си върнем контрола 
върху нашата Европа, като го вземем обратно от безотчетните „технократи”, 
съзаклятниците политици и сенчестите институции. 

Ние идваме от всяка една част на континента и сме обединени от различни 
култури, езици, техните акценти, политически пристрастия, идеологии, цвят на 
кожата, полова идентичност, религии и понятия за добро общество. 

Ние създаваме ПЕЕ М25 в стремежа си да преминем от Европа на „Ние, пра- 
вителствата” и „Ние, технократите” към Европа на „Ние, народите на Европа”. 


Нашите четири принцина са: 
. «Нито един европейски народ не може да бъде свободен, докато нечия 
друга демокрация бива потъпквана; 

» Нито един европейски народ не може да живее достойно, докато на 
друг подобно достойнство е отказано; 

. Нито един европейски народ не може да се надява на просперитет, до- 
като друг бива довеждан до постоянен фалит и депресия; 

е Нито един европейски народ не може да се развива, без да предоставя 
основните блага за най-слабите си граждани, без човешко развитие, без 
екологичен баланс и без решимост да се превърне в свободен от изко- 
паеми горива в един свят, който променя своите навици, а не променя 
климата на планетата. 

Ние се присъединяваме към великолепната традиция на нашите братя ев- 
ропейци, които са се борили векове срещу „мъдростта”, че демокрацията е лукс 
и слабите трябва да изстрадат това, което заслужават. 

Със сърца, умове и воли, посветени на тези ангажименти, и решени да 
променим състоянието на нещата, ние заявяваме следното. 


Нашият обет 


Ние приканваме всички наши братя европейци да се присъединят веднага 
към нас за създаването на европейско движение, което ние наричаме П:ЕМ25. 

. | Да се борим заедно срещу европейския истаблишмънт, който дълбоко 
презира демокрацията, за да демократизираме Европейския съюз; 

. | Да сложим край на свеждането на всички политически взаимоотноше- 
ния до взаимоотношения на власт, маскирани като чисто технически 
решения; 

. Да поставим бюрокрацията на ЕС в подчинение на волята на суверен- 
ните европейски народи; 

. “ Да разрушим досегашната доминация на корпоративната власт над во- 
лята на гражданите; 

. |“ Да реполитизираме правилата, които ръководят единния ни пазар и 
общата валута. 

Ние смятаме модела на националните партии, които формират повърх- 
ностни съюзи в Европейския парламент, за отживял. Докато борбата за демо- 
крация отдолу нагоре (на местно, регионално или национално ниво) е наложи- 
телна, не е достатъчно, ако тя се води без интернационална стратегия, насочена 
към паневропейска коалиция за демократизирането на Европа. Европейските 
демократи трябва първо да се обединят, да изготвят общ дневен ред и след това 
да намерят начини за свързването му с местните общности, както и на регио- 
нално и национално ниво. 

Нашата всеобхватна цел да демократизираме Европейския съюз се пре- 
плита с желанието ни да насърчаваме самоуправлението (икономическо, поли- 
тическо и социално) на местно, общинско, регионално и национално ниво; да 
държим отворени коридорите на властта за обществото; да приобщим социал- 

ните и гражданските движения, и да еманципираме всички нива на управление 
от бюрократичната и корпоративна власт. 

Ние сме вдъхновени от една Европа на разума, свободата, толерантността 
и въображението, възможни благодарение на пълна прозрачност, истинска со- 
лидарност и истинска демокрация. 


Ние сме устремени към: 

Една демократична Европа, в която цялата политическа власт произти- 
ча от суверенните народи на Европа; 

Една прозрачна Европа, където всяко вземане на решения става под 
зоркото око на гражданите; 

Една обединена Европа, чиито граждани имат толкова общо помежду 
си като нации, колкото гражданите от една и съща нация; 

Една реалистична Европа, която си поставя задачата да извърши ради- 
кални, но постижими демократични реформи; 

Една децентрализирана Европа, която използва централната власт за 
увеличаване на демокрацията на работното място, в града, региона и 
страната; 

Една плуралистична Европа на регионите, етническите общности, ре- 
лигиите, нациите, езиците и културите, 

Една егалитарна Европа, която приветства различията и е сложила 
край на дискриминацията на базата на пола, цвета на кожата, социал- 
ната класа или сексуалната ориентация, 

Една културна Европа, която впряга културното разнообразие на на- 
родите си и насърчава не само безценното културно и историческо на- 
следство, но също и творчеството на дисиденти художници, музикан- 
ти, писатели и поети на Европа; 

Една социална Европа, която признава, че свободата изисква не 
само освобождаване от намеса, но също така изисква предоста- 
вянето на основните блага, които да избавят човека от нужда и 
експлоатация; 

Една продуктивна Европа, която насочва инвестициите към споделен, 
зелен просперитет; 

Една устойчива Европа, която живее в рамките на възможностите на 
планетата ни, като свежда до минимум екологичното си въздействие 
и оставя максимални количества полезни изкопаеми в земната й по- 
върхност; 

Една екологична Европа, ангажирана в истински световен зелен преход, 
Една креативна Европа, която освобождава иновативния потенциал на 
въображението на гражданите си; 

Една технологична Европа, която вкарва новите технологии в служба 
на солидарността; 

. “ Една исторически настроена Европа, която се стреми към светло бъде- 
ще, без да се крие от миналото си; 

. “ Една интернационална Европа, която третира неевропейците като са- 
мостоятелни същности; 

. « Една мирна Европа, която деескалира напреженията на Изток и в 
Средиземно море и която застава като крепост срещу сирените на 
милитаризма и експанзионизма; 

. “ Една отворена Европа, която е жива за идеи, хора и вдъхновение от це- 
лия свят и която разпознава в преградите и границите знак на слабост, 
който разпространява несигурност в името на сигурността; 

. « Една освободена Европа, където привилегиите, предразсъдъците, ли- 
шенията и заплахите от насилие изчезват и дават възможност на евро- 
пейците да се раждат в по-малко стереотипни роли, да се радват на рав- 
ни шансове за развитие на потенциала си и да са свободни да избират 
повечето от своите партньори в живота, работата и обществото. 


Сагре ет! 





# През лятото на 2015 г. Жан-Люк Меланшон, Стефано Фасина, Зоя Константополу, Оскар Лафонтен 

и Янис Варуфакис публикуваха „План Б за Европа". Този документ е подписан от депутати в парла- 
ментите на европейските страни, както и от евродепутати. 
В края на есента на 2015 г. Варуфакис оповести създаването на своето Паневропейско движение 
- БЕМ25. В края на януари 2016г. е публикуван Манифестът на движението, преведен на 19 езика. 
Движението ОЕМ25 и Манифестът са публично представени на 9.1.2016 г. в Народния театър 
„МокзБййпе" на площад „Роза Люксембург" в Берлин. Над 50 световноизвестни личности от поли- 
тическите и научните среди изнасят доклади. Сред тях са Джон Гълбрайт, Славой Жижек, Джулиан 
Асандж, Брайън Ино и други. 


Превод: Иван Динков-младши 

Валентин Старчев 

ПОНЕДЕ НИК 

ЗАВРЪЩАНЕ НА ДЪРЖАВАТА 
В УПРАВЛЕНИЕТО НА ИКОНОМИКАТА 





Иван Ангелов - член-кореспон- 
дент на БАН, професор, доктор 
на икономическите науки. Рабо- 
тил е повече от 11 години в ООН. 
От 1960 г. работи в Икономиче- 
ския инапитут на БАН. Специа- 
лист по макроикономическа по- 
литика. Ръководител е на научен 
колектив, който 13 поредни годи- 
ни публикува независими анализи 
за текущото състояние на ико- 
номиката и прави средносрочни 
и дългосрочни прогнози. Има над 
230 научни публикации, между 
които 14 монографии. 


Иван Ангелов 


() близо 30 години нашата икономика функционира 
по правилата на „Вашингтонския консенсус. При- 
лага се сляпо догмата за „по-малко държава в иконо- 
миката”. Упорито се налагат препоръките на ултракон- 
сервативни икономисти като Хайек, Мизес, Фридман и 
други. Преди години президентът Рейгън дори изрече 
недомислието, че „държавата не може да решава про- 
блеми, защото тя самата е проблем”. Тази догма се про- 
вали тотално в България и в другите източноевропей- 
ски страни. А инавсякъде по света, където се опитаха да 
я прилагат. У нас все още има хора, които не са разбра- 
ли, че тя е безнадеждно и необратимо компрометирана. 
Все повече хора обаче виждат, че трябва да възприемем 
концепцията за „регулирана пазарна икономика”, която, 
наред с всичко друго, предвижда и активно участие на 
държавата, съвместно с пазара, в управлението на сто- 
панската дейност. 

Държавата трябва да се завърне в управлението 
на икономиката и във всяка друга дейност и да бъде 
не само като активен регулатор, какъвто се стреми да 
е сега, но и собственик, и оператор на стопанска дей- 
ност. Това означава да се създават държавни произ- 
водствени предприятия с предимство в най-важните 
структуроопределящи отрасли и сфери. Във високо- 
технологични индустриални, транспортни, земеделски 
и други производствени, изкупвателни и търговски 
дейности. В научноизследователски, иновационни, 
внедрителски и културни области. В здравни и други 
социалноориентирани дейности, в дейности, упраж- 
нявани в условията на естествен монопол. Да не гово- 
рим за правораздавателната система, за сигурността и 

отбраната, които са необходимо присъщи на държавата. И в които са недопусти- 
ми пазарни отношения. 

Държавата и пазарът имат свои силни и слаби страни в управлението на сто- 
панската дейност. Освен това има кризисни периоди, през които държавата е повече 
необходима за излизане от кризата и за нормалното развитие на икономиката, а през 
други - пазарът. Затова е желателно те да се допълват взаимно и да си помагат. То 
може да се постига чрез формулата за съвместна държавно-частна стопанска дейност. 

Как обаче да стане това? Трябва да се наложи принципът: предимствата на 
държавата и на пазара да се доказват в реални стопански условия, а не в кабинети- 
те на политиците и на учените - либерални схоластици. Следва да се прилага тази 
форма на стопанско управление, която обслужва най-добре интересите на хората 
и еикономически рационална. Това е критерият. 

Не е обаче достатъчно да се каже, че държавата трябва да се завърне в 
управлението на икономиката. Зависи за каква държава става дума. Ако се за- 
върне сегашната българска авторитарна държава, в която тоталното управле- 
ние принадлежи на един човек; ако държавата е като разграден двор, каквато 
е сега нашата държава; ако се ширят престъпността и корупцията, както е сега 
у нас; ако продължава раболепната външна политика, с която се жертват фун- 
даменталните наши национални интереси в името на някакви натрапени ни 
абстрактни евро-атлантически интереси или на други чужди интереси - полза 
от такова завръщане няма. 

То е еднакво лошо, в някои случаи дори по-лошо от настоящото косвено 
управление на едрия капитал чрез уреждане на свои хора за министри и на други 
висши държавни длъжности или чрез вербуване на хора от най-високото държав- 
но управление в служба на неговите интереси! 

Имам предвид завръщането на демократичната социална държава, прокла- 
мирана в нашата конституция. Това означава завръщане на държавата, която: 

Провежда политика в полза на голямото мнозинство от населението, не допус- 
ка масова бедност и растяща доходна и имуществена пропаст между бедни и богати. 

Изречено още по-конкретно - провежда политика на ускорено догонващо 
икономическо развитие и нарастваща производителност и конкурентоспособ- 
ност; развива високотехнологични и експортноориентирани производства; води 
активна инвестиционна политика и модернизация на структурните характерис- 
тики на икономиката и обществото; реиндустриализира и съживява земеделие- 
то; справедливо разпределя общата новосъздадена стойност между заплати и пе- 
чалба; налага преки прогресивни данъци (върху доходите на физическите лица 
и печалбата) до 30-3590; пренася тежестта на данъчното облагане върху най-б0- 
гатите 5-1090 и облекчава бедните и средните слоеве; води политика на умерено 
доходно и имуществено разслоение. 

Провежда активна политика в Здравеопазването, образованието, науката, 
културата, работи по социални програми за най-нуждаещите се слоеве от населе- 
нието; прави радикални подобрения в пенсионната система. 

Провежда мащабна спешна политика за ограничаване на демографската кри- 
за и за предотвратяване на прерастването й в демографска катастрофа през бъд- 
ните десетилетия. 

Провежда активна политика за опазване на околната среда. 

Провежда мащабна политика за повишаване на ефикасността на правораз- 
давателната система, за подобряване на националната ни сигурност и осигуряване 
на отбраната на страната. 

Работи активно за интегрирането на България в Европейския съюз; за огра- 
ничаване на демографското ни ограбване от богатите държави; за защита на на- 
ционалните ни интереси в тази общност и за нейното реформиране като доброво- 
лен демократичен съюз на народи и държави, а не на международни корпорации. 

Оказва временна помощ на преследвани в други страни мигранти, без да допус- 
ка пренаселването на България сикономически и други имигранти и избледняването 
на нашата национална идентичност в полза на неясни евро-атлантически ценности. 

Провежда балансирана външна политика, в основата на която са национал- 
ните ни интереси, цивилизационният ни избор - дружба със славянските народи 
и православна религия. 

За завръщането на такава държава аз пледирам в настоящата статия и във 
всички други мои публикации на тази тема през последните 15-20 години. 

Известно е обаче, че няма идеално функциониращ пазар. По много причи- 
ни няма и напълно лоялна конкуренция. Поради това не може да се разчита сля- 
по само на конкуренцията между производителите за постигане на справедливи 
цени и най-високо качество на предлаганата на пазара продукция. Особено ако 
има очевидни доказателства за „замърсена конкуренция”. В такива случаи пър- 
вата коригираща реакция трябва да бъде регулативната намеса на държавата в 
защита на националните интереси и за предотвратяване на тежки социални по- 
следствия за най-уязвимите слоеве на обществото. 

Цени, които се колебаят с 30-40-5090 в рамките на няколко дни или седмици 
„в зависимост от търсенето и предлагането” (както беше наскоро у нас с цените 
на електроенергията на т.нар. свободен пазар), нямат нищо общо с истинските 
пазарни цени. Това са спекулативни цени. Сам по себе си този факт дискредитира 
самото понятие „пазарни цени” и показва липсата на солидна икономическа ос- 
нова, на която те да са базирани. 

Още по-дискредитираща е ситуацията в световен мащаб с резките проме- 
ни от ден в ден или с прекалено бързите колебания в цените на петрола и на 
другите енергийни продукти. С такива манипулирани исевдопазарни цени се 
срива икономиката на средни и дори на големи държави и се подкопава бла- 
госъстоянието на стотици милиони хора в страните производителки и на по- 
требителите изобщо. Последните десетилетия ни дават достатъчно убедителни 
подобни примери. 

Всеки що-годе голям производител може да си играе със спекулативни цени, 
като манипулира търсенето и предлагането при неизменни производствени ус- 

ловия и стабилни производствени и транспортни разходи, и да увеличи съвсем 
необосновано печалбите си. В такива случаи в национален мащаб може да се раз- 
чита само на добре известните инструменти на регулираната пазарна икономика, 
за да се отстранява или поне да се смекчава влиянието на спекулативните намеси 
на пазара. В световен мащаб това може да бъде регулирано с подходящи междуна- 
родни споразумения, примерно в рамките на Световната търговска организация. 
Важно е обаче подобни споразумения да бъдат спазвани от главните участници на 
съответния пазар, което засега невинаги се постига. 

Време е у нас да се прекрати системната поголовна приватизация и конце- 
сиониране. Не трябва да се приватизират или да се дават на концесия нормално 
работещи предприятия, социалноориентирани дейности и естествени монопо- 
листи. Защото всеки монопол е опасен, но най-лош е частният монопол, понеже 
най-трудно се поддава на обществен контрол. Този монопол дискредитира и дори 
разрушава нормалния пазар. 

Ако едно държавно предприятие работи добре, конкурира се успешно на па- 
зара и обслужва нормално своите клиенти, какъв е смисълът да бъде приватизи- 
рано! Освен ако някой високопоставен държавен чиновник или цяло правител- 
ство цели да го подари на безценица на роднини или на политически приятели. 
Както беше направено с хиляди нормално работещи малки и големи български 
предприятия през последните 25-30 години. 

Да се допуска приватизация предимно на губещи държавни обекти, за да бъ- 
дат оздравени от частни предприемачи и да се използват от тях в съответствие със 
законите. Нали в някои среди все още смятат, че частният предприемач винаги е 
по-добър собственик и стопанин от държавата. Така ще му се дава възможност да 
прояви своята предприемчивост. А на обществото - да я провери. Ако съдим по 
реалностите през последните десетилетия, единственият противник на привати- 
зацията на нискорентабилни предприятия е частният сектор. Той предпочита по- 
лесното. Не е склонен да демонстрира уж по-голямата си предприемчивост чрез 
рехабилитация на нерентабилни стопански дейности. 

Още при изработването на известния Указ 56 през 1987-1988 г. заложихме 
принципа: всеки български гражданин може да създава собствено предприятие 
с желан от него предмет на дейност. За целта не беше нужно разрешение от вла- 
стите, а само регистрация. Това даваше големи възможности на предприемчи- 
вите българи. 

Вместо този икономически здравословен подход МВФ, Световната банка и 
другите западни съветници ни натрапиха принципа на бързата приватизация на 
всички държавни имоти. Така най-добре работещите държавни предприятия бяха 
продадени на безценица на „избрани купувачи”. По същество те бяха подарени. 

Милтън Фридман - един от идеолозите на шоковата приватизация в 
Русия ив Източна Европа, сам признава това няколко години преди смъртта 
си. В интервю с известен американски журналист той казва, че в спора по тази 
тема Джоузеф Стиглиц е бил прав и че приватизацията в този регион на света 

се е превърнала в огаб гайпон (разграбване). В резултат на това разграбване 
България загуби десетки милиарди левове и прахоса високата квалификация 
на стотици хиляди инженерни и други специалисти, за чиято подготовка бяха 
изразходвани много десетки милиарди левове. 

Както посочих, освен като активен регулатор на стопанската дейност държавата 
трябва да участва пряко в собствеността на производствения капитал с дялове или 
акции ив управлението на най-важните компании на България. Държавата трябва да 
може да притежава изцяло и големи високотехнологични и експортноориентирани 
предприятия, работещи в конкурентна среда, осигуряващи рационална заетост 
и равнопоставени пред закона като всички останали. По този начин държавните 
компании могат да влияят с конструктивното си стопанско поведение за спазване на 
правилата на лоялната конкуренция от всички участници в нея. 

Престъпната приватизация осигури на българския пазар добри условия за 
проява на престъпни или полупрестъпни наклонности. Със силно деструктивни 
последствия при неговото функциониране. Тези последствия могат да се смекчат. 
За целта трябва да се проверят приватизационните сделки за най-големите 60-70 
стопански обекта. Това трябва да стане до края на 2020 г. Има идеи да се проверят 
всички приватизирани обекти, но това не е възможно по много причини, които 
едва ли е уместно да изреждам тук. 

Ревизията на сделките за ограничен брой най-големи обекти сигурно ще 
разкрие много шокиращи престъпления. Сега почти всички признават, че при- 
ватизацията е била престъпна и не е създала условия за нормален пазар, а не се 
пристъпва към наказване на извършителите. Виновниците за тези престъпления 
трябва да бъдат наказани колкото може по-скоро. Ако това не се направи, след 
време българското общество може да поиска наказания за най-висшите държав- 
ни служители, които отлагат ревизията и така прикриват престъпниците. 

Частният сектор може и трябва да се развива като една от основите на нор- 
малния български пазар. Но не като изкупува при съмнителни обстоятелства 
нормално функциониращи държавни или общински предприятия с известна фа- 
брична марка и с разработен от години пазар, а като създава сам нови производ- 
ствени предприятия и с добрата си работа разширява пазара им и поема произти- 
чащия от това здравословен риск. 

Желателно е да се създаде държавен или държавно-частен Инвестиционен 
фонд с първоначален капитал от 2 млрд. лева, който впоследствие следва да се 
разширява. Този фонд да предоставя целеви кредити при изгодни условия чрез 
Българската банка за развитие. До края на 2019 г. да се внесе в Народното събра- 
ние проектозакон за статута и функционирането на фонда. 

Трябва да се създаде и силна държавна търговска банка, с разгърната клонова 
мрежа из страната, способна да провежда активна кредитна дейност, включител- 
но и облекчено целево кредитиране на приоритетни високотехнологични нацио- 
нални проекти, а също кредитиране на малкия и средния бизнес при подходящи 
условия. Това може да се постигне чрез значително увеличаване на капитала и на 

клоновата мрежа на Българската банка за развитие. Все във връзка с това да се 
създаде и държавна или държавно-частна Експортна банка. 

Трябва да се реабилитира и кооперативната собственост във всичките й 
форми и да се подпомага с инструментите на икономическата политика на 
държавата. Кооперативното движение има 130-годишна история и богати 
традиции в България. Първата българска кооперация е била създадена в 1890 г. 
в с. Мирково. Земеделски производствени, потребителски и други кооперации 
съществуваха у нас до Втората световна война. Пазарните фундаменталисти 
смачкаха и това оригинално българско творение след 1990 г. Време е то да се 
възроди. До средата на 2020 г. да се приеме Закон за земеделските производителни 
кооперации, а също и отделен закон за другите видове кооперации, който да 
урежда функционирането на различните производствени, потребителски, 
ремонтни, транспортни и други кооперации. 

Сега у нас има около 900 земеделски кооперации. Само 1,590 от собственици- 
те притежават над 8590 от земята. В ЕС няма друга страна с такава свръхконцен- 
трация на собствеността върху земята. Подобна концентрация не е имало и в сто- 
панската история на България. Останалите 1590 от земята принадлежат на десетки 
хиляди дребни собственици. Само чрез сдружаване в земеделски кооперации те 
могат да защитават интересите си в конкуренция с крупните собственици на земя. 
Необходимо е също приемането на закон за максималния размер на земята, която 
може да притежава един човек или едно домакинство. 

Българското земеделие е в дълбока криза по много причини. Дори по-дъл- 
бока, отколкото индустрията. То се нуждае от мащабна държавна помощ. За цел- 
та е необходимо да се създаде Държавен инвестиционен земеделски фонд с на- 
чален капитал от 1,5 млрд. лева, който впоследствие може да се разширява. Поне 
500 млн. лв. от този фонд през началния период следва да се предоставят като 
безлихвен инвестиционен кредит и дори като безвъзмездна помощ на конкурсна 
основа за възстановяване на съсипаното овощарство, зеленчукопроизводство, 
производство на грозде, животновъдство и други традиционни земеделски кул- 
тури, за които България има благоприятни природно-климатични условия. Увле- 
чението предимно в производство на зърно при нашите условия е груба грешка 
с тежки последици. 

Да се прекрати приватизацията на общински дейности и да се насърчава 
общинската собственост. Да се преразгледат договорите за приватизация и кон- 
цесия на най-важните общински обекти през последните 29 години и при устано- 
вени груби нарушения в договорите и/или в тяхното изпълнение те да се развалят, 
а дейностите да се връщат на общините. За целта да се направят необходимите 
законови промени по отмяна на давността. 

Да се прекрати масовата практика за предоставяне на концесия на пре- 
обладаващата част от общинските комунално-битови дейности в миналото 
(водоснабдяване, отопление, осветление, ремонт и поддържане на улици и сгра- 
ди, чистота, снегопочистване, вътрешноградски транспорт и други). С времето 

преобладаващата част от тези традиционни общински битови дейности трябва да 
се възстанови на общините. 

Трябва да се настоява за радикално подобрение на условията за концесия, за 
по-добра защита на националните ни интереси, а сроковете и условията на кон- 
цесиониране да се уеднаквят с европейските практики. Това ще спомогне също 
и за стабилизирането и нормалното функциониране на пазара. Има многоброй- 
ни факти за предоставяне на концесии при унизително неизгодни за българската 
държава условия. Компетентните държавни органи трябва да проверят до края на 
2020 г. договорите за най-големите концесии и при установени груби нарушения 
да се пристъпи към тяхната промяна, независимо от давността. Виновните трябва 
да бъдат наказани. 

Процедурата за концесиониране на Софийското летище трябва да се пре- 
крати, защото нищо не налага такива действия, освен користни намерения на 
инициаторите. Летището работи с добри стопански резултати и има перспекти- 
ви за още по-добри през близките години, ако се подобри неговото управление. 
Нека активните радетели за такава концесия да знаят, че един ден може да им се 
потърси наказателна отговорност за съзнателно ощетяване на държавните ин- 
тереси. Неслучайно служебното правителство на проф. Огнян Герджиков пре- 
крати тази концесия преди около две години. Освен това авторите на идеята за 
тази концесия възнамеряват да използват приходите за финансово оздравяване 
на БДЖ. Според закон от преди 10 и повече години приходите от приватизация 
и концесиониране задължително се внасят в Сребърния фонд за бъдещо пови- 
шение на пенсиите. 

Извършваните в миналото очевидно неизгодни за държавата приватиза- 
ционни и концесионни сделки не трябва да се защитават с формалните срокове 
за давността. Неспазването на давността сега се смята за нарушение на закона. А 
нима масовото и мащабно ограбване на държавата преди години е било съобра- 
зено с нормалните закони за стопанска дейност! В много случаи участниците в 
престъпленията тогава сами са приемали подходящи закони, с които да осигурят 
формална законност за стопанските си престъпления. Тези престъпни факти не 
бива да се пренебрегват сега за опазване на виновниците от наказания. 

Ревизията на приватизационните и концесионните сделки трябва да се про- 
веде от държавата с твърда ръка. Облагодетелстваните от тези престъпления 
сигурно ще се съпротивляват. Ще се позовават и на принципа за давността. Све- 
товната история показва, че давността не важи за най-големите престъпления във 
всички области. Гигантската приватизация на имущество за много десетки мили- 
арди левове, създадено от няколко поколения българи от 1945 (аи преди това) до 
1990 г., е такова престъпление. 

Масовата бедност, все по-острото разделение между бедни и богати и фак- 
тът, че България е най-бедната страна в ЕС, засилва тези очаквания в обществото 
до огромни размери. Нетърпението за такава ревизия и гневът от съзнателното 
й отлагане с цел тя да се избегне благодарение на давността могат да доведат до 

народни бунтове през следващите години. Такива експлозии на растящото него- 
дувание могат да се избегнат само чрез бързи и твърди действия на държавната 
власт за наказване на престъпленията. 

Споменавам неколкократно за отмяна на давността, защото тя вече се из- 
ползва за защита на масовите престъпления при приватизацията, концесиони- 
рането, държавните поръчки и други стопански сделки през последните 20-25 
години. Това се аргументира” със спазването на важния принцип за давността в 
правната теория и практика. То може да е логично, когато стопанските сделки са 
извършвани в нормални условия. В нашия случай не е било така. Известни са ма- 
совите престъпления при приватизацията и концесионирането, които не трябва 
да останат ненаказани. А нима законността е спазвана при масовото ограбване на 
обществено богатство през последните десетилетия! 

Подходът трябва да е симетричен. На бруталните методи за отнемане на пуб- 
лична собственост в миналото държавата трябва да отговори с брутални методи 
за нейното възстановяване сега, ако липсват формални законови методи. В двата 
случая трябва да се прилагат еднакви правила и методи. Това е и логично, и спра- 
ведливо! 

Трябва също да се възстанови персонификацията на собствеността. Трябва 
да сезнаят реалните собственици във всяка акционерна или друга частна фирма, с 
които, при нужда, да се водят преговори и/или да им се търси отговорност. Хаосът 
с анонимната собственост на важни фирми у нас трябва да бъде прекратен. 

В държавните, общинските и частните фирми да се въведе доброволно ак- 
ционерно участие на техния персонал и съответно участие в управлението на 
фирмите. Подробностите да се уредят със закон, изготвен съвместно със синди- 
катите. 

Ще обобщя: Българската икономика следва да функционира като „регули- 
рана пазарна икономика”. Това означава съчетаване на ролята на държавата и 
ролята на пазара, които ще се допълват и подпомагат взаимно. В сравнение със 
сегашното положение ролята на държавата ще нарасне значително - и като регу- 
латор, и като непосредствен стопански оператор. Държавата ще формулира стра- 
тегическите цели на развитието на икономиката и на обществото и тяхната кон- 
кретизация в няколко най-важни национални цели и приоритети. Държавата ще 
разработва национални и секторни стратегии, програми и политики за постигане 
на целите чрез създаване на подходяща икономическа и социална среда, а не чрез 
административни команди на правителството. 

огонващото развитие не е популярен термин у 

нас. Както и другото понятие - „технология. И 
двата термина се споменават отвреме навреме, но вни- 
манието на обществото е насочвано в съвсем други 
посоки. Има и изключения - както неотдавна излязла- 
та книга на чл.-кор. Иван Ангелов под заглавие „Стра- 
тегия за догонващо икономическо развитие на Бълга- 
рия до 2040 година”. В нея се прави подробен анализ и 
се гради стратегия как да се осъществи такова разви- 
тие в нашата страна за дълго време - над 20 години. В 
книгата се съдържат редица верни констатации за се- 
гашното състояние на българската икономика и се по- 
сочват възможностите за реализиране на догонващо 
развитие. 

Освен от чисто икономическа гледна точка, към 
такова развитие може да има и друг поглед - от стра- 
на на техниката, технологиите и иновациите. Това е 
предмет на настоящите редове. 

Връзката между икономиката и технологиите не 
е линейна, но е безспорно, че между тях съществува 
силна взаимозависимост. Не е възможно да се изгради 
висококонкурентна икономика без добре развити тех- 
нологии. И обратно. На неразвита икономика съответ- 
стват несъвършени технологии. Икономиката и техно- 
логиите могат да се разглеждат донякъде като скачени 
съдове. Тъй като статистическите ведомства почти не 
се занимават със събиране и обработка на данни за тех- 
нологиите, с известно приближение за тях може да се 
съди по съответните икономически показатели. 

България осъществи реформите след 1990 г. мъ- 
чително и с продължителен спад в икономиката ив 

социалната сфера. Към 2001 г. нивото на икономиката беше 7690 от нивото през 
1990 г., а предреформените показатели бяха достигнати едва към 2010 година. 

Между нашата страна и другите членки на ЕС продължава да същест- 
вува немалка разлика: към 2015 г. минималната заплата у нас е 255 евро, а 
в Германия - 1498 евро; средната заплата в България е 400 евро, ав ЕС - 
1508 евро. 

Заедно с Румъния и Литва България заема последно място в ЕС по неравен- 
ство на доходите - за 2015 г. трите страни имат коефициент на Джини от 37 до 
37,9, докато аналогичният коефициент на ЕС е 31. Засилващото се неравенство 
забавя икономическото развитие. 

По брутен вътрешен продукт (БВП) на човек от населението, който е 
общоприет показател за оценка на икономическото развитие на държавите, 
България със своите 4790 също е на последна позиция. През 2006 г. този 
показател е бил 3690, т.е. годишното увеличение е 0,8890 - твърде малко 
за догонващо развитие. Едва ли е коректно да се прогнозира кога при тези 
темпове за развитие ще се достигнат аналогичните средностатистически 
параметри на ЕС. Но и несложните пресмятания показват, че за да настигне 
съществуващия средногодишен растеж на БВП на ЕС от 3-3,590, на България 
ще йе нужен аналогичен растеж от 590 или средно от 490 до 690. Това може да 
осигури стабилно догонващо развитие за страната ни. 

Такъв растеж изисква значителна мобилизация на националния човешки 
потенциал и на ресурсите ни, както и умело ефективно управление на държав- 
но, общинско и корпоративно равнище. Изисква добре пресметната и осигурена 
с приоритетни ресурси последователно изпълнявана държавна стратегия, не- 
разделна част от която е дългосрочното разумно управление на технико-иконо- 
мическите процеси. 

С какво сега у нас се характеризира управлението на тези процеси? - Както 
се получи - процесите са вероятностни. Но пазарът управлява на къси дистан- 
ции, той избягва да поема по-големите рискове, характерни за дългите периоди. 
Поради това дългосрочните значителни инвестиции - „на дълги фарове” - във 
високотехнологичните производства са като правило в крупните корпорации. 
Многобройните малки и средни предприятия се управляват чрез стратегии „на 
къси фарове” ис неголеми рискове. 

Какви технологии се използват основно у нас? - Почти изключително внос- 
ни, реализирани чрез импорт на машини и съоръжения от пазара на страни, 
които са ги създали, произвели и продали. Следователно, купувайки тези внос- 
ни машини и технологии, българският бизнес заплаща и немалка част от стой- 
ността на тяхната разработка, която е включена в цената им. На него не му тряб- 
ват българска наука и развой, той ги внася отвън. 

Дали е възможно по този начин да се получи по-висока средна стойност 
на тези машини и съоръжения, отколкото в страната, където са създадени? - В 
никакъв случай, и това се доказва ежедневно на практика. Което означава, че 

тази стратегия може само да скъси дистанцията с развитите страни, но не и да 
ги догони, т.е. реализира се само недогонващо развитие. Не повече. 

Чрез тази стратегия българските производители не поемат големи риско- 
ве, свързани с нови разработки и иновации, като се задоволяват със средни за 
пазара печалби, т.е. предпочитат „птичка в ръката”, но неи „щъркел в небето” А 
„щъркел” може да се хване само ако се инвестира в нови, свои, патентно защи- 
тени технологии, машини и съоръжения, чрез които да се осигурят пазарен дял 
и печалби, надвишаващи значително средностатистическите за пазара. 

Това е вече друга стратегия, която предполага инвестиране в българската 
наука и развой и затваряне на целия цикъл - от съдържателната идея до пазар- 
ната реализация. Това е пътят към реализиране на истинско догонващо раз- 
витие, което се осъществява най-добре във високотехнологични иновативни 
производства. 

Тъй като този модел у нас не се развива, българската наука в значителна 
степен е откъсната от реалностите на производствената и стопанската дейност. 
Тя не е нужна на бизнеса, той не желае да я финансира, поради което науката е 
принудена да се занимава с това, за което й предоставят неголеми, фактически 
символични средства, а именно писане на статии, „цитатничество” и изяви 
пред световната научна общност. Без значение за използваемостта у нас. Този 
момент вече настъпва и рано или късно той ще погуби значителна част от бъл- 
гарската наука - и академичната, и университетската, а и корпоративната. Без 
наука университетските изследователи ще се превърнат в „даскали”. 

Тези проблеми не вълнуват многобройните български работодателски ор- 
ганизации, които се занимават основно със своите тяснопрофесионални зада- 
чи за намаляване на корпоративните данъци и на разходите за работната сила. 
При по-малки или въобще без рискове и рискови фондове, свързани с инова- 
ции и нови оригинални технологии. И без разходи за наука, за подпомагане 
на професионалното и висшето инженерно образование. Сред българските 
бизнес среди се застъпва становището, че всичко това трябва да се получава 
безплатно от държавата, макар че у нас се плащат едни от най-ниските в ЕС 
корпоративни данъци. 

От друга страна, държавата не може да осигури ефективни преференции 
за родния бизнес - и при обществените поръчки, и при износа и вноса. Тя ев 
менгемето на многобройните брюкселски правила и ограничения, под зоркото 
око на могъщи европейски корпорации, които доминират в ЕС и се стремят да 
усвояват инвестиционните ресурси във всяка от държавите на Съюза. Развити- 
те страни са ги създавали и укрепвали в течение на столетия, а и сега намират 
начини да ги подпомагат. Всичко това вкарва българската държава в един срав- 
нително тесен коловоз при подпомагането на иновационното инвестиране на 
бизнеса у нас. 

Сега в България липсва широко инвестиране на чуждестранен капитал 
във високотехнологичното производство, което съществено може да подобри 

догонването на средноевропейското ниво - така, както това се осъществява в 
Чехия, Словакия, Словения, Унгария. У нас чуждестранният капитал инвестира 
главно в ниско- и само в някои случаи в среднотехнологичните производства. 
Това не е достатъчно за догонващо развитие! 

Сред многобройните кохезионни и други програми на ЕС липсва програма 
за изравняване на икономическите и технологичните възможности на старите 
и новите членове на Съюза. Говори се само за „представяне на въдици и как се 
лови риба”, но не повече. Това явно не е достатъчно, поради което изравняване- 
то на тези две групи страни в ЕС върви бавно и противоречиво. 

Правителствата на (бавно)догонващите страни не поставят на обсъждане 
проблемите за преодоляване на изоставането им с необходимата настойчивост 
и това е в противоречие с националните интереси. Следвоенният опит на ня- 
кои разорени или слаборазвити страни като Япония, Южна Корея, Сингапур и 
Тайван показва убедително, че това е възможно и реализуемо, стига да има еди- 
нение и - което е твърде важно - волево и целенасочено държавно управление, 
отстояващо общонационалните интереси. 

Какво е необходимо за това Преди всичко - разумно осмисляне и използва- 
не на опита на страните, успешно осъществили догонващо развитие, както и от- 
читане на българския опит от следвоенното индустриално догонващо развитие. 

Основните принципи са добре известни и многократно посочвани като 
примери за следване: 

1. На базата на общонационален консенсус между бизнеса, държавата и 
науката трябва да се установят тези немного на брой направления и отрасли, 
където има възможност да се разработят, произвеждат и продават преди всичко 
високотехнологични стоки, услуги и процеси. В тези области трябва да се ин- 
вестират средства за създаване на нови, оригинални български пробивни тех- 
нологии. Такива приоритетни области биха могли да бъдат конкуретоспособни 
изделия със съответни търговски ниши от военнопромишления комплекс, ви- 
сокотехнологичното машиностроене, преработката на храни и хранителни про- 
дукти, фармацевтиката. Те трябва да се утвърдят от Народното събрание и да се 
превърнат във фокус на общонационалните усилия. 

2. Въз основа на опита на развитите страни трябва да се изгради добре 
структурирана иновационна система на държавно и общинско равнище с равен 
дял на участниците в държавния апарат, бизнеса и науката, които да функцио- 
нират на доброволен принцип и да изработват препоръки за ефективни инова- 
ционни политики и стратегии. 

3. Повече от необходимо е изграждането на крупни държавно-частни па- 
зарни структури, в които да се инвестира за постигане на пазарни пробиви във 
високотехнологичните производства. Те трябва да работят на основата на малко 
на брой национални програми, одобрени от Народното събрание. 

4. На основата на европейския опит да се изградят у нас работещи риско- 
ви и гаранционни фондове, чиито възможности за ускоряване на иновацион- 

ната дейност са значителни. Това е доказано от американския, японския и из- 
раелския опит. Те също могат да работят успешно със смесен държавно-частен 
капитал. 

5. Чрез съответни преференции бизнесът може да бъде накаран да инвес- 
тира в изследователската дейност, корпоративната наука и патентното дело - 
поне два пъти повече от държавата. Сегашната ситуация е ненормална! 

6. Ускореното развитие на средното професионално и инженерно образо- 
вание се разглежда в развитите страни като път към високотехнологичните про- 
изводства. В тези страни в посочените две направления освен държавен се влага 
и значителен корпоративен капитал. Ако у нас на тези проблеми не се обърне 
необходимото внимание, инвестициите във високотехнологични производства 
ще заобиколят страната ни. За пример може да послужи Китай, където се обуча- 
ват половината от дипломираните инженери на планетата! 

По всяка от тези шест позиции у нас нещичко се прави, но липсват убе- 
дителни крайни резултати. И няма догонване на развитите европейски дър- 
жави! 

Често възникват въпроси дали не трябва по същия начин да се подпомагат 
и здравеопазването, земеделието, туризмът, социалната сфера и др. Да, но тряб- 
ва да се влагат допълнителни приоритетни средства преди всичко там, откъдето 
е най-вероятно да дойде бързо увеличение на националното богатство. 

И още нещо. Хоризонтът на технико-икономическото прогнозиране не 
трябва да бъде по-продължителен от 10 години, защото авторитетните изследо- 
ватели посочват, че това е период, през който донякъде се опазват общите тен- 
денции за развитие. Прогнозираната среда е силно стохастична и при по-дълъг 
период вероятностите за правилно прогнозиране намаляват значително. 

От друга страна, целият съвременен свят е в бързо променяща се и силно 
стохастична среда на големи промени, може би ив бифуркационни състояния; 
при определени обстоятелства страната ни може да получи допълнителни въз- 
можности за ускорено развитие. Но това не подлежи на прогнозиране. 

На практика сега остават две възможности: 

- или да се разчита само на „дългата (по-скоро „късата”) ръка на пазара”, 

което означава, че през следващите десет години няма да се осъществи до- 

гонващо развитие; 

- или, на основата на успешно използваните от редица страни методи и 

средства, да се осигурят технологични, а оттам и иновационни, и икономи- 

чески пробиви в производството и завоюването на пазарни ниши - това 
ще скъси дистанцията от средноевропейските показатели и ще даде въз- 
можности за тяхното достигане у нас. 

А няма ли някой друг, по-лесен начин да се осъществи такова развитие? - 
Засега още никой не е предложил такава идея. 

Когато десетилетие след десетилетие не могат да бъдат догонени средно- 
статистическите европейски показатели, тогава за дълъг период се реализи- 

ра развитие, което може да се нарече „изоставащо” или „вечно догонващо”. 
Двата термина са равносилни и са еднакво опасни за оцеляването на нашата 
нация! 

Управляващите в България са изправени пред огромно предизвикателство 
- да изведат страната ни от периферията на Европа и максимално да я прибли- 
жат и изравнят със средностатистическите страни от ЕС. Това може да се осъ- 
ществи само чрез последователно и целенасочено следване на политика на до- 
гонващо развитие. 

Историята не се интересува от подробностите, свързани с методите и сред- 
ствата, с които си служи даден управляващ елит. За нея са съществени преди 
всичко окончателните резултати. От тях тя оформя крайните оценки за дадени 
политически дейци, елити, партии и движения. 

Какви ли ще са тези оценки за следващите десет години: 

Максим Мизов 


фа за паралелната държава предизвиква двойстве- 
ни реакции в последните две години. Причината е, че 
лидерът на БСП - Корнелия Нинова, я постави в статуса 
на идеологическа парадигма, което неизбежно провоки- 
ра и такива ефекти. Част от българското общество я въз- 
приема и оценява като директна и откровена критична 
оценка на всичко случило се през 30-те години на тежъки 
неуспешен преход към демокрация. А друга част, която е 
ориентирана най-вече към противоположни идейно-по- 
литически лагери, я смята за крайно неоснователна, пре- 
силена и дори свръхполитизирана метафора. 

Независимо от факта, че терминът и дискурсът 
за паралелната държава се въртят в публичен оборот 
от различни политически субекти и в парламентар- 
ните дебати, но и в извънпарламентарните политизи- 
рани комуникации, общо взето на гражданството не 
му е достатъчно ясно какво трябва да се има предвид. 
Известна вина за това имат и учените, които досега 
не са предложили на обществото нито една сериозна, 
комплексна разработка за същността и функциите на 
този феномен. Журналистическите вариации и екс- 
пертните матрици на тяхното публично „спрягане” до- 
пълнително придават едностранчивост и внушават ко- 
нюнктурна инструменталност. Ето защо са необходими 
задълбочени и разнопосочни научни изследвания, 
които да осветлят, обяснят и правилно да интерпрети- 
рат природата и особеностите на феномена „паралелна 
държава”, нейните исторически и актуални модалности 
в различни контексти. 

Дълбоката истина обаче е, че К. Нинова по съще- 
ство се осмели да възроди един политически дискурс, 


119 


ОБЩщество 


който има прекалено дълга, богата и противоречива историческа биография, раз- 
простряла се по протежение на повече от 25 века, т.е. от древногръцката античност 
до постмодерната ни, неолиберално доминирана историческа съвременност. Тук и 
сега няма възможност, нито потребност да проследим и да обясним потайности- 
те на цялата историческа еволюция на терминологията за паралелната държава. 
По-важното е, че К. Нинова й придаде нови, съвременни смислово-интерпре- 
тативни измерения, обвързани с днешния ни живот. Заедно с това трябва да се 
подчертае, че тя използва термина и дискурса за паралелната държава най-вече 
в чисто политически (инструментален) ракурс, без да се съобразява с огромното 
историческо и културно наследство, които те реално притежават. По тази причина 
в днешните български политически реалности, но и нрави терминологията и дис- 
курсивността за паралелната държава се свързват или с неуспешния модел на де- 
мократичния преход, или с авторитарния режим и трите мандата на Б. Борисов. А 
такъв стеснен времеви хоризонт и политизиран ракурс няма как да не провокират 
иронизиране и вулгаризиране на употребата им. Освен това поради доста ниското 
равнище на политическа и идеологическа култура на днешните български властни- 
ци, въпросните термин и дискурс се възприемат невярно и предубедено, което пък 
предполага известни публични резерви към техните употреби. На тази основа се 
раждат и легализират най-различни типове несъгласия, критики или отрицания 
и стигматизирания и на термина, и на дискурса за тази одиозен тип държава. Зна- 
чителна част от тях са инспирирани най-вече от засегнатите нейни представители, 
част от които са изцяло в нейните скрити обители, а друга част са „разкрачени” 
между паралелната и легитимната днешна наша държава, но обслужват далече по- 
вече първата. А е публична тайна, че известна част от самозваната ни политическа 
класа има „двойно гражданство” както за официалната, така и за паралелната, или 
скритата държава. Това се отнася най-вече за онези нейни представители, които са 
част от днешните олигархични котерии или пък дискретно ги обслужват, възполз- 
вайки се от техни награди, предавайки и продавайки служебния си дълг в съответ- 
ни важни държавни институции. Такава политическа акцентуация е оправдана в 
нейния случай, но за публиката е важно да разбере и нещо повече за потайностите 
на тази сложна тема, но и терминология. 

Паралелната държава не е самороден наш, нито е само съвременен общест- 
вено-исторически феномен. Нейни модификации са съществували през всички 
исторически епохи - от античността та чак до нашата постмодерна, смутна и оди- 
озна съвременност. Днес тя се подвизава под различни названия - клептократска, 
мафиотска, бандитска, олигархична, компрадорска, окупирана, обсебена, предвзе- 
та, колонизирана, провалена и т.н. Всички те в най-дълбоката си същност отразя- 
ват нещо общо, сходно, типично или валидно за онези завоалирани, нелегитимни, 
задкулисни и подмолно действащи контравласти на държавното управление, кои- 
то провокират и деструктурират, подкопават и дискредитират легитимната държа- 
ва, атакуват и превземат нейни институции и кадри, за да ги вербуват за нейните 
интереси и антисоциални, но и недемократични сценарии. Най-общо казано, па- 

ралелната държава е практически антипод на конституционната сакрална триада - 
правова, демократична и социална държава. Тя се противопоставя, дискредитира, 
възпрепятства и унищожава тези три базисни атрибута на държавата ни, подме- 
няйки обществените интереси, ценности и блага с тези на олигархичните клики. 

Темата за паралелната държава в радикално трансформиращото се българско 
общество неизбежно повдига редица въпроси и за функциите на този вид държава. 

Погрешно е да се смята, че паралелната държава има една-единствена функ- 
ция - да облагодетелства своите субекти и техните обкръжения. Дори и да е така, 
реализацията на подобен ефект може и реално в живота става по най-различни 
начини, по преки и косвени пътища или средства, в различни форми и срокове, в 
съответни мащаби и темпове и пр. Следователно, макар и това да е нейната карди- 
нална функция, тя съвсем не изчерпва всичките й други роли и предназначения. 
За да постигне тази своя крайна или фундаментална цел, паралелната държава се 
нуждае от доста, разнообразни, а и многолико проявяващи се функции, роли и 
мисии в конкретното обществено-историческо време и пространство, директно 
или косвено зависими и от типа на обществото, на неговата цивилизационна или 
културна „субстанция” и идентичност, а и от редица други характеристики и спе- 
цифики, всяка от които по свой начин допринася за проправянето и осъществява- 
нето на нейната заветна цел. Това се обуславя всъщност и от обстоятелството, че 
постигането на тази цел не е нито лесно, нито много бързо, макар че на съвремен- 
ниците или най-вече на жертвите на тази държава нейните злотворни прояви им 
изглеждат именно по този (впечатляващ и потресаващ) начин. Освен това пости- 
гането на въпросната генерална цел в немалко случаи изисква много усилия, тър- 
пение, упоритост, воля, дори характер и разнообразни качества, и при това съвсем 
не само открито, публично натрапчиво демонстрирани пороци, а твърде често и 
съвсем преднамерено, настойчиво показвани квази-добродетели, които да заблу- 
дят хората. На всичко отгоре, реализацията на тази - финална - цел обикновено се 
нуждае от известно време и от благоприятни - исторически и всекидневни - жи- 
тейски ситуации, които посвоему могат/трябва да благоприятстват за нормалното 
функциониране или да „гарантират” оптималните действия на този одиозен, но и 
крайно опасен вид държава. 

Функциите на паралелната държава могат да са много разнородни и многоли- 
ки и затова тяхната класификация, а още повече и „дешифрирането” им са много 
трудни. Те могат да се диференцират, а и типологизират по най-различни крите- 
рии, които да са свързани (повече или по-малко) с техния произход, със същността 
или с особеностите им, с формите, начините, средствата, мащабите, темповете, в 
които се реализират, и пр. А подобна вариантност създава усложнения и в теоре- 
тически, но ив практически план. 

Важно е да се подчертае, че тези функции невинаги и не навсякъде се проя- 
вяват по сходен начин, в универсални форми и като притежаващи тъждествена 
идентичност. Защото в едни случаи те могат да се осъществяват в своите директни 
и чисти форми, а в други да се реализират преобладаващо в индиректни, превърна- 

ти, или скрити форми. А тъй като подобни функции са особено „добронамерени, 
любезни, отзивчиви една към друга”, най-често в практиката те се осъществяват 
в най-различни тинове комбинации. Още повече че в тяхната всеобща природа 
генетически е заложен особен синдром - на взаимна солидарност, взаимопомощ и 
мултипликация при съответна нужда и ситуация. Затова е рядкост да се срещнем 
или да станем жертва на една отделна, контрастно проявена такава функция, а е 
едва ли не закономерност, баналност и тривиалност хората да се плашат и поразя- 
ват от техните верижни реакции и ефекти. 

Именно тази амалгама, сложна комбинаторика и фатална взаимна обвърза- 
ност и зависимост между отделните типове функции на паралелната държава ги 
прави изключително трудни за разпознаване и то не по принцип, или в конкретен 
казус, а и спрямо тяхната дълбинна, многостранна природа и сякаш неизчерпаема 
докрай специфичност. 

Подобна закономерност може да се открие и в опитите за проникване ви 
разбиране на техния истински генезис. Защото едни от тях са исторически уна- 
следени, дълготрайно възпроизвеждащи се от векове и дори от хилядолетия. 
Други са придобити главно в реалността на пулсиращото настояще, докато трети 
може и да са съвършено нови, т.е. непознати за предходните исторически време- 
на или пък и типове общества. Например осезаемо ескалиращата по растежа и 
мащабите си, по рисковете и щетите, които реално/потенциално може да нанася, 
киберпрестъпност, особено и когато към нея се приобщават или я толерират, 
закрилят, явно или дискретно фаворизират политически фигури - високопос- 
тавени особи, значими институции от корпуса на държавността и пр., - няма 
предишни исторически аналози в биографията на този вид държава. В отлика от 
нея обаче корупцията се оказва феномен и функционален ангажимент на поква- 
рената и превзета от паралелната държава власт, имаща хилядолетна биография. 
Не всяка корупция е пряко свързана с феноменологията на паралелната държава. 
Между тях обаче няма издигнати, пък и непреодолими китайски стени, защото 
в съвременните смутни реалности и бурни дигитални нрави все повече растат 
случаите и престъпленията, свързани с киберкорупция или с корумпиране на 
киберспециалисти, разположени на, но и ангажирани с високоотговорни мисии 
в държавното управление. 

Следователно иновативните „пробиви”, постижения или технологии в сфера- 
та на функциите на паралелната държава не битуват и върлуват сами по себе си 
и сами за себе си, тъй като обикновено - волно, или неволно - са принудени да 
съдействат и дори да обслужват исторически вече брадясали, остарели, амортизи- 
рани, но още движещи се и действащи нейни функции, които в съответния исто- 
рически и социален контекст се опитват да удължат своя властови мандат, като го 
оборудват и с доспехи на новостите. 

Функциите на паралелната държава - исторически, актуално, а, най-вероят- 
но, ив бъдеще - ще зависят от процесите и тенденциите на своята особена проли- 
ферация. А това е така, понеже размножаването им - по естествен или изкуствен 

начин - сякаш не познава ограничения или някакви окончателни граници, сроко- 
ве, аи лимити. Хибридността, клонирането, мултипликацията на техните присъст- 
вия и въздействия се радват на особено и все по-увеличаващо се гостоприемство в 
потоците на времето и на движението на историческите процеси от миналото през 
настоящето към бъдещето. Затова понякога на обикновения човешки разсъдък 
или предразсъдък може да му се стори, че тези функции приличат на странни кен- 
таврични фигури, в които далечното минало, пулсиращото настояще и кълновете 
на вероятното бъдеще се сливат, пък и обединяват, придавайки им не само особена 
външност или привидност, но и растяща сила и власт. 

Резонно и банално еда се мисли, че основната функция на паралелната държа- 
ва е криминалната - такъв е историческият, но и актуално битуващият по света, 
аиу нас масовиден профил и оценъчен патос на доминиращите социални нагласи 
към нейното (предполагаемо или реално удостоверено) съществуване и влияние 
в дадено общество. При това става дума най-вече за такава криминална функция, 
която е основно, ако не и тотално свързана с ненаситната жажда за незаконно, а 
и аморално облагодетелстване с пари, а пък и с власт, която да носи още повече и 
нова добавена стойност в печеленето на богатства, властови позиции, мултипли- 
циращи и гарантиращи тази неистова страст. 

Тази представа за функционалността на паралелната държава обаче е много 
елементарна и повърхностна, защото не отчита разнообразието на функционал- 
ни свойства и прийоми, които тя исторически, конкретно-ситуативно селектира и 
актуално прилага. Всъщност макар да се набива на очи именно като основна, кри- 
миналната функция винаги се нуждае от съдействието, видимото или незабележи- 
мото сътрудничество и на ред други функции, които самата природа и специфика 
на паралелната държава раждат. 

Изконната нужда от притежание е валидна както за официалната, така и 
за антиподната, безскрупулно антагонистичната й паралелна държава, която не 
се церемони, нито жали средства и време, прийоми или хора, за да се разправи с 
легитимния си враг. Именно тя се спотайва на дъното, а и определя в значителна 
степен, форма, динамика и мащаб на изява криминалната функция на паралелната 
държава, защото предопределя естеството и насоките, характеризиращи нейните 
изяви в публичния и в частния живот. 

Естествено криминалната функция никога и никъде (освен в своите среди) 
не може да бъде повод и законно средство за гордост или публично доверие към 
нейните субекти и консуматори. По тази причина тя трябва навсякъде, винаги и 
всячески да се премълчава и прикрива - както от конкретно замесените в нея лица 
и структури на паралелната държава, така и от техните двойници, компаньони и 
ортаци в институциите на държавното управление, които са съпричастни и съу- 
частници в дадения престъпен акт. 

Криминалната функция на паралелната държава е производна от нейната 
имунна несъвместимост и безскрупулна противопоставеност на конституционни- 
те и законови рамки и уредби, които са призвани всячески да ограничават или да 

елиминират нейните наличия и прояви в различни сфери на държавно-обществе- 
ния живот на дадена страна. 

От една страна, тя се проявява в забележимото или прикрито незачитане, 
престъпване или брутално погазване на правовия ред и законността в дадената 
държава. В този аспект тя винаги се оказва и явен или умело прикрит враг и на 
правовата държава, която като сериозен противник и солидна опасност за нейни- 
те замисли трябва да се отслаби, дискредитира, неутрализира или, ако това е въз- 
можно, напълно да се унищожи. 

От друга страна, криминалната функция се отнася до, но и се проявява в твър- 
де пъстрия спектър на всевъзможни престъпни маньоври, канали, прийоми, сред- 
ства и хора, чрез които паралелната държава може (или трябва) да предизвиква 
или да прокарва съответни промени в законодателството и властовите регулации 
в държавата, и то винаги по начини, които конюнктурно (или перспективно) обла- 
годетелстват субектите й. 

„Радиацията” по моралната поквара и политическото разложение, генерира- 
на и излъчвана от или чрез тази функция на паралелната държава, никога не е за 
пренебрегване или омаловажаване, защото нейните поражения могат да са фатал- 
ни, аис летален изход, при това не само в чисто символично-метафоричен, но ив 
реален практически и физически смисъл за онези лица и институции, които биват 
засегнати от „лъченията” й. Отстраняването на лица и групи, които възпрепятстват 
целите и интересите на паралелната държава, може да притежава различни форми, 
начини, степени и мащаби на реализация - като се започне от много дистанцира- 
ни, аи изобщо непосветени на такива лица/групи действия, чрез които те обаче да 
бъдат тихомълком премахнати от пътя на криминалната афера, като се премине 
към всевъзможни уговорки или заплахи, та дори и накрая се стигне до брутални 
физически наказания, пребивания или даже и убийства било на провинилите се с 
нещо лица, било на техни съвсем невинни близки и роднини. В годините на нашия 
злополучен преход към демокрация и пазарна икономика българските граждани 
станаха свидетели на целия този пъстроцветен спектър от „затваряне на устите”, 
склоняване към съдействие или умишлена пасивност на държавни служители и 
други лица, които по някакъв начин препятстват такива криминални афери. 

Политиците и управниците, които (много лесно или по-трудно) се съблазня- 
ват и отдават на обещаните от пратениците на паралелната държава екстри, облаги, 
печалби и привилегии, обикновено доста бързо или по-бавно се превръщат в кри- 
минални типове, макар нерядко и в публичния живот да имат съвършено противо- 
положна репутация. За да влязат в клубните общности на големите в тази държава, 
на тях им се налага или те биват умишлено принуждавани да се оцапат или замесят в 
недопустими за статуса и службата им връзки с „тъмни” криминални елементи, дори 
да участват в най-различни правонарушения или престъпления, с което да докажат 
своята лоялност към босовете. Така, приобщавайки се към задкулисието на паралел- 
ната държава, такива политици или управници биват превърнати неусетно и неосъз- 
нато или осъзнато от тях от призвани да се борят с незаконността и престъпността в 

техни отявлени и добре прикрити врагове. С течение на времето и с нарастването на 
този си стаж те обаче стават и публично забележими мишени или жертви на социал- 
ни критики, укори, недоволства и реакции от страна на възмутеното или разгневено 
от деянията им гражданство или на онези държавни институции и техни служители, 
които продължават да се борят за законност. За да гарантира и оптимално изпълни 
тази си генерална функция, паралелната държава фатално се нуждае от цял, доста 
пъстроцветен, а и богат по естеството на включените в него елементи спектър от 
различни функции, които, от една страна, да прикриват, от друга - добре да подпома- 
гат реализацията на криминалната й функция. В случая ще представим и лаконично 
анализираме някои от тях, но без да твърдим, че те напълно изчерпват цялата „коло- 
да” от такива функции на въпросната одиозна държава. 

Тъй като деянията на паралелната държава не бива да стават достояние както 
на определени държавни институции, контролиращи спазването на законността 
в съответни сфери, така и на медиите или на обществеността, особено важна, аи 
наложителна е конфиденциалната функция. Тя е свързана с моментно или перс- 
пективно изобретяване и прилагане на широк диапазон от мерки, чрез които тряб- 
ва да се осигури стабилно запазване в тайна, секретност, понякога и пълна неос- 
ведоменост за кроежите, плановете, сценариите, лицата или технологиите, които 
представители на тази държава използват за своите противозаконни или чисто 
престъпни деяния в конкретни ситуации и сфери. 

Тази функция е абсолютно задължителна, тъй като деянията на лица, струк- 
тури или институции, свързани със „сенчестата, или паралелната държава, не 
бива да бъдат излагани на публичен показ, нито да бъдат лесно, а и бързо превръ- 
щани в предмет на специализирани или пък на масови коментарии и тълкувания, 
а най-вече и на съответни разследвания и наказания за осъществените или пред- 
полагаемите щети за държавата. 

Тъй като Тайната е неизбежно, задължително предусловие или условие, а 
също и извънредно важно, но заедно с това и много ефективно средство за оп- 
тималната реализация на различни видове противозаконни деяния срещу държа- 
вата, тя следва да бъде напълно подсигурена от страна на ангажираните в дадена 
афера лица или структури, пряко или косвено обвързани с паралелната държава 
или с нейните „инстанции”. Именно това налага изключителното фокусиране на 
вниманието към осигуряването на всички необходими или пък достатъчни за да- 
ден казус мерки, а и средства, чрез които конфиденциалността, завоалираността, 
дискретността на действията да бъдат солидно гарантирани, при това не само за 
момента, а понякога и за по-големи времеви отрязъци. 

Неслучайно в криминалните групировки, а и в съответните етажи на пара- 
лелната държава могат да се създават и прилагат специални тайни езици, а освен 
това и съответни инструментариуми от сорта на полагането на клетва за мълча- 
ние, специфична омерта, които са съпроводени от съответна богата палитра от 
санкции и наказания при евентуално прегрешение или пък погазване на положе- 
ната от вербуваните лица клетва. 

Генеративната функция се отнася най-вече до възможностите и способно- 
стите на паралелната държава или на нейни представители съвсем целенасочено, 
преднамерено, но и инструментално да предизвикват, изкуствено да създават и 
развиват определени ситуации или казуси, които да обслужват реализацията на 
техните планове и сценарии. Освен това тази функция е свързана с разработва- 
нето и осигуряването на необходимите атрибути за съответни планове, проекти 
или сценарии за извършване на конкретно правонарушение или престъпление от 
страна на нейни субекти в дадена ситуация и така нататък. 

Колкото на по-високо равнище ще трябва да се „играе”, толкова по-детайлно 
или перфектно следва да са разработени всички елементи от планирания за осъ- 
ществяване сценарий. А подобно изискване се нуждае и от съответен интелектуа- 
лен потенциал, от кадри, способни да генерират идеи и проекти, както и от други, 
които да ги обслужват на съответни етапи, с конкретни прийоми и средства, в оп- 
ределени посоки или канали. 

Големите „удари” и крупните престъпления винаги изискват много внимател- 
на предварителна подготовка, органично свързана с търсене, но и с ангажиране 
на достатъчно квалифицирани субекти, които да могат детайлно и комплексно да 
предвидят различни налични или вероятни неща с (пряко или косвено) отноше- 
ние към оптималната реализация на запланираните цели. Но ако обстоятелствата 
внезапно се изменят, поради което могат и да усложнят или затруднят планирана- 
та афера, такива лица да са способни на достатъчно бърза, а също и на ефективна 
реакция в ситуацията. 

Към колкото по-високи етажи на държавното управление или на бизнеса се 
фокусират дадени субекти - лица или пък структури - на паралелната държава с 
цел на подобна - по принцип добре контролирана и охранявана - територия да 
извършат съответни криминални афери, толкова повече „сиво вещество”, висок 
образователен ценз, специални професионални качества или умения са им необхо- 
дими за успеха. В днешния ескалиращ бум например на киберпрестъпността вече 
дори авторитетни и всемогъщи криминални босове не могат да се оправят с някои 
афери без компетентната и висококвалифицирана помощ на моментно или отдав- 
на вербувани или използвани от тях (обаче, без те да знаят всичко или достатъчно) 
хакери, компютърни спецове и така нататък. 

Както във всички други жизнени сфери, така и в криминалната област, която 
може да е свързана с определен казус на действие на паралелната държава, е налице 
онова прастаро разделение на труда, отнасящо се до „мозъците” и „изпълнителите”, 
като първите са тези, които генерират идеи, конструират сценарии за дадени афери, а 
вторите трябва много точно и дискретно да следват зададените им оферти, пък и роли. 

Както е добре известно от историята, художествената литература, киното или 
от архивите на правоохранителните ведомства, генеративната функция спрямо 
лица от различни сегменти на паралелната държава може да се осъществява и с 
перспективна умисъл, т.е. да се проектира в едно съвършено друго, а вече и зако- 
носъобразно бъдеще. Затова, макар и доста рядко, все пак не са съвършено необи- 

чайни казусите, при които босове в отделни сфери на паралелната държава могат 
или настойчиво се опитват да осигурят много добро образование на своите наслед- 
ници, при това и в елитарни - наши или чуждестранни - колежи и университети, 
след което младите попълнения вече да са напълно очистени, да могат да живеят 
нормално и законосъобразно, въпреки все още продължаващата престъпна дей- 
ност на своите родители или криминални покровители. 

В този смисъл имаме генериране на биографичност и екзистенция, които ня- 
мат преки връзки и постоянни зависимости от сенчестите страни на паралелна- 
та държава, а обратното - изграждане, но и демонстриране на жизнен „стайлинг”, 
който е напълно съобразен със законите и общовалидно приетите в социума мо- 
рални или социални норми. 

Генеративната функция е изключително важна, защото тя може да осигурява 
не само предимство или икономии на нужното за дадена афера време, а също да 
гарантира интензивно навлизане, а и екстензивно присвояване на съответно фи- 
зическо, социално или дори символно пространство, от което (ще) зависи много 
успехът на начинанието. 

Сродна или производна на генеративната е симулативно-имитативната 
функция. Тя също произвежда различни казуси или ситуации, които са необходи- 
ми за осъществяване на запланирани проекти или сценарии на субекти на пара- 
лелната държава, като реализацията й е свързана с едно специфично уточнение. 
Създаването на такива казуси или ситуации е съчетано с инструментално про- 
вокиране и поддържане на определен тип казуси/ситуации, които са умишлено 
предизвикана симулация, но при определени обстоятелства и имитация на опре- 
делени тип развръзки на дадена фабула. 

Подобни ситуации или казуси могат/трябва да играят ролята на „димки”, на 
заблуждаващи, най-вече на умишлено отвличащи вниманието на ангажираните 
със случая държавни институции или на гражданството, заинтригувано от развоя 
на такива афери. Чрез изкуственото създаване на подобни симулации се цели не 
само заблуждаване на служебни лица, на медиите, а и на обществеността, забавяне 
на процеси на разследване, осъждане и изтърпяване на наказание, а също и пре- 
хвърляне на съмнения, подозрения, отговорности и вина към невинни или по-пе- 
риферно ангажирани с дадения казус лица. 

Наблюдателната функция се отнася до разработване и прилагане при съот- 
ветна необходимост на различни видове мерки, прийоми и средства, чрез които 
интересни за плановете и аферите на представителите на паралелната държава 
лица или институции могат да бъдат ситуативно или за по-дълго, а даже постоян- 
но наблюдавани и следени. Тя може да се осъществява и по съвършено различни 
начини, с помощта на собствени или на добре платени, а и сигурни откъм конфи- 
денциалност на ангажиментите охранителни фирми или пък дори и на такива, в 
„менютата” на чиято дейност има и опции за временно/дълготрайно наблюдение 
и следене на „интересните” за дейността на техните поръчители или клиенти лица, 
институции, държавни служители или бизнес персони. 

Обикновено реализацията на тази функция ев разрез с изискваното от зако- 
на, но тя е неизбежна, а пък в много случаи дори и задължителна за ангажирани 
с определени правонарушения или престъпления лица и структури, свързани с 
тази държава, тъй като такива деяния могат да се осъществяват в определен, чис- 
то конспиративен порядък, да изискват предварително и солидно наблюдаване на 
„интересни” за тези субекти обекти, ситуации, лица и други фактори, които имат 
някакво отношение към планираните цели. 

Наблюдателната функция предполага или разчита на извършване на доста- 
тъчно вярна рекогносцировка на „терена”, на разположението на силите на про- 
тивника, на арсеналите и репертоарите, които той обикновено или вероятно може 
да използва, и прочее. 

Тя може да се осъществява и от различни лица или структури, които да имат 
конкретен мандат за подобни дискретни операции - от такива, които са уж случай- 
но привлечени и използвани, до други, които са опитни професионалисти в това 
отношение, на които може да се разчита, че техните информации и сведения ще са 
достоверни, но и полезни. 

Тази функция може да се осъществява и чрез посредници или дори посред- 
ством внимателно и дискретно наблюдение и следене на действията или реакциите 
на определени служители и институции, които могат да облекчат или пък - обрат- 
ното - много да усложнят и затруднят реализацията на поставените цели и разви- 
тието на сценария. 

Комуникативната функция на паралелната държава се обуславя от съдбов- 
ната необходимост нейни субекти да влизат в съответни типове общуване - било 
със служители от интересуващи ги държавни ведомства, било с хора от бизнеса, 
било с различни медии, чрез които може да се формират полезни за тази държа- 
ва визии, които обаче са изопачени, спекулативни и манипулиращи общественото 
внимание и масовите нагласи на гражданите, проявяващи и съответно внимание 
към дадени противозаконни казуси. 

Дали пряко и персонално или индиректно и чрез избрани или подставени от 
тях лица водещите персони на „сенчестата” държава никога не гледат към меди- 
ите с елементарно пренебрежение или с безразличие, а обратното - всячески се 
стремят, пък и опитват да се възползват от техните мостри и услуги, за да облекчат 
своите проекти. По тази причина те (кога дискретно, кога демонстративно) не про- 
пускат релефно да афишират своите връзки или познанства с ръководителите или 
със собственици на повече или по-малко популярни медии, опитват се редовно да 
бъдат пред очите и ушите на големи техни аудитории, за да могат да формират и 
налагат за продължително време или с перспектива своите имиджи, да си създават 
обществена репутация, да извоюват коварно доверието и на различни публики или 
съвсем целенасочено и инструментално да демонстрират своята близост и лоял- 
ност до премиери, министри, лидери на политически партии, „асове” на отделни 
утвърдени или проспериращи бизнеси и т.н. Тоест комуникативната функция на 
паралелната държава може да има както конкретно оперативен, така инструмен- 

тално манипулативен генезис, характер и функционалност, които да са свързани и 
подчинени на далеч по-„далекобойни”, стратегически сценарии. 

Интерпретативната функция може да бъде практически осъществявана 
поне в два основни ипостаса - оправдателни или обвинително-осъдителни тълку- 
вания. Защото „поставените на тясно” в дадена ситуация представители или 0со- 
бено по-висшестоящи фигури на паралелната държава са съвсем наясно, че трябва 
да лансират и поддържат пред масовата публика или пред отговорни държавни 
институции определени версии на приемливо и законосъобразно обяснение на 
свои подозрителни деяния, съмнителни връзки или действия в казуси, които могат 
силно да засегнат не само интересите им, а и тяхната сигурност, при това ив юри- 
дически или пък даже в чисто физически смисъл. 

Подобни „интерпретации” на собствените мотиви и постъпки, такива инсти- 
туционално или публично приемливи тълкувания на „сенчестите” персони обик- 
новено би следвало да са внимателно и прецизно конструирани и афиширани пред 
ведомствата и масовата публика, при това и по начини, в канали и със средства, 
които не бива да будят никакви опасни за репутацията и състоянието им съмнения 
или тежки подозрения. 

Същевременно конструирането и поддържането на стабилни алибита на 
такива особи от различни етажи и сфери на паралелната държава трябва да са 
плътно обвързани и с готовност, а още повече и с добре изградени и шлифовани 
способности те да отправят съответни обвинителни (или осъдителни) коментари, 
преценки и „версии” за лица и институции, които в момента по даден криминален 
случай или в някаква отдалечена повече или по-малко във времето перспектива 
могат и да им навредят с нещо. И това може да се извършва както в реално време, 
така ив инструментален, превантивен порядък, свързан с насочване на внимание- 
то към други лица и деяния, със стабилно и перспективно осигуряване на алиби за 
актуални или бъдещи злодеяния. 

Рекрутивната функция се изразява в селекцията и дислокацията на „свои 
хора” както в различните хоризонтални или вертикални структури на паралелната 
държава, така също на такива удобни и полезни лица или групи в сферата на ле- 
галната държава. Тази функция може да се прилага в различни казуси и с различни 
замисли. Например тя може да се осъществява при подбора и употребата на спе- 
циализирани кадри или пък на „черноработници”, които да бъдат целево употре- 
бени от кукловодите на паралелната държава само за отделен случай или пък с тен- 
денцияи за перспективно ангажиране. При това изборът и реализацията на такива 
действия на паралелната държава могат да са оповестени и обяснени или пък да не 
са съпроводени от конкретно „въвеждане” на ангажираните лица в същността, но 
и в детайлите на конкретната афера или далавера. 

Ако това обаче е конюнктурната страна на употребата на въпросната функ- 
ция, то друга, субстанциално значима нейна страна е свързана и с рекрутирането 
на всевъзможни, нужни и полезни за проектите или сценариите на паралелната 
държава кадри, на които трябва да бъде осигурено и съответно кариерно развитие. 

Последното се осъществява най-общо в два плана - в инфраструктурата на пара- 
лелната държава или в инфраструктурата на властовите ресурси и институции на 
легалната държава. Понякога тези два плана могат да се обединят и дори да се раз- 
виват симетрично, т.е. движението нагоре в паралелната държава да е зависимо от 
онова в йерархиите на легалната и обратно, но при всички случаи рекрутираните 
кадри трябва да са заслужили постовете си. 

Нещо повече, такова рекрутиране може да се осъществява със или без помощ- 
та на „тайните сили” на паралелната държава. Обикновено в начални етапи на 
приобщаване на дадено лице към определени нива на паралелната държава то се 
оставя само да се докаже, да засвидетелства с качествата и способностите си, с ка- 
риерното си развитие, а и с други личностни или професионални характеристики 
дали заслужава да бъде вкарано в оборот, одобрено, да му се гласува доверие или 
участие в определен тип афери. 

Когато обаче става дума за лица, вече доказали или утвърдили се в структу- 
рата, аив йерархията на паралелната държава, на тях тя им оказва разностранна 
помощ и съдействие за придвижване най-вече във властовите йерархии на легал- 
ната държава, за да могат - по-бавно или по-бързо дислоцирани на все по-високи 
постове и разполагащи с все по-големи властови ресурси - те да играят ролята на 
троянски коне. 

Рекредитивната функция на паралелната държава се проявява по най-раз- 
лични начини, които обаче винаги са обединени от една обща телеологична и ин- 
струментална „субстанция” или „инстанция” - доверието, което следва да бъде 
снето от дадени лица. Негласуването на доверие в начални етапи на дадена афера, 
снемането му поради най-различни причини и основания, отзоваването или пък 
рокадата на определени лица или структури, на които е възложена определена част 
или цялостната операция по дадена афера и т.н., обикновено са неизбежна и често 
случваща се част от подобни операции. 

Колкото и парадоксално да звучи или да изглежда обаче, доверието е твър- 
де важна инструментална ценност за феноменологията и ефективността на па- 
ралелната държава. Не е случайно, а съвсем закономерно е обстоятелството, че 
рекредитивната функция обикновено действа много ефективно в компанията на 
конфиденциалната, тъй като, от една страна, доверието предполага опазването на 
съответни тайни или секрети, а, от друга - последните винаги се нуждаят, изискват 
или зависят от неговото проявление. 

Ветрилото на публична демонстрация или дискретно визиране на рекреди- 
тивно отношение или действие спрямо заподозрени или вече „провинили се” с 
нещо лица може да бъде както много тясно и свито, така и доста широко отворено 
и пъстроцветно спрямо прийомите, арсеналите и репертоарите на показване на ре- 
кредитивните актове. То може да се изразява от съответни мимики или жестове, но 
може да достигне и до крайности, при които заподозрените или нарушилите изис- 
куемата лоялност и доверие лица да бъдат брутално или деликатно отстранени, да 
им бъде отнет допускът до по-висши особи и прочее. 

Цялата гама от подобни техники на дистанциране и отчуждение спрямо про- 
винилите се реално/предполагаемо лица, която обикновено се използва в институ- 
циите на държавната власт, може да бъде както огледално, така и кривоогледално, 
при това и със съответни допълнения и „екстри”, пренесена в сферата на рекреди- 
тивните отношения и действия на дадени нива на паралелната държава или спря- 
мо ангажираните с нея лица. 

Рекриминативната функция се отнася до способността на явни/скрити пред- 
ставители на паралелната държава или на техни съучастници в държавните инсти- 
туции (при определени ситуации на наложителност) изкуствено, целенасочено и 
дискретно да формулират и отправят злепоставящи, дискредитиращи обвинения 
или да създават съмнения и подозрения към достоверността, истинността на раз- 
ни свидетелски показания или действия, да подкопават алибито на обвинители и 
свидетели по такива дела, които защитават интересите на легалната държава, на 
нейни засегнати в казуса институции или на структури на гражданското общество. 
Тя е свързана основно с преднамерено експлоатиране и манипулиране на социал- 
ното доверие и с непочтени злоупотреби с него, когато това налага пласирането 
в публичното време-пространство на такъв сорт контраобвинения в дадени си- 
туации или казуси, пряко/косвено засягащи интересите или конкретни афери на 
паралелната държава, или значими, но и опасни за нея дела. 

Рекриминативната функция обикновено се изгражда върху темелите на пра- 
стари трафарети, като например: „око за око, зъб за зъб”, „каквото повикало, такова 
се обадило”, „клин клин избива”, „който нож вади, от нож умира” ит.н. В един друг 
контекст тя може да бъде и своеобразно олицетворение или въплъщение на един 
от законите на механиката - „всяко действие има или пък поражда и съответно 
противодействие”. Проблемът в случаите, когато е замесена паралелната държава, 
ев това, че обикновено визираната доза не е реципрочна, а най-често е по-голяма 
за онзи, който е уличен или обвинен в съответни прегрешения или престъпления 
спрямо канона на тази държава. С други думи казано, въздаваната справедливост 
от страна на паралелната държава никога не е симетрична, синхронизирана или 
еднаква с онази, която повелява или изисква легалната държава, нейните юриди- 
чески, или нравствено-етически критерии, практики. 

Цензуриращата функция е крайно необходима за „нормалното и прогресив- 
но” развитие на паралелната държава. Тя е свързана с различни форми, начини, 
прийоми, средства и техники на видимо или на незабележимо цензуриране на по- 
ведението на интересни или достатъчно важни за нея и нейните афери и далавери 
лица и институции. 

Колкото по-развита, но и съответно вградена е паралелната държава в ле- 
галната, толкова повече се нуждае от своеобразен паноитизъм, но и съответно от 
невидимо и анонимно или от демонстрирано и идентифицирано цензуриране на 
определени лица, ситуации, казуси, интриги, афери и далавери, които притежават 
особена ценност за нея. И тъй като паралелната държава е съдбовно зависима от 
политическата власт, тя отделя много внимание, усилия, средства и маскировки за 

политическата цензура“, чрез която интересните за нея лица, групи и институции 
да бъдат не само следени, но и притеснявани, заплашвани или принуждавани да 
следват правилата, които им се налагат от нея. 

В ситуации, при които имаме тайно срастване на легалната с паралелната дър- 
жава, почти винаги цензурните им инстанции се поставят в съответен тип син- 
хронизирани отношения и дълбоко завоалирани зависимости и най-важното - в 
предопределена субординация, при която цензурирането в полза на държавните 
или на обществените интереси винаги се поставя в пълна зависимост и в по-долна 
позиция от цензурните нужди и проекти на паралелната държава. И това съвсем 
не е теоретическа абстракция. 

Скандалните случаи с публичното оповестяване на суперсекретна информа- 
ция от Сноудън и Асандж, взривили света с безцеремонното и умопотресаващо 
прегазване на всички демократични ценности и норми, на всички международ- 
ни закони и договорености и даже на конституционните принципи и законовите 
правила на собствената държава от страна и в полза на задкулисните олигархии, 
експлоатиращи легалната държава за афери на паралелната, са ярко, пряко свиде- 
телство за такива колосални, крайно тежки злоупотреби с цензурните структури 
на легалната в полза на паралелната държава, граничещи дори с престъпления сре- 
щу националната и световната сигурност. 

Санкциониращите функции на паралелната държава могат да имат най-раз- 
личен характер и да се проявяват в най-разнообразни модалности. Едни от тях са 
свързани с прилагането на различни форми на физическо насилие, други с негова- 
та липса, с акцентиране и прибягване към други начини, прийоми, средства и тех- 
ники за въздаване на „заслужена справедливост” за извършени или неизвършени, 
нужни и полезни за тази държава действия и бездействия, от които тя може да има 
съответни ползи или вреди. 

Освен това санкциониращите функции на паралелната държава могат да се 
подразделят на два основни типа, подобни на тези в легалната държава - негативно 
и позитивно влияещи на лицата, групите, институциите, към които те следва да 
се прилагат. И ако за негативните е много по-лесно, но и по-сигурно обикнове- 
ният човек да придобие известна, при това и достатъчно реалистична представа, 
то спрямо позитивните е много по-сложно и по-трудно той да си формира доста- 
тъчно пълна и вярна картина. А това е така, понеже релативността на социално- 
значимите, но най-вече на моралните ценности и норми в сферата на паралелната 
държава, може доста радикално да променя тяхната смислова и функционална ва- 
лентност. Така например за честния и порядъчен гражданин подкупът, рушветът и 
други парични възнаграждения за съпричастие, но и за съучастие на дадено лице 
към извършването на определено криминално действие, са, а и би трябвало да се 
таксуват, в оценъчен план като нещо недопустимо и негативно. В паралелния свят, 
във вселената на връзки, отношения и зависимости в паралелната държава обаче 
подобни феномени могат да се възприемат и оценяват като позитивна санкция за 
лоялност, а още повече за добре свършена работа в конкретния тип афера. 

Наказателната функция обикновено е свързана с публично демонстративно 
или предназначено за поука или назидание в „свои среди” използване на различни 
видове наказания на провинили се или заподозрени в нелоялност към структури 
и афери на паралелната държави лица, групи или институции. Тя може да варира 
от разнообразен подбор и прилагане на всевъзможни типове предупреждения и 
заплахи до много тежки видове наказателни операции спрямо „заслужаващите” 
съответните наказания. Арсеналите и репертоарите, чрез които тя - публично или 
пък дискретно, невидимо за сетивата на правоохранителните институции, медии- 
те или на гражданското общество - може да се прилага при нужда, могат да бъдат 
от най-различен произход или естество. 

Нерядко за прилагането на наказателната функция може да няма и никакви 
реални причини или достатъчно сериозни, солидни основания, но въпреки това 
тя да се реализира поради определени „принципни”, макар и съвършено непонят- 
ни или неприемливи за обикновения човек или за цялото общество, съображе- 
ния от типа, примерно, за превантивно „затягане на дисциплината”, за поддържане 
на постоянна „бойна” кондиция на ангажираните индивиди или групировки, за 
предупреждение или поука на евентуални бъдещи лица, които могат да престъпят 
вътрешногруповите трафарети и еталони. 

Тя невинаги е пряко свързана с употреба на брутална сила, с физическо на- 
силие, защото може да се осъществява и чрез разнообразни форми и прийоми, 
техники и начини на психически и морален тормоз или чрез най-различни иму- 
ществени вреди и финансови наказания, принуждаващи наказаните субекти да се 
замислят какво трябва да бъде по-нататъшното им поведение. Такава наказателна 
практика или „стилистика” е особено често, при това доста ефектно приложима 
към онези лица, които са реално или предполагаемо готови и склонни (при опре- 
делени промени или стечения на обстоятелства) да дискредитират своите босове, 
като поставят под сериозна заплаха или опасност техни осъществени или даже 
предстоящи криминални афери с очаквано възможни или пък и дори с вече на- 
правени пред съответни държавни институции неизгодни свидетелски или други 
видове рискови показания. Но тя може и да не е пряко или непосредствено 06- 
вързана с външния, т.е. с държавно-правовия ред и с установената законност, а 
да се отнася до моментно наложителни промени или поддържане на вътрешния 
порядък на криминално-груповата „законност”, които нерядко се подсигуряват и 
с разнообразни, ефективни, макар и шокиращи за нормалния човешки разсъдък 
наказателни санкции. 

В този контекст става неизбежно изграждането и функционирането на пара- 
лелно съществуващи наказателни катехизиси, технологии и практики, които могат 
както да си сътрудничат, така и драстично, и конфронтационно да си съперничат в 
различни сфери на сенчестата държава, на градежа и поддържането на определен 
порядък в самата нея. 

Рекреативната функция обикновено е свързана и с публично изобщо не- 
познат или с частично известен арсенал, а и репертоар на съответни субекти или 

структури на паралелната държава, който да възстановява в различен контекст 
силите на цялото. Тя може да има най-различни проявления например да е свърза- 
на със съответни логики, техники или терапии за възстановяване или закаляване 
на имунитета на нейни членове към определен тип правонарушителни ситуации, 
казуси или даже престъпни деяния. 

Криминалната дейност винаги предполага изразходването на немалко пси- 
хични, а в определени случаи и физически сили, поради което те следва да бъдат по 
съответни начини компенсирани или кога еквивалентно, кога даже и много повече 
възстановени. 

Рекреацията от нейното тежко бреме, възстановяването на духа и организ- 
ма от нерядко принудително водения двойствен живот или изискуемото стрикт- 
но водене на съвършено различни и дори полярни стилове на живот не само от 
босовете, а и от някои по-претенциозни особи от различни етажи на сенчестата 
държава също може да се осъществява в паралелни светове. Подобни амбивалент- 
ни „стайлинги” на живот или на умишлено демонстрирано поведение могат да са 
даже шокиращи за масовото, понякога и въобще неподозиращо истинската същ- 
ност на техните субекти поведение - един за публичен показ или за приемливо 
алиби, а и за пред различни видове публика, и друг за истинското, тъмното и амо- 
ралното ежедневие на такива одиозни персони. Тъкмо затова можем да видим и 
срещнем популярни сред обществеността съмнителни особи, спрягани от хорско- 
то злословие със сферата на криминалитета и тъмните страни на паралелната дър- 
жава, които по „чисто човешки” начин се развличат - било с посещение на спортни 
мероприятия, хазарт, пиянски гуляи, забавления с проститутки ит.н., било в изис- 
кани и висококултурни сфери, отнасящи се примерно до епизодично или редовно 
посещение на филмови, театрални и оперни спектакли, на концерти на прословути 
музикални изпълнители на класическа и симфонична музика, на редовно присъст- 
вие в рекламирани изложби на знакови наши или чужди художници, на панаири 
на изкуствата и така нататък. 

Неслучайно рекреативната функция на „босовете” на паралелната държа- 
ва, немалко от които са и сред „каймака” на различните олигархични котерии в 
конкретно взета държава, или в континентален, а пък даже и в световен план се 
осъществява от тези любители на изтънченото, рядкото и суперскъпото възстано- 
вяване в прекалено скъпи или луксозни курорти, в своя приятелска и колегиална 
среда, в изискани забавления, които да се консумират далече от очите или ушите 
на нагли репортери папараци, от вниманието и любопитството на вечно гладните 
за скандални разкрития публики и така нататък. 

Впрочем саммити като тези в Давос обикновено приютяват и такива персони, 
които са граждани не на отделно взети големи или малки държави, а на космопо- 
литния свят, полубожествени супербогаташи, които са част от „световното пра- 
вителство в сянка”, от тези 300 или 500 елитарни особи, които дърпат конците на 
света и на историята. Те, от една страна, са тайните архитекти, а и легитиматори на 
новото законодателство на глобалния свят, но, от друга, са неподвластни на зако- 

ните на собствените си страни или на които и да са международни споразумения 
или закони. Затова на такива срещи на „каймака” на световната политика - разби- 
рай най-често и на световната олигархия, микрофоните и обективите на всевъз- 
можни медии не са допустими или са разрешени само в строго определени, но и 
стриктно контролирани форми. 

Този вектор на представяне и тълкувание на рекреативната функция обаче не 
изчерпва всичките й измерения или въплъщения. Защото тя може да се свежда не 
само до възстановяване на психичното и физическото здраве, до подобряване на 
тонуса или до „справедливо” възстановяване на преди време нарушения, понижен 
или загубен статус на дадени лица, ситуативно или дълготрайно свързани с пара- 
лелната държава, но също и до възстановяване на определени типове преферен- 
ции, облаги, привилегии на онези от тях, които са доказали с лоялността и делата 
си, че заслужават такова възнаграждение. 

Освен това рекреативната функция може да се отнася не само до субекти, но 
и до обекти. Например тя може да провокира, налага или гарантира по свои на- 
чини, със съответни прийоми и средства, с конкретни властови или с наказател- 
ни техники да се възстановят стари финансови щети или друг тип щети и вреди, 
като най-често тези реверсивни въздаяния са доста солени, пък и нереципрочни 
на онези, които възмездяват. Наложената лихва, която трябва да се изплати, често 
е несъответстваща на реалната или предполагаемата стара вреда, като на всичко 
отгоре нейното отлагане или възпрепятстване е тежко наказуемо, може и да убива 
(психически, физически) длъжниците. Тези казуси се използват за назидание, поу- 
ка на онези, които могат да се изложат. 

Ректифициращата функция на паралелната държава се отнася главно до 
нейни публично явни или завоалирани опити да се „очистят”, премахнат опреде- 
лени - повече или по-малко - опасни или вредоносни за нейните афери и далаве- 
ри улики, доказателства, аргументи и пр. Най-пълноценно обаче тя се проявява в 
специфични дейности на паралелната държава като прането на пари, на лични или 
институционални биографии. 

Ректифициращата функция е закономерна, необходима, а и утилитарно по- 
требна за паралелната държава, тъй като делата на последната, всевъзможните й 
афери или далавери никога не са чисти в истинския - правов, но пък и особено в 
нравствения смисъл, а винаги са в една или друга степен и форма мръсни, нечисти 
и нечестиви. Неслучайно в началото обърнах специално внимание на тази интим- 
на връзка и зависимост между паралелните - правни и криминални - светове, или 
между противостоящите си - легална и паралелна - държави, от една страна, и 
генеалогията, феноменологията на нечистотота, нечестивостта в замислите, про- 
явленията на паралелната държава, от друга. 

Бидейки съдбовно, а пък даже и тотално противопоставени, правовата дър- 
жава и нейният паралелен негативен двойник съвсем естествено си изграждат, 
легитимират и експлоатират в своите хронотопоси и афери коренно различни, 
нерядко и алтернативни логики и техники за потребния „катарзис” в условията 

на определени (деликатни или сложни) ситуации, свързани с престъпване или с 
погазване на законовия порядък и така нататък. 

Различните криминални общности обикновено си изграждат, пък и легити- 
мират съответни особени логики и техники за различни модуси на пречистване, 
всевъзможни инициации, ритуали и обреди, свързани с публично демонстриране 
на „очистване” на реално или предполагаемо уличени в нелоялност или в някакви 
прегрешения субекти. 

Както прането на пари, така и прането на биографии или на изпирането на 
позора, свързан с определени простъпки или престъпления спрямо катехизиса 
на паралелната държава, обикновено протичат или следва да се извършват в кон- 
фиденциален порядък. На тях могат да присъстват само определени лица, поради 
което нерядко такива „процедури по пречистване” могат да приличат и на някои 
ритуали на тайните общества. А тъй като паралелната държава в немалко случаи 
се възползва от подобни езотерични общности, тя си позволява или е принудена да 
копира от тях техни подобни ритуали. 

Визираните и анализирани дотук функции на паралелната държава не из- 
черпват всички, които тя реално притежава и използва. Подобно на Менделеевата 
таблица, която е отворена, затова може постоянно да се изменя или попълва с нови 
елементи, така и класификацията на функциите на паралелната държава неизбеж- 
но може да се променя, като се лишава от едни, модифицира - повече или по-малко 
- други, или като приема в своите хомоложни редове съвсем нови функции, чиято 
валентност зависи от естеството и спецификата на нововъзникнали дейности или 
технологии на тяхното експлоатиране. 

Може твърдо да се отстоява становището, че колкото по-сложни и по-дина- 
мични стават държавният и общественият живот, толкова повече, но и по-опасни 
изпитания, предизвикателства и новости (ще) се стоварват върху съдбата и фе- 
номенологията на неговите антиподни „двойници”, свързани с различни аспекти 
на паралелната държава. Това е фатална и универсална закономерност, от която 
паралелната държава никога не може да се спаси. 

Както показват историята на човечеството и еволюцията на политиката, бор- 
бата с различните модалности на паралелната държава никога не е лесна и кратко- 
трайна. А това важно обстоятелство явно алармира за необходимостта от придо- 
биване на много солидни знания, умения и способности както за дешифрирането, 
така и за парирането или ликвидирането на различните типове функции на тази 
държава. Само по този път е възможно нормализирането и прогресивното разви- 
тие на държавата и на гражданското й общество, формирането или развитието на 
истинска правова, демократична и социална държава, която може да гарантира не 
само материалното благоденствие, а и хуманистичните връзки и отношения между 
своите граждани в настоящето, но и в бъдещето. Фактически битката с паралелна- 
та държава винаги се оказва битка за Човещината, за човешкия облик на държав- 
ното управление и за човешките му измерения върху духовността и битийността 
на хората, които му вярват и служат истински, а не фалшиво. 

Статията представлява една от главите на монография на автора „Паралелната държава в пре- 
хода, която скоро ще излезе от печат. 

В българската книжнина в сферата на обществените науки досега не са правени такива изслед- 
вания за класификациите на функциите на паралелната държава, регистрирани и в съответ- 
стващи им публикации. 

Българският злополучен преход към демокрация е богат на примери в това отношение. Тук и 
сега не е нужно да влизаме в детайли, но си струва дори само да напомним за скандалните афе- 
риинедопустимите връзки изависимости между Красьо Черния или Живко Суджука с известни 
политици, магистрати или високопоставени в държавната йерархия ръководители и служите- 
ли. Тези два нашумели казуса са показателни за това защо, как или пък колко бързо се задвижва 
машината на паралелната държава, която чрез високоетажно дислоцирани от нея (вдържавни- 
теинституции) висши чиновници се опитва да потули и премълчи истината затях. Все още обаче 
имадобро-илизлопаметни граждани, спомнящи си какбързо идискретно изчезна прословуто- 
то тефтерче или колко дълго време се бави, бездейства правозащитната и правораздавателна- 
та власт, въпреки очевадните факти и доказателства, които изобличаваха съпричастието и съу- 
частието на висшестоящи политически особи в тези криминални афери и незаконни далавери. 
За да се замаже положението и за да се отвлече вниманието на шокираната или възмутената 
общественост, за да се очистят тъмните петна от недопустимите връзки и действия на високо- 
разредни политици и държавни служители, бяха впрегнати много електронни и печатни ме- 
дии, всевъзможни титулувани радио- и телевизионни „звезди" - експерти и анализатори, топ 
журналисти, политолози и социолози, които трябваше да положат неистови усилия, да прило- 
жат всички позволени и непозволени средства или прийоми, за да променят отношението и 
нагласите на гражданството към заподозрените, категорично уличените в недопустими връз- 
ки и незаконни отношения с криминални елементи, но притежаващи изключително високи 
властови рангове персони, оказали се пряко/косвено замесени в тази афера. И не е случайно 
обстоятелството, че на твърде много хора им се стори, че развоят на тази скандална афера 
неимоверно приличаше на непрестанно бълваните по телевизиите филмови продукции, раз- 
криващи добре криминалните връзки, а и омерти на властниците и управниците с тъмните 
криминални среди, босове или с опасни котерии. 

За нейния генезис, природа, особености и функции виж подробно: Мизов, М. Политическа- 
та цензура. Теоретическа разходка с Карл Маркс в приказния свят/парк на цензурата. С., 
Авангард Прима, 2014. 

ОРИСИЯТА НА ЕДИН ТВОРЕЦ 
(Валентин Старчев - 
от възторзите до разпятието и обратно) 





Нели Дечева--есеиспка, поетеса, 
журналистка. Дългогодишен ре- 
дактор в централния периодичен 
печат. Издала е 5 художествени 
книги, между които стихосбирка- 
та „Спраннизнаци“ (1994) и есеис- 
тично-документалната „Поздра- 
вете всички от мен“ (1997), коя- 
то е спечелила наградата на (БП 
за най-добра книга. Авторка е на 
стотици есета, пътеписи, спа- 
тии. Член на Съюза на българските 
писатели и на Съюза на български- 
тежурналисти. 


Нели Дечева 


В-“““ му можеш да отидеш и без специален 
повод. Поводът сам се появява пред очите ти, ко- 
гато натиснеш бравата на леко притворената врата. 
Толкова интересни неща има вътре, че неусетно ти 
се поисква да останеш завинаги сред тях. В това ате- 
лие оживяват видения, раждат се в душата на творе- 
ца най-напред, а после под изкусните му ръце. Затова 
цялото е заето от глинени, гипсови или бронзови фи- 
гури на хвъркати коне, крилати хора, мечтатели, зна- 
менитости или обикновени труженици. 

Когато влязох, този странен свят оживя, започ- 
на да диша край мен и ателието ми се видя твърде 
тясно за толкова обитатели. Птиците удариха с крила 
по прозорците, а хората се устремиха към вратата да 
излязат навън. Не знам как стана, но аз се приближих 
до огромните прозорци и започнах да ги отварям. 
Така ме завари и скулпторът. 

- Не се тревожи - рече, - скоро ще остана сами 
ще ми стане широко. 

Погледнах го учудено. 

- Ами скулптурата не се прави за да остане в 
ателиетата, а за да бъде сред хората. По улиците, пло- 
щадите, парковете, пък ако щеш и пред магазините 
за плод-зеленчук. Скулптурата е вкаменена мисъл за 
вечното движение на живота. 

Нахлу хлад, той притвори прозорците и при- 
седна до камината. Приготви кафеничето и неусетно 
разговорът ни започна... 

Валентин Старчев е един от най-големите ни 
монументалисти. Той е от щастливците, които при 
приемането им в Художествената академия попадат 

в класа на Марко Марков - една удивително респектираща личност, която е в 
основата на творческото ядро, призвано да обнови изкуството след 9.1Х.1944 г. 
(Учителят, професор Марков, завършва през 1914 г. с отличие Художестве- 
но-индустриалното училище. След известно време с няколко свои произведения 
спечелва конкурси с парични премии и художествената комисия по скулптура 
към училището гласува решение да го изпрати на специализация по скулптура 
в Париж. От Франция Марков се завръща като оформен художник реалист. 
Солидната школовка и задълбоченото отношение към скулптурната форма, 
придобити в Париж, са необходими предусловия за сигурен творчески успех и 
реализация.) 

След завършването на Академията Валентин Старчев се утвърждава като 
талантлив млад скулптор, който е поел своя път на усъвършенстване. Той не 
забравя уроците на своя знаменит учител, но обръща поглед и към големите 
имена в световната скулптура - Хенри Мур, Джакомети, Вера Мухина, а преди 
това и Леонардо да Винчи, Микеланджело, Рембранд. Работи в областта на мо- 
нументалната, кавалетната и монументално-декоративната скулптура, малката 
пластика, медалиерното изкуство - ордени, медали и други. 

Но как се стига до Художествената академия: Да се върнем към родовите 
корени на маестрото. Той е роден през 1935 г. в Стара Загора, произхожда от го- 
лям резбарски род. На 9.1Х.1944 г. Валентин Старчев е едва деветгодишен. Дет- 
ството, юношеството и младостта му преминават в атмосферата и условията на 
новия обществен строй - социализма, с всичките плюсове и минуси на време- 
то. Възпитанието и образованието му са изцяло подчинени на новата човешка 
ценностна система, на духа на преклонение пред загиналите в антифашистката 
съпротива и на стремежа към ползотворен труд и учение, към патриотизъм, 
хуманизъм и добротворство в името на хората - идеалите на управляващата 
Комунистическа партия. 

Валентин Старчев споделя, че рисува, откакто се помни. Щом майка му се 
върне от покупки, веднага грабвал хартиите от продуктите и ги ошарвал. 

- В ония ранни години учителят ми по рисуване в Стара Загора Кипро 
Николов ме насърчаваше и много залагаше на мене - заразказва маестрото. - 
Той беше добър човек, влюбен в работата си. Имаше ателие, цялото изпълнено 
с негови авторски картини и с копия на класически произведения. Обстанов- 
ката там ми правеше огромно впечатление и аз стоях с часове пред платната 
му. В училище той заставаше пред нас, говореше ни с обич, искаше да запали 
у всекиго любов към живописта, към изкуството. Организираше конкурс по 
Вазови произведения. Поощряваше всеки, в когото имаше искрица талант и 
трудолюбие. Освен това по различни поводи и събития рисувахме цели карти- 
ни и плакати с размери три на три метра. В училище бяхме десетина момчета 
запленени от рисуването. 

... Още не е забравил посрещането на Червената армия. За децата това е 
неповторимо събитие. Те рисуват съветските богатири с голяма любов. Като 

пионер лятно време е бил на лагер. Всяка вечер край огромния огън слушали 
жадно спомените на партизани за борбата им с фашистите. Особено ги вълну- 
вали разказите за деца, взели участие в Съпротивата. В лагера при тях е имало 
едно момче, чийто баща е убитият партизанин Генчо Кънев, на когото по-късно 
скулпторът прави бюст. 

Валентин Старчев е наследил всички национални добродетели, които бъл- 
гарският народ е формирал у себе си през своето многовековно развитие. Като 
потомък на достоен народ, той потърси най-красивото в делата и завещанията 
на големите българи. За своето вдъхновение той разказва: 

- Пътувайки в историята на своя народ, човек среща личности, които със 
своето величие или трагичност му въздействат. Художникът с присъщата си 
чувствителност реагира на такива срещи и създава във въображението си свое 
условно художествено тълкувание и по свой начин го реализира в дело. Аз 
също се вълнувам от събития и личности от нашата история, които със своята 
сила, величие и обреченост правят българина горд. Такива образи и събития 
се поддават и на извайване със силно и монументално въздействие. Например 
създаването на българската държава, покръстването при цар Борис, златният 
век при Симеон, Калоян при Клокотница... 

У нас най харесва няколко паметника, които са знакови за България и за 
авторите им - на Патриарх Евтимий (на М. Марков, неговия професор в ХА), на 
Климент Охридски (на Любомир Далчев), на Паисий Хилендарски (на Михаил 
Симеонов), както и паметника на майката (на Иван Лазаров). Харесва и Крис- 
то, който има световна кариера. 

От 1964 г. е преподавател по пластика в Архитектурния факултет на ВИАС, 
катедра „Рисуване”, а от 1982 г. е професор към същата катедра. 

Още съвсем млад скулптор през 1961 г. В. Старчев печели наградата на пър- 
вата младежка изложба с композицията „Борци”. Години след години се нижат. 
Умножават се и паметниците, и много творби от други жанрове. Негови произве- 
дения са монументът „1300 г. България”, паметникът на загиналите поети в Бъл- 
гария (Разстреляният Пегас), паметникът на Съпротивата в Бургас, Братската 
могила на падналите за свобода в Плевен и в Стара Загора, паметникът на 14-те 
изгорели войници - околовръстен път, паметникът на Пенчо Славейков (бюст) в 
Комо Брунате (Италия), паметникът на капитан Петко войвода (бюст) на алеята 
на гарибалдийците в Рим, паметникът на капитан Петко войвода в Киев, Йор- 
дан Йовков (бюст) в столицата, Антим Г (бюст) в Одрин, Христо Ботев (бюст) в 
Цариброд - Сърбия. Негово дело е и първият паметник на хан Тервел (1983 г.) в 
гр. Тервел (в съавторство с арх. Владимир Роменски). Уникален, модерен, ориги- 
нален, излъчващ духа, мощта и мъдростта на хан Тервел, спасил Европа от на- 
шествието на арабите преди толкова векове. Едно недоразумение и непознаване 
на изкуството в България вероятно бе причината при откриването на нов, втори 
паметник на хан Тервел в Свети Влас през 2018 г. той да бъде обявен за първи и 
единствен паметник на този български владетел. 

Монументът „1300 години България” пред НДК! (1981 г.) еиздигнат в чест 
на годишнината от създаването на българската държава. Архитекти са Алек- 
сандър Баров, Атанас Агура и Владимир Роменски. Самият В. Старчев, който 
спечелва конкурса за паметника, неведнъж е изповядвал, че тази тема (1300 
години България) го е вълнувала отдавна. Той е разработил отделни скулптур- 
ни композиции, с които е търсил символични решения и обобщения на тема 
„Минало, настояще и бъдеще”. „В паметника пред НДК имах възможност да ги 
свържа и да ги обединя в едно единно дело.” Трите скулптурни фигури от мо- 
нумента въплъщават героичната одисея на българския народ. Скулпторът си 
спомня, че откриването на паметника е съвпаднало с откриването на още два 
монумента в други градове - Шумен и Добрич. 

- Зад тях, казва той, стояха важни членове на БКП, а пък зад моя беше 
Людмила Живкова, но нея вече я нямаше - беше 1981 г. (На 21 юли същата го- 
дина Л. Живкова внезапно почина - бел. м., Н. Д.) 

„С две думи, този паметник се омаловажи” - споделя той пред журналист- 
ката Елена Коцева. 

До промените през 1989 г. за него се е грижил единствено тогавашният ми- 
нистър на културата Георги Йорданов. Но след това през годините паметникът е 
оставен на произвола на съдбата, както се казва - на доизживяване. Паметникът 
започва да се руши. Нито една институция не взема отношение към проблема. 
Започват обаче нескончаеми дебати, които вече близо 30 години не стихват. Още 
през 2014 г. от дебатите в Червената къща (музеят „Андрей Николов”) професор 
Старчев е разбрал какво ще се случи с паметника. Разсъжденията на управлява- 
щите, политизирането на проблемите около паметника, компроматите срещу него 
самия като автор и личност са ясен знак каква ще бъде съдбата на паметника. Зад 
Старчев застават много личности, достойни творци, организации, организират се 
протести, младото поколение прави живи вериги, изнасят се концерти. Будната 
гражданска съвест реагира. Една изключително авторитетна и безспорна личност 
като художника акад. Светлин Русев се бори докрай за този паметник, защитавай- 
ки талантливото дело на колегата си. За този драматичен момент от живота си и за 
съпричастието на Светлин Русев към него професор Старчев разказва: 

„Последната изложба, която направи, е в галерия Арте, в нея имаше един 
момент, свързан с мен. Той (Светлин Русев) нарисува разрушаването на памет- 
ника пред НДК” Това е картината „Възвишеност” с портрета на Старчев, експо- 
ниран до композицията. Това е била, според Валентин Старчев, „една сигнална 
работа, както и неговата позиция по отношение на решението за събарянето на 
паметника. Той беше най-активният в тази борба. Разбира се, това му донесе 
много неприятности.” Светлин Русев му написва и Отворено писмо: „Старче, 
не позволявай изстъпленията да засегнат душата ти и да достигнат до сърце- 
то ти! Продължавай да твориш. Ти си Валентин Старчев. Ти знаеш кой си! Ти 
имаш път". Нещо повече, маестро Русев поздравява за Рождество Христово 
(2018) най-близките си приятели с творбата на Старчев „Мадона”. 

Да върнем лентата малко назад във времето. През годините на съществу- 
ването на паметника „1300 години България” немалко известни и авторитетни 
личности дават високи оценки за него. Когато един световнопризнат диригент 
- Херберт фон Караян, вижда монумента, той не може да скрие възторга си от 
внушителния паметник, определяйки го като изключително високо произве- 
дение на европейския авангардизъм. Преди петнайсетина години режисьорът 
Андреас Панцис от Кипър при идването си в България за снимки на свой филм 
заяви по същия повод: „Вие знаете ли какъв ангел имате в сърцето на София” 
А фотографът на Пиер Карден печели високи награди с фотосесията, която е 
направил на нашия паметник. Какво повече от тези оценки? 

Вежди Рашидов (тогава министър на културата) още през 2014 г. защити 
творбата на колегата си, като заяви, че „1300 години България” е бил „твърде 
модерно за времето си и за тогавашните разбирания решение, което аз като 
специалист адмирирам”. И че на него не трябва да се гледа като на възхвала на 
социализма, а като символ на българската духовност в 1300-годишната й исто- 
рия. Той и сега не е остарял, паметниците са знаци на културата на един народ, 
бих казала, и говорят за епохата, в която са създадени, а с посланията си са 
устремени към бъдещето. Жалко, че у нас няма култура, няма разбиране да се 
съхранява атмосферата на един град, на една държава и на духа на тази държа- 
ва. Паметникът, посветен на възхода и героичното минало на България, бе съ- 
борен с измислени аргументи и оправдания. А можеше да се даде възможност 
на автора да реши съдбата на творбата си. Евентуалното ремонтиране на архи- 
тектурната част би било едно разумно разрешение на проблема. И както казва 
скулпторът, щеше да има паметник и щеше да бъде по-евтино, а сега е празно 
пространство, също както е празно мястото след събарянето на Мавзолея. „Ча- 
кам”, казва авторът, след събарянето на паметника „да поникне тревичка” Но 
разрушаването на паметника е вече факт. И пак ще цитирам Светлин Русев: 
„Тези, които разрушиха паметника „1300 години България”, не знам дали раз- 
браха, че го канонизираха за духовната история на България. 

Сега Старчев се безпокои за скулптурните тела, които бяха вградени в мо- 
нумента (знае се, че са прибрани в склад). Творецът се надява, че един ден може 
да бъдат представени в изложба: „Макар че те имаха история чрез паметника. 
Ако ги разпръснем и покажем поотделно, няма да имат същия смисъл”. 

Дискусиите, отрицанията и защитата на паметника под различни форми си 
вървят, затихват за известно време и пак се подклаждат с нова сила на периоди... 
В това време маестро Старчев твори в тишината на своето ателие, в близост до 
един малък парк. Изключителен успех имат изложбите му в столичната галерия 
„Райко Алексиев” през 2011, 2015 и 2017 г. Представените творби, между които 
„Мадона”, „Орфей”, „Светлина”, „Нощ, и „Пророк, са създадени през последните 
години. Пак по това време еи съвместната изложба с акад. Р. Скорчев в галерията 
„Владимир Димитров-Майстора” в Кюстендил (29.ГУ.2015 г.). Директорът на га- 
лерията скулпторът Валентин Господинов на откриването на изложбата заявява: 

»И двамата са от поколението, което ни учеше как се прави високо изкуство, и 
имат място във всяка галерия” А Старчев тогава споделя пред „24 часа” преди 
откриването на изложбата: „С Румен не си пречим - в отделни пространства сме, 
но някак си добре стоим заедно” А на откриването на изложбата на Старчев в 
родния му град през април 2018 г. директорът на галерията проф. д-р Марин До- 
брев припомни за възторга и адмирациите на гениалния японски архитект Кензо 
Танге към Валентин Старчев и неговата композиция „Гълъби” пред българския 
павилион на международното изложение „Експо 1970”, Осака. Не мога да пропус- 
на и факта, че в новия музей „Квадрат 500” В. Старчев има две скулптури, едната 
в отдела за съвременно изкуство, а другата отвън с името „Идол”. Има игостува- 
ща скулптура „Жертвоприношение”. 

В биографията на Валентин Старчев са вписани участия в национални и 
колективни изложби в България ив чужбина - Франция, Япония, Австрия, Да- 
ния, Холандия. Член е на Есенния салон, Париж. Има организирани самостоя- 
телни скулптурни изложби: НХТ, СГХГ, Белгия, Германия, Индия, Кралска 
сбирка - Мадрид, Сбирка на папа Йоан Павел П - Ватикана, Рим, Олимпийски 
съюз - Москва, Експо 70 - Осака. Носител е на множество награди, лауреат на 
Димитровска награда (1980), на орден „Св. св. Кирил и Методий” и други. Със 
своите произведения, които са безценен влог в националната съкровищница 
на изкуството, а и с немалкото си творби - притежание на световни галерии и 
музеи, Валентин Старчев е безспорно име и гордост за българското изкуство и 


култура. 
БЕЛЕЖКА 


1 Паметникът „1300 години България" е построен на мястото на казармите на | Софийска пе- 
хотна дивизия. Там са били паметните плочи с имената на 4000 загинали български вой- 
ници. Пантеонът е открит през 1934 г. от цар Борис |. Лъвската фигура, дело на скулптора 
М. Михайлов, е единственият оцелял елемент с 3 импозантни стени във вид на буквата П. 
Стените на паметника са разрушени при американските бомбардировки през 1944 г. При 
строителството на НДК те са демонтирани (бел. м., Н. Д.). 

ЖИВОТЪТ ПРОДЪЛЖАВА 


Мъдрецът и детето са в снега. 
Учудени от ослепителната белота. 


Мъдрецът мисли - колко ми остава. 


Детето се въргаля във снега... 


„И също мисли - ще ме бие мама! 


НЕЖНО 


Очите ти са хубави 

и топли, 

не са познали есента. 

И обещават 

смях и тихи думи, 
когато ласкаво пристъня 
Вечерта, 

когато уморените дървета 
събират 

птичи глъч и самота. 

В такава вечер, 

ласкава и южна, 

неволно в нас 

се ражда любовта... 


СТИХОВЕ 


Тенко Тенев 


АМПЛИТУДИ 


Много дължа на тези, 
които не обичам... 
Вислава Шимборска 


По-добре четат ни враговете, 
приятелите само се усмихват 

и казват кротко: 

- Пак си писал глупости... 

А враговете ни ликуват. 

Те ровят всички гънки на душата ни... 
И схищна страст болезнено се 
вслушват, 

дано да доловят жестокото, 

това, което толкова им трябва... 
„..че ти си слаб, че имаш нужда 

на някого и болката да кажеш, 

че твоят ден не е прелял от щастие, 
че все по-често пари лявата ти гръд 
и вярата в очите ти умира... 

„..А всичкото го пишеш за приятели, 
за слънцето в живота ти объркан, 
за повече човешки вечери... 
Приятелите само се усмихват, 

и бързат, нямат време, бързат... 
„..че ти си слаб, че имаш нужда 


„Единствено за всичко имат време 
и по-добре четат ни враговете! 

Влюбените ще умрат, но не и любовта. 
И смъртта ще остане без царство... 
Дилън Томас 


Те са реквиемната ни усмивка. 
Красотата на нашия ден. 
Минават като светли очертания, 
с ухание на цвят зелен. 

Светло е с тях. Чисто е. 

Като извори пея г очите им. 

С ухание на цвят зелен... 


„Минават като светли очертания! 


МЛАДОСТ 


Познаваш ли, приятелю, 

тъгата да живееш? 

Къде се плъзга този красив ден?... 
Ален Боске 


Време, 

в което нямаш нищо, 

а всъщност -всичко е твое! 
Необяснимо, 

велико, 

надалеч - 

са отправени сетивата. 

А после, 

когато постигнем всичко. 


.„Ставаме описателни 
и тъжни! 

ВЯРАТА 
На Тодор Коруев 


Тя ни е толкова нужна, 

в тъжното синьо безветрие - 
срещу бездушни думи, 

срещу самовлюбени кактуси... 

Тя ни трябва като сърдечната 
дума, взривила спокойствието смътно. 
Като забравена сълза на прозореца, 
като майчина вяра на тръгване. 
Светлее в белия ден - 

докоснала нежно очите ни, 
забулила тъжните хребети - 

на носено дълго мълчание... 
Светлее в белия ден, 

като усмивка на топлите устни... 


„.„Целунали влюбено изгрева - 
в тъжното синьо безветрие. 


СОЛЕНИ КАМЪНИ 


Как не видях кога са зазидани стените... 
Константинос Кавафис 


Радваме се, огорчаваме се - 
овалва ни животът в коловоза. 
И като солени камъни 

по хребета на чувствата 
катерим се с усилията сетни. 
Далече, толкова далече 

е приказният и ненужен звън, 
на романтично отлетелите лета... 
В пороя есенен, 

душите ни вибрират. 

И търсят опорната точка 

в една безкрайно чакана 

и още неродена песен! 

ПЯСЪЧЕН ЧАСОВНИК 


Животът е една уморена надежда... 
Хорхе Луис Борхес 


Животът ни изцежда ден по ден 

и свети като майчина сълза, 

ако напразно думите въртим 

във мелницата - вятърна, ненужна. 
Изгрява нощ - със писък на щурче, 
със светъл дъх, закътан във тревите. 
Ако не чуем неговия глас - 

ще бъдем глухи, па макар и сити. 
Нали ни трябва светлина и зов, 
очи, които трябва да се видят, 
нали забързани за тук и там, 
загубваме от истинския блясък... 
Нали във полети и падини, 

душата се задъхва без остатък. 
Нали ще трябва да поседнем пак, 

на прага бащин, заболял от чакане... 


„.„Учудени пред малките неща, 
които всъщност ще осмислят дните ни! 


СЪДБА 


Залагам на доброто у Човека... 
Това е моят честен кръст. 
Защото вярвам в бялата пътека, 
дори когато мрак тежи над нас. 


Това е може би голямата илюзия, 
която ще ме мами цял живот. 


Дори да е така - 

да бъда лъган, 

дори да се присмиват зад гърба ми... 
Това ще бъде моят честен кръст - 
до края... 


„Защото вярвам във доброто у Човека! 

ПЕСЕН ЗА ГУБЕЩАТА КАУЗА 


Всеки пее за нещо, 
което е нему присъщо... 
Уолт Уитман 


Ако се замислиш, тя всъщност е печеливша. 
Защото е познала Горчилките 

и цената на уроците от Живота! 

Удряна е жестоко по устата. 

Знае Цената и принадената стойност 

на приказките... 

И на Мълчанието! 

Затова я възпявам. Простичко. 

За Цената на употребените хора, 

а всъщност за Минало, Настояще и Бъдеще. 
Пея за губещата кауза, 

пея всъщност за Живота... 


„А останалото са приказки 
за несъстоялото се Бъдеще! 


жкх 


Той дълго съм очаквал зимата, 

а не видях, че вън е побеляло. 

Едно щурче, забравено в стрехата, 
напомняше на късче старо злато. 

И гледах светлия певец на лятото - 
изповедник в звездните ни нощи... 


... Как, като сълзица засиял, 
грейва сред отронените листи. 

НАДЗЪРТАНЕ В ТАЙНИТЕ НА БИТИЕТО 


(За книгата на Пенка Чернева „Любовен роман”) 





Надя Попова - поет, журналист 
и преводач на художествена ли- 
тература. Работила е в БНР, в из- 
дателапво „Народна култура” и в 
сп. „Панорама“ Главен редактор е 
на в. „Словото днес: Автор е на 6 
стихосбирки и на мемоарно-есеис- 
тичната книга „Дух над водите“ 
Превежда руска класическа и съ- 
временна поезия, проза, драма- 
тургия, философия. Член е на (БП, 
на Съюза на преводачите в Бълга- 
рия, на българския ПЕН-Център и 
на Славянската литературна и 
артистична академия. 


Надя Попова 


бщоизвестно е, че разказът, особено краткият 

разказ, е висш пилотаж в писателското май- 
сторство. Той е екстракт, събрал във фокуса си не 
само условната художествена действителност, съз- 
давана от писателя - конкретния сюжет и герои, но 
и целия му житейски опит, придобитата мъдрост, 
наблюдателността и способността за съпреживява- 
не. При това - с условието, че тези негови качества 
трябва да останат „зад кадър”, а не да надничат из- 
зад гърба на персонажите или, не дай, Боже, да мен- 
торстват и назидават. Хубавият разказ е като къща, 
в която влизаш и заживяваш в нея, превръщаш се 
сякаш в действащо лице, въвличаш се в мистерията 
на случващото се. Понякога разпознаваш в героите 
му себе си, разпиляната си на частици душа и съдба. 
Писателят е алхимикът, способен да направи това 
възможно. 

Такава разказвачка е Пенка Чернева. Читатели- 
те са я обикнали от сборниците й, по-скорошни от 
които са „Невъзможна самота” и „Въпреки всичко”. 
По повод последното заглавие в интервю тя споделя: 
„Много често ме питат защо въпреки всичко и аз от- 
говарям - защото целият ми живот е въпреки всич- 
ко. Има неща, които получаваме благодарение на, но 
има и много неща, които трябва да постигнем въпре- 
ки че, т.е. тази борба между доброто и лошото във 
философския смисъл на думата, тя е навсякъде.“ 

Не просто борбата между Добро и Зло, а тях- 
ната неразчленимост в живота и намирането на 
златното сечение, за да продължи човекът нататък, 
са запазена марка на тази писателка. Новата й книга 

„Любовен роман” съдържа 16 разказа. Сюжетите им, или по точно - фабули- 
те, са разнообразни и наглед обикновени: инцидентът в градския транспорт 
между отнесен писател и контрольор, който се оказва негов отдавнашен по- 
читател; житейската история на невзрачна самотна жена, преживяваща сред 
чужди, които един след друг погребва; намирането на червеношийка в ку- 
пения за вратата коледен венец и последвалият низ от съдбовни събития за 
приютилите птичката; проява на показна благотворителност от нахакана дама 
към беден абитуриент, превърнала се в своята противоположност; разходка в 
лошо време по реката с лодка и кръстосване на човешки съдби, въпреки почти 
липсващия реален диалог между лодкаря и пътничката му... 

И още, и още истории, разказани с дълбоко философско проникновение, 
с разбиране на човешката душа и нейните перипетии в битовото, осмисляне 
на онова, което Балзак бе нарекъл „Човешка комедия”, а всъщност - то е над- 
зъртане в тайните на битието, на живота и смъртта. Истории, поднесени с не- 
натрапчива художествена вещина, които изваждат на светло вечния въпрос за 
смисъла на присъствието ни в този свят. За грешките, в които упорстваме, за 
благородните жестове, които често не осъзнаваме, за любовта, която подмина- 
ваме. Впрочем любовта присъства и минава като червена нишка през всичките 
разкази, дори когато не е кодирана в заглавието им. 

Наред с психологизма, характерен за Пенка Чернева, нейната проза при- 
тежава и друго много ценно качество - чувството за хумор. То разведрява раз- 
казите йиги изпълва със светлина въпреки безрадостния понякога сюжет - и 
като елемент на ситуацията, и като чисто художествен, стилистичен похват. 

Без съмнение пред нас е поредната талантлива книга на авторката, която 
представя по достоен начин съвременната българска белетристика. 

Пенка Чернева - журналисп- 
ка и писателка. Работила е във 
вестниците „Народна младеж“ и 
„Поглед“. Автор е на книгите „Тук 
има силна вода”, „Обичатели Бах, 
„Невъзможна самота", „Няма ре- 
цепта за живот, „Въпреки всич- 
ко“. Член е на Съюза на български- 
те писатели и на Съюза на бъл- 


гарските журналисти. 


Пенка Чернева 


На Кольо Георгиев 


расти, наборе! Как си? 
На въпроса наборът от долния етаж най-често 
отговаряше: 

- В общи линии преобладаващо. С някои нюанси. 

И писателят винаги се чудеше това закачка сли- 
тературна окраска ли е, или просто преливащо от ча- 
шата добро настроение. Така или иначе, той самият 
се заразяваше с ведрост и втвърдяваше стъпката. Но 
този път чу мрачно сумтене: 

- Как съм... как да съм... а няма кой да ти каже 
дори какъв месец е днес... 

Дали пък наборът не остаряваше скоростно и 
под вездесъщото му таке не се наместваше някак- 
ва мътилка, която заличава нюансите на мисълта и 
самата мисъл? Докато стигне до спирката, успя да 
пропъди подозрението и по младежки скочи в трам- 
вая. Пътят през гората съвсем го ободри, през полу- 
отворения прозорец спареният въздух на вагона се 
продухваше от сладкия мирис на цъфнали дървета. 
Писателят се отпусна на седалката и притвори очи. 

„Видя онази дълга улица в далечния град, той 
върви по улицата, те вървят, неговата ръка и нейната 
се докосват в някакъв свой такт, унесени в някаква 
своя мелодия, улицата е дълга, обрамчена от колона- 
да цъфнали липи и сигурно от техния аромат прииж- 
да това усещане за безкрайност, за безбрежност, за 
безоблачност, за вечност, което е толкова крехко, че 
ще просъществува цял живот... 

- Билети и карти за проверка моля! 

До него е застанал контрольор и едрото му тяло помита миража на липите. 
Писателят се суети, дълго търси по джобовете, прекалено дълго търси. 

- Вие сте писател, нали? - контрольорът е сменил строгото си изражение, 
картата за пътуване накрая излиза отнякъде, но тя вече не е от полза, срокът й 
е изтекъл, как е станала тая работа и сега какво следва... 

- Аз ви познавам, ако си спомняте веднъж на една среща с читатели... 

Не, не беше в онзи град с дългата улица, в друг малък град беше, салончето 
се пукаше по шевовете, хората бяха любезни и любознателни, бяха жадни и 
будни, а той се опитваше да утоли жаждата им. Прочете разказа за магарето и 
тиквата, после се впусна да разкодира техните екзистенциални вълнения. 

- Извинете, че ви прекъсвам, всичко е ясно, само не разбрах на езика на 
тиквата или на езика на магарето разговарят героите? 

Жената седеше на първия ред и до този момент умело бе съвместявала 
плетката на две куки с криволиците на фабулата. Сега се беше изправила, беше 
отпуснала ръце и двете куки се люлееха от двете й страни. В настъпилата неле- 
па тишина се чу спасителен детски глас: 

- Уф бе, бабо, ами че те наужким си говорят. Нали и ти си писателка, знаеш 
ги тия номера... 

Като дете беше на път да намрази невинното дърво, защото майка му и 
баба му го лекуваха по един и същи начин: липов чай. Болно гърло, висока тем- 
пература, горящо чело - горещ чай! И така му остана жив вкусът чак до онази 
дълга далечна улица с горещите ръце и упойващия мирис, от който спомен до 
ден-днешен потръпва. Дали баба му и майка му биха питали за езика на мага- 
рето и на тиквата: Едва ли. Те бяха от онези читатели, които природата е нада- 
рила да разчитат написаното със симпатично мастило. Един автор твърди, че 
всяко що-годе значително произведение на изкуството се пише със симпатично 
мастило: само истинският ценител ще намери проявител. А той самият дали е 
открил всичките съставки на невидимото мастило в алхимията на писането? Ти 
не пишеш за прости хора, рече му веднъж наборът от долния етаж, беше доста 
преди мътилката да нагази в нюансите на мисълта му. Похвала или напротив: 

Само веднъж завари майка си и баба си посрамени, та като му се израдва- 
ха, че е наминал да ги види, си признаха. Слушали по радиото някакъв разказ и 
им се сторило, че е негов този разказ. Пък той да се окаже на... 

- Съжалявам, сега ще сляза и веднага ще оправя нещата с картата. Рядко 
пътувам до центъра и съвсем съм забравил... 

- Проблем ли има, колега? - вторият контрольор се задава откъм предна- 
та част на вагона. - Не го ли е срам, възрастен човек така да увърта! Хич не се 
церемони с него, да слиза веднага и да си плаща глобата! Иначе ще извикаме 
полиция! 

- Аз имам грижата, колега. Смяната ни свърши, чао до утре! 

- Ако не свалиш дъртелника, ще докладвам случая, така да знаеш! 

- Каква беля ви докарах до главата... - тюхка се писателят. 

- Няма нужда да слизате. Аз ще ви придружа до вашата спирка, че може да 
се качи някой друг колега, който не ви познава... 

Беше се запътил към една редакция, знаеше, че не му е тъкмо на него 
работата да изправя криви краставици точно в такава градина, но не можеше 
да трае. Искаше да разбере каква е историята на члена „-та”. Нищо и никакво 
окончание, а превръща човека в планина. Болно му е, като наблюдава как 
„Странджата” става „Странджа”. Бедни ми, бедни приятелю, ти беше добър 
боксьор, можеше да ме нокаутираш, задето ти откраднах момичето. Вместо 
това замина на фронта, не оживя да плуваме тримата в зноя на онази дълга 
улица с липовото момиче помежду ни, пък тя когото избере - това е. Сега и 
„-та” са ти отнели от кръстения на тебе турнир. Аз не мога да помогна, но поне 
ще попитам защо. Защо така бе, мили деца? Кой точно момент от живота на 
достойния патрон не харесвате, та прекръщавате? 

Така ще им каже, като отиде в редакцията. Ако потръгне приказката, може 
и други неща да им каже. Какво е според вас свободата, ще ги попита. Няма да 
го разберат, ако чуят каква е била неговата мечта за свобода, когато е бил на 
доста по-малко години от техните. Дали различават многото й лица? Робите я 
жадуват, сънуват, въжделеят и пеят за нея. Ще може ли свободата, когато дой- 
де, да пее така, както робите са я възпявали? Защо толкова красиви и значими 
произведения са създадени при предишната ни несвобода? И какво създаваме 
във вакуума на така наречената пълна свобода: Къде ти тук симпатично масти- 
ло! Труб маркер, натрапчив туш, драсканици по стени и дувари, цапаници по 
паметници и паметни плочи. Може ли до такава степен да се снижи таванът на 
възможности, таланти, кръгозори, потребности? Или по правило при пълната 
свобода царува изкуството на пропялата тълпа: 

Ще им прозвучи патетично, несъмнено. Но не ели вярно? 

Покрай прозореца на трамвая се точи шумно шествие. На следващата пря- 
ка се задава друго шествие. И то шумно. Надвикват се, надсвиркват се, надпсу- 
ват се. Ще се срещнат ли истините им някога, ще се пресекат ли пътищата им 
някъде? И дали е възможно да се помирят, да тръгнат заедно? 

Ето я и неговата спирка. Писателят неохотно слиза с натежали крака от 
високото стъпало. Внезапна умора снизва тялото му. 

- Аз съм внукът... онзи внук. На езика на магарето или на езика на тиквата 
- все ще намерим общ език да се разбираме. Нали? 

Контрольорът се усмихва, понечва да подаде ръка, но ръката му сама се 
вдига и така на сбогуване той отдава чест на писателя. 

Изглежда някъде наблизо цъфтят липи. Да не забрави, като се прибира, да 
каже на набора от долния етаж, че е юни. И днес, и утре, и вдругиден. 

Валентин Старчев 

